ישיבת מליאה, כנסת 24, פרוטוקול מספר 88, 2021-12-20 00:00

מיקי לוי: חברי הכנסת, היום יום שני, ט"ז בטבת התשפ"ב, 20 בדצמבר 2021.

מיקי לוי: אני מתכבד לפתוח את ישיבת המליאה.

מיקי לוי: הנושא הראשון – הודעה למזכירת הכנסת.

מיקי לוי: בבקשה.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (מימון מקום לבידוד מטעם המדינה), התשפ"ב–2021; הצעת חוק האזרחים הוותיקים (תיקון מס' 16) (חידוש אוטומטי של הנחה בתשלומי ארנונה), התשפ"ב–2021.

ירדנה מלר-הורוביץ: לדיון מוקדם – החל מהצעת חוק פ/2707/24 וכלה בהצעת חוק פ/2788/24:

ירדנה מלר-הורוביץ: הצעת חוק בית המשפט לענייני משפחה (תיקון – מימון ניהול ההליך המשפטי), התשפ"ב–2021, מאת חברת הכנסת אבתיסאם מראענה; הצעת חוק הרשויות המקומיות (בחירות) (תיקון – הגבלת הזכות להיבחר בשל כתב אישום), התשפ"ב–2021, מאת חברת הכנסת מיכל רוזין; הצעת חוק הסנגוריה הציבורית (תיקון – ליווי משפטי בשפת חשוד שהוא קטין), התשפ"ב–2021, מאת חברת הכנסת מיכל רוזין; הצעת חוק למניעת עיגון מנישואין, התשפ"ב–2021, מאת חברת הכנסת מיכל רוזין; הצעת חוק שיפוט בתי דין רבניים (סמכות שיפוט בהסכמה), התשפ"ב–2021, מאת חבר הכנסת אבי מעוז; הצעת חוק שיפוט בתי דין דתיים (בוררות), התשפ"ב–2021, מאת חבר הכנסת אבי מעוז; הצעת חוק לתיקון פקודת מס הכנסה (דיווח שנתי או חצי שנתי לסוגי נכסים), התשפ"ב–2021, מאת חברת הכנסת שרן מרים השכל; הצעת חוק זכויות הסטודנט (תיקון – התאמות לסטודנטית לאחר לידה), התשפ"ב–2021, מאת חברת הכנסת מיכל רוזין; הצעת חוק לביטול הרשות לפיתוח והתיישבות הבדואים בנגב, התשפ"ב–2021, מאת חבר הכנסת איימן עודה; הצעת חוק רישום קבלנים לעבודות הנדסה בנאיות (תיקון – טיפול בליקויי בנייה), התשפ"ב–2021, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק לתיקון פקודת העיריות (פרסום מכרז באתר האינטרנט), התשפ"ב–2021, מאת חברי הכנסת שרון רופא אופיר, יבגני סובה, יוסף שיין, לימור מגן תלם ואלינה ברדץ' יאלוב; הצעת חוק חינוך ממלכתי (תיקון – שיבוץ עובדי הוראה), התשפ"ב–2021, מאת חברי הכנסת ווליד טאהא, אימאן ח'טיב יאסין, מאזן גנאים ומנסור עבאס; הצעת חוק הבטחת הכנסה (תיקון – מסגרת שיקומית מזנות), התשפ"ב–2021, מאת חברת הכנסת מיכל רוזין; הצעת חוק להגברת האכיפה של דיני העבודה (תיקון – רכיבי שכר העבודה לעובדים זרים), התשפ"ב–2021, מאת חבר הכנסת צחי הנגבי; הצעת חוק הביטוח הלאומי (תיקון – השוואת קצבת אזרח ותיק לשכר המינימום), התשפ"ב–2021, מאת חבר הכנסת דוד אמסלם; הצעת חוק התכנון והבנייה (תיקון – גני ילדים ומעונות יום), התשפ"ב–2021, מאת חברי הכנסת אורי מקלב,

ירדנה מלר-הורוביץ: משה גפני, יעקב אשר ויצחק פינדרוס; הצעת חוק לעידוד תעשייה עתירת ידע, התשפ"ב–2021, מאת חברת הכנסת לימור מגן תלם; הצעת חוק בתי המשפט (תיקון – מספר השופטים בבית המשפט העליון), התשפ"ב–2021, מאת חבר הכנסת שמחה רוטמן; הצעת חוק התכנון והבנייה (תיקון – החלטה מקדמית לפי תוכנית החיזוק), התשפ"ב–2021, מאת חברי הכנסת אורי מקלב, משה גפני, יעקב אשר ויצחק פינדרוס; הצעת חוק לתיקון פקודת התעבורה (חניה במקום ציבורי למשתמשים בעגלת ילדים), התשפ"ב–2021, מאת חברת הכנסת חוה אתי עטייה; הצעת חוק שמירת הניקיון (תיקון – טיפול בפסולת בניין), התשפ"ב–2021, מאת חבר הכנסת אלון טל; הצעת חוק התכנון והבנייה (תיקון – גידור ומתקני בטיחות בבריכה), התשפ"ב–2021, מאת חבר הכנסת סימון דוידסון; הצעת חוק זכויות החולה (תיקון – הכנסת מזון למוסד רפואי בחג הפסח), התשפ"ב–2021, מאת חבר הכנסת דוד אמסלם; הצעת חוק התכנון והבנייה (תיקון – שומה מתוקנת מוסכמת), התשפ"ב–2021, מאת חברת הכנסת מיכל שיר סגמן; הצעת חוק הרשויות המקומיות (ריבית והפרשי הצמדה על תשלומי חובה) (תיקון – הפחתת אחוז הריבית ברשויות המקומיות), התשפ"ב–2021, מאת חבר הכנסת ינון אזולאי; הצעת חוק זכויות התלמיד (תיקון – הנפקת תעודות בגרות), התשפ"ב–2021, מאת חברי הכנסת ווליד טאהא, אימאן ח'טיב יאסין, מאזן גנאים ומנסור עבאס; הצעת חוק דמי מחלה (היעדרות בשל מחלת ילד) (תיקון – ימי מחלה נוספים בשל מחלת ילד), התשפ"ב–2021, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק שוויון ההזדמנויות בעבודה (תיקון – הארכת תקופת ההתיישנות), התשפ"ב–2021, מאת חברי הכנסת מיכל רוזין, נעמה לזימי, מוסי רז, דסטה גדי יברקן, ג'ידא רינאוי זועבי, רם שפע, אימאן ח'טיב יאסין, גלעד קריב, מיכל שיר סגמן, ווליד טאהא, אוסאמה סעדי, עאידה תומא סלימאן, אבתיסאם מראענה, גבי לסקי, ענבר בזק, עידית סילמן, ניר אורבך, אפרת רייטן מרום, איתן גינזבורג ועופר כסיף; הצעת חוק מס ערך מוסף (תיקון – פטור ממס בגין תרומות לבתי חולים בפריפריה),

ירדנה מלר-הורוביץ: התשפ"ב–2021, מאת חברת הכנסת ג'ידא רינאוי זועבי; הצעת חוק הרשויות המקומיות (בחירת ראש הרשות וסגניו וכהונתם) (תיקון – הגבלת כהונה שלישית לראש רשות), התשפ"ב–2021, מאת חברת הכנסת נעמה לזימי; הצעת חוק דמי מחלה (היעדרות בשל מחלת ילד) (תיקון – מחלת תינוק), התשפ"ב–2021, מאת חברי הכנסת משה אבוטבול, אוריאל בוסו, מאי גולן, קטי קטרין שטרית, יעקב מרגי, פטין מולא, חוה אתי עטייה, מאיר פרוש, אופיר כץ, מיכאל מלכיאלי ואורי מקלב; הצעת חוק יום משפחות היתומים בישראל, התשפ"ב–2021, מאת חברת הכנסת מיכל שיר סגמן; הצעת חוק מס ערך מוסף (תיקון – פטור ממס במכירת תרופות אונקולוגיות שאינן כלולות בסל הבריאות), התשפ"ב–2021, מאת חבר הכנסת דוד אמסלם; הצעת חוק אזור סחר חופשי באילת (פטורים והנחות ממיסים) (תיקון – פיתוח אילת), התשפ"ב–2021, מאת חברי הכנסת שרון רופא אופיר, יבגני סובה, אלכס קושניר, לימור מגן תלם ואלינה ברדץ' יאלוב; הצעת חוק להקמת אוניברסיטה ערבית ביישוב ערבי, התשפ"ב–2021, מאת חברי הכנסת אימאן ח'טיב יאסין, מנסור עבאס, מאזן גנאים ווליד טאהא; הצעת חוק העונשין (תיקון – גזר דין עונש מוות למורשע ברצח בנסיבות טרור), התשפ"ב–2021, מאת חבר הכנסת דוד אמסלם; הצעת חוק אימוץ ילדים (תיקון – אימוץ על ידי בני הזוג), התשפ"ב–2021, מאת חברת הכנסת מיכל רוזין; הצעת חוק חובת הכללת אזהרה בפרסום טיפולי המרה לשינוי נטייה מינית, התשפ"ב–2021, מאת חברת הכנסת מיכל רוזין; הצעת חוק התכנון והבנייה (תיקון – איסור התניית היתר בהתקנת מקומות חניה ובניצול חלק קיים משטח דירה), התשפ"ב–2021, מאת חברי הכנסת אורי מקלב, משה גפני, יעקב אשר ויצחק פינדרוס; הצעת חוק-יסוד: השפיטה (תיקון – הגבלת ערעורים של המדינה על פסקי דין פליליים), מאת חבר הכנסת דוד אמסלם; הצעת חוק שעות עבודה ומנוחה (תיקון – קיצור שבוע העבודה), התשפ"ב–2021, מאת חברת הכנסת מיכל רוזין; הצעת חוק הגנת הצרכן (תיקון – התרעה על עסקה לשירותי חניה באמצעות רדיו טלפון נייד), התשפ"ב–2021, מאת חבר הכנסת יריב לוין;

ירדנה מלר-הורוביץ: הצעת חוק הפיקדון על מכלי משקה (תיקון – אמצעי תשלום להחזר דמי פיקדון), התשפ"ב–2021, מאת חברת הכנסת מיכל רוזין; הצעת חוק ההוצאה לפועל (תיקון – השהיית הליך ואי-נקיטתו לשוהות במקלטים לנשים מוכות), התשפ"ב–2021, מאת חברת הכנסת נעמה לזימי; הצעת חוק קרקעות כנסייה, התשפ"ב–2021, מאת חבר הכנסת מוסי רז; הצעת חוק החברות (תיקון – מינוי דירקטורים מטעם העובדים), התשפ"ב–2021, מאת חברי הכנסת מיכל רוזין, מוסי רז, אוסאמה סעדי, עופר כסיף וג'ידא רינאוי זועבי; הצעת חוק הביטוח הלאומי (תיקון – אבטחה במוסד רפואי כעבודה מועדפת), התשפ"ב–2021, מאת חבר הכנסת אופיר אקוניס; הצעת חוק קליטת חיילים משוחררים (תיקון – ביטוח פנסיוני לחייל משוחרר), התשפ"ב–2021, מאת חברי הכנסת שרון רופא אופיר, יבגני סובה, לימור מגן תלם ואלינה ברדץ' יאלוב; הצעת חוק חובת המכרזים (תיקון – עידוד עסקים קטנים ובינוניים באזור פריפריה במכרז), התשפ"ב–2021, מאת חברי הכנסת יעל רון בן משה, מופיד מרעי, ענבר בזק, אופיר סופר ומיכאל מרדכי ביטון; הצעת חוק עמדות טעינת רכבים חשמליים בתחנות דלק, התשפ"ב–2021, מאת חברי הכנסת יריב לוין וגילה גמליאל; הצעת חוק נישואין וגירושין, התשפ"ב–2021, מאת חברת הכנסת גבי לסקי; הצעת חוק פיקוח על רווחי שיווק בתוצרת חקלאית, התשפ"ב–2021, מאת חברי הכנסת ינון אזולאי ומשה ארבל; הצעת חוק ההוצאה לפועל (תיקון – הודעה לחייב בטרם הגשת בקשה לביצוע משכנתה), התשפ"ב–2021, מאת חברת הכנסת נעמה לזימי; הצעת חוק התחרות הכלכלית (תיקון – הכרזה על קיום מונופולין ואיסור על מחיר מופרז וטורפני), התשפ"ב–2021, מאת חבר הכנסת אלי כהן; הצעת חוק הביטוח הלאומי (תיקון – שלילת זכויות סוציאליות לאדם שהורשע ברצח או ניסיון לרצח על רקע לאומני), התשפ"ב–2021, מאת חבר הכנסת אופיר כץ; הצעת חוק החלת תקצוב מגדרי על תקציבים ציבוריים בישראל, התשפ"ב–2021, מאת חברי הכנסת גבי לסקי, מיכל רוזין, מוסי רז, אימאן ח'טיב יאסין ונעמה לזימי; הצעת חוק פתיחת קבר של קטין יוצא תימן, המזרח או הבלקן לשם זיהוי ועריכת בדיקה גנטית לקשר משפחה (הוראת שעה) (תיקון – הארכת תוקף הוראת השעה ואישור בקשה מטעמים מיוחדים),

ירדנה מלר-הורוביץ: התשפ"ב–2021, מאת חברת הכנסת שרן מרים השכל; הצעת חוק הממשלה (תיקון – אישור הכנסת להסכם מדיני), התשפ"ב–2021, מאת חבר הכנסת יריב לוין; הצעת חוק חובת המכרזים (תיקון – העדפה מתקנת לנכי צה"ל), התשפ"ב–2021, מאת חבר הכנסת יריב לוין; הצעת חוק העונשין (תיקון – עונש מינימום למצית נכס ציבורי), התשפ"ב–2021, מאת חברי הכנסת יום טוב חי כלפון, צבי האוזר, מיכל וולדיגר, שלמה קרעי, ניר אורבך ושירלי פינטו קדוש; הצעת חוק המקרקעין (תיקון – התקנת תשתית ועמדת טעינה לרכב חשמלי), התשפ"ב–2021, מאת חבר הכנסת בועז טופורובסקי; הצעת חוק מימון מפלגות (תיקון – ייצוג הולם לנשים בכנסת), התשפ"ב–2021, מאת הכנסת שרון רופא אופיר, יבגני סובה, יוסף שיין, לימור מגן תלם ואלינה ברדץ' יאלוב; הצעת חוק חובת המכרזים (תיקון – ייצוג הולם לאוכלוסייה הערבית), התשפ"ב–2021, מאת חבר הכנסת איימן עודה; הצעת חוק שיפוט בתי דין רבניים (נישואין וגירושין) (תיקון – איסור ביטול גיור), התשפ"ב–2021, מאת חברת הכנסת מיכל רוזין; הצעת חוק רישוי עסקים (תיקון – מכירת יין ומשקאות אלכוהוליים בחנות גדולה), התשפ"ב–2021, מאת חברי הכנסת אורי מקלב, משה גפני, יעקב אשר ויצחק פינדרוס; הצעת חוק הבחירות לכנסת (תיקון – עדכון כתובת לצורכי בחירות), התשפ"ב–2021, מאת חברת הכנסת מיכל רוזין; הצעת חוק הביטוח הלאומי (תיקון – הוראות לעניין עקרת בית), התשפ"ב–2021, מאת חברת הכנסת מיכל רוזין; הצעת חוק ביטוח בריאות ממלכתי (תיקון – פטור מתשלום דמי ביטוח לעקר בית), התשפ"ב–2021, מאת חברת הכנסת מיכל רוזין; הצעת חוק-יסוד: השפיטה (תיקון – הוועדה לבחירת שופטים), מאת חבר הכנסת דוד אמסלם; הצעת חוק הביטוח הלאומי (תיקון – הצמדת קצבת אזרח ותיק לשכר מינימום), התשפ"ב–2021, מאת חברי הכנסת איימן עודה, עאידה תומא סלימאן ועופר כסיף; הצעת חוק הגבלת פעולות אנשי דת בלתי מורשים בצבא הגנה לישראל ובמשטרת ישראל, התשפ"ב–2021, מאת חברת הכנסת מיכל רוזין; הצעת חוק שירות לאומי-אזרחי (תיקוני חקיקה), התשפ"ב–2021,

ירדנה מלר-הורוביץ: מאת חברי הכנסת מיכל וולדיגר, איתמר בן גביר, דסטה גדי יברקן, אורית מלכה סטרוק, בצלאל סמוטריץ' ואופיר סופר; הצעת חוק חיבור בתים בהתיישבות הצעירה לחשמל, התשפ"ב–2021, מאת חבר הכנסת יריב לוין; הצעת חוק ההתגוננות האזרחית (תיקון – התקן בטיחותי על דלת מרחב מוגן דירתי), התשפ"ב–2021, מאת חברי הכנסת אורי מקלב, משה גפני, יעקב אשר ויצחק פינדרוס; הצעת חוק הביטוח הלאומי (תיקון – אי-שלילת זכאות לקצבת שאירים בשל הכנסה מפנסיה), התשפ"ב–2021, מאת חברי הכנסת עאידה תומא סלימאן, איימן עודה ועופר כסיף; הצעת חוק ביטוח בריאות ממלכתי (תיקון – פטור מתשלום לקשיש מעל גיל 80 שמשתלמת לו גמלה להבטחת הכנסה), התשפ"ב–2021, מאת חברי הכנסת איימן עודה ועופר כסיף; הצעת חוק הגנת השכר (תיקון – פנקס שכר, תלוש שכר וגיליון אלקטרוני), התשפ"ב–2021, מאת חברת הכנסת גבי לסקי; הצעת חוק לייעוד הכנסות מדינה ממס קנייה המוטל על כלים חד-פעמיים ומשקאות מתוקים, התשפ"ב–2021 , מאת חברי הכנסת אופיר כץ, אלי כהן, חיים ביטון, ישראל כץ, דוד ביטן, אורלי לוי אבקסיס, ינון אזולאי, אוריאל בוסו, משה אבוטבול, יעקב אשר, אופיר סופר, בצלאל סמוטריץ', מיכל וולדיגר וחוה אתי עטייה; הצעת חוק החברות (תיקון – ייצוג הולם לתושבי הפריפריה בדירקטוריונים של חברות ציבוריות), התשפ"ב–2021, מאת חבר הכנסת אופיר כץ; הצעת חוק-יסוד: החקיקה והגבלת ביקורת שיפוטית על חוקים, מאת חבר הכנסת יריב לוין; הצעת חוק סמכויות שעת חירום (מעצרים) (תיקון – מעצרים מינהליים), התשפ"ב–2021, מאת חבר הכנסת זאב בנימין בגין; הצעת חוק הגנה על כספי ציבור (איסור מימון ומתן שירותים למאחזים בלתי מורשים), התשפ"ב–2021, מאת חברת הכנסת מיכל רוזין.

ירדנה מלר-הורוביץ: כמו כן הונח על שולחן הכנסת הסכם בין ממשלת מדינת ישראל לבין ממשלת הרפובליקה של הונדורס בדבר העסקה בשכר של בני משפחה של חבר משלחת דיפלומטית או נציגות קונסולרית.

ירדנה מלר-הורוביץ: עוד הונחו על שולחן הכנסת מסקנות ועדת הכלכלה בעקבות דיון מהיר בהצעתם של חברי הכנסת נעמה לזימי, ינון אזולאי, ג'ידא רינאוי זועבי, עופר כסיף ושלמה קרעי בנושא: עמלות כספומטים פרטיים.

ירדנה מלר-הורוביץ: מסקנות הוועדה המיוחדת לזכויות הילד בעקבות דיון מהיר בהצעתם של חברי הכנסת ענבר בזק, מוסי רז, יעל רון בן משה, אבתיסאם מראענה, לימור מגן תלם ושירלי פינטו קדוש בנושא:

ירדנה מלר-הורוביץ: טיפול המדינה בתופעת הימצאות ילדים מקצבי נדבות בצמתים בצפון הארץ וברחבי המדינה בכלל.

ירדנה מלר-הורוביץ: תודה.

מיקי לוי: תודה רבה למזכירת הכנסת.

מיקי לוי: המשך סדר-היום – נאומים בני דקה.

מיקי לוי: כל מי שרוצה, בבקשה להירשם.

מיקי לוי: חברי הכנסת, עד אשר הרשימה של המבקשים לנאום נאום בן דקה תגיע, כמה דברים לי אליכם.

מיקי לוי: חבריי חברי הכנסת, לאחר התייעצות עם גורמי המקצוע, לנוכח התפרצות זן האומיקרון בישראל ובכנסת, קיבלנו שורה של החלטות מגבילות ראשונות שיאפשרו לכנסת להמשיך לפעול גם במצב תחלואה שתטפס ותלך.

מיקי לוי: ההחלטות מפורטות במסמך שהוציא מנכ"ל הכנסת גיל סגל.

מיקי לוי: ברצוני לציין כי בשלב זה הוחלט על ידי שלא לחלק את המליאה ולא להעלות חלק מחברי הכנסת ליציע העיתונאים וליציע הכבוד באופן קבוע.

מיקי לוי: אבקש מחברי הכנסת להקפיד הקפדה יתרה על עטיית מסכות בכל רחבי המשכן, בדגש על מליאת הכנסת, ולהימנע מהתקהלויות ומהסתובבויות מיותרות ברחבי המליאה.

מיקי לוי: כמו כן, בשל מספר חברי הכנסת המבודדים, נוהל הצבעת חברי הכנסת יותאם ויתבצע באופן יחידני על פי קריאה.

מיקי לוי: בהתאם למצב התחלואה נקבל החלטות נוספות, אם נצטרך.

מיקי לוי: אני מבטיחכם כי אעשה כל שביכולתי על מנת לאפשר לכנסת לתפקד באופן רציף, בוועדות ובמליאה, למען הציבור בישראל.

מיקי לוי: בבקשה, אנא הקפידו על עטיית מסכה ואנא הימנעו מהסתובבויות מיותרות.

מיקי לוי: הזן הזה זריז, מהיר, ואנחנו מבקשים להקפיד כדי שלא להידבק.

מיקי לוי: תודה רבה לכם.

מיקי לוי: בבקשה, חברת הכנסת וולדיגר.

מיקי לוי: בבקשה, מיכל.

מיכל מרים וולדיגר: כבוד יושב-ראש הכנסת, כבוד השר, כנסת נכבדה, אז ככה: ט"ז בטבת היום, ויש לי יום הולדת.

אופיר כץ: מזל טוב.

מיקי לוי: בריאות.

מיכל מרים וולדיגר: תודה רבה.

מיכל מרים וולדיגר: קודם כול, רציתי – אומרים שמי שיש לו יום הולדת, יש כאלה שאומרים שיש לחתן או כלת יום ההולדת כוח מיוחד, שלברכה שלו יש כוח מיוחד, שהוא יכול יותר להשפיע.

מיכל מרים וולדיגר: אני מתכבדת מהבמה הזאת לברך בראש ובראשונה את אחותי התאומה, שנולדה 35 דקות אחריי, במזל טוב.

מיכל מרים וולדיגר: אני לא יודעת אם היא שומעת, אבל אם כן, אז הינה, מזל טוב לה.

מיכל מרים וולדיגר: אולי לפני כן ויותר חשוב זה לאחל, ולבקש מבורא עולם שישמור על המדינה שלנו, שהמדינה שלנו תמשיך להיות מדינה יהודית, לא מדינת כל אזרחיה.

מיכל מרים וולדיגר: כן, אני מאחלת ומתפללת שנראה את הטוב בכל דבר, שנצליח לתת לכל תושבי המדינה ביטחון – ביטחון אישי, ביטחון סוציאלי, ביטחון ציבורי, שנוכל לנסוע כאן לבטח ולגור בכל מקום ולא להתבייש בדגל שלנו ולא בלאום שלנו; שנמשיך לצעוד קדימה ולא ללכת אחורה.

מיכל מרים וולדיגר: אני מאחלת למדינה שלנו עוד הרבה הרבה שנים טובות של ביחד, של אחדות, של אהבה, וכמובן – ביטחון ושלום.

מיכל מרים וולדיגר: תודה.

מיקי לוי: אמן.

מיקי לוי: תודה רבה.

מיקי לוי: מזל טוב.

מיקי לוי: חברת הכנסת ברק.

קרן ברק: אופיר יכול לדבר לפניי?

מיקי לוי: בבקשה?

קרן ברק: אני לא - - -

מיקי לוי: חבר הכנסת מלכיאלי.

קרן ברק: אני לא מאבדת את הזכות, כן?

מיקי לוי: לא, לא.

מיכאל מלכיאלי: תודה, אדוני היושב-ראש.

מיכאל מלכיאלי: במשך כמעט חצי שנה השר לשירותי דת מתן כהנא משמיץ מעל כל במה אפשרית את עובדי משרד הדתות ואת השרים לדורותיהם, בוודאי השרים מטעם תנועת ש"ס.

מיכאל מלכיאלי: אתמול יצא סקר שבדק 23 משרדים.

מיכאל מלכיאלי: המשרד לשירותי דת, זו הפעם הרביעית או החמישית, מקבל ציון גבוה.

מיכאל מלכיאלי: קופץ לו השר כהנא ואומר: אני מכיר את עובדי המשרד.

מיכאל מלכיאלי: מעריך; מאירים פנים.

מיכאל מלכיאלי: אני רוצה לומר לך, מתן כהנא, תעודת הכבוד הזאת ניתנה על שנה קודמת, כשעוד היית שייך למחנה הימין.

מיכאל מלכיאלי: לך תבקש סליחה משרי ש"ס לדורותיהם, שבמשך חודשים אתה משמיץ אותם על התנהלות, על גנבות, על השמנת.

מיכאל מלכיאלי: תעודת ההוקרה שמשרד הדתות קיבל – זה שמור לשרי ש"ס: הרב אזולאי, זיכרונו לברכה, חבר הכנסת לשעבר וקנין והשר אביטן.

מיכאל מלכיאלי: אל תתהדר בדברים שלא שלך.

מיכאל מלכיאלי: תעשה הכול בשביל לא להזיק, כי זה מה שאתה עושה.

מיקי לוי: תודה רבה.

מיקי לוי: חבר הכנסת אבו שחאדה, בבקשה.

סמי אבו שחאדה: אדוני היושב-ראש, חברות וחברי הכנסת, בסערה הזאת שאנחנו עוברים עכשיו – וכולנו דואגים לבתים שלנו ולילדים שלנו לחום – זו הזדמנות טובה לחשוב מחדש על כל השיח הפוליטי והדיון שקורה מסביב לחוק החשמל ולעשרות אלפי האזרחים שהמדינה מונעת מהם חשמל.

סמי אבו שחאדה: עכשיו אין להם תנור חימום, אדוני היושב-ראש, ואין להם מזגן, ואין להם בכלל חשמל לדברים הבסיסיים, לא רק היום – בחיי היום-יום.

סמי אבו שחאדה: השרה, שרת הפנים, שאמורה לדאוג להם, כמו לכל בני אדם, לזכות בסיסית במאה ה-21 – אנחנו פה מדברים על חשמל בסך הכול, אדוני היושב-ראש, חשמל, דבר בסיסי.

סמי אבו שחאדה: בכלל, צריך לנתק אותו, כפי שהצענו במשותפת, מכל ענייני התכנון.

סמי אבו שחאדה: השרה, שהתגאתה בזמנו, בתעמולת הבחירות שלה, שבשבילה פשיזם מריח כמו דמוקרטיה, מבצעת בדיוק את הבושם הזה של הפשיזם אצלה במדיניות של המשרד - -

מיקי לוי: משפט אחרון.

סמי אבו שחאדה: - - וממשיכה להתעקש לא לספק שירות בסיסי לאזרחים הערבים – אדוני, אני מתעקש – לאזרחים הערבים במדינה, והם צריכים להיאבק; אנחנו צריכים לנהל מאבק במדינת ישראל על חשמל במאה ה-21.

סמי אבו שחאדה: תודה, אדוני.

מיקי לוי: תודה רבה.

מיקי לוי: חבר הכנסת טופורובסקי, בבקשה.

מיקי לוי: בבקשה תקפידו על הזמן.

בועז טופורובסקי: תודה, אדוני היושב-ראש.

בועז טופורובסקי: חבריי חברות וחברי הכנסת, קודם כול, מיכל וולדיגר, מזל טוב לך ולאחותך.

בועז טופורובסקי: רק טוב.

בועז טופורובסקי: ביום שישי, 17 בדצמבר, נהרג גבר בן 40 בתאונת דרכים בכביש 806, סמוך ליישוב עילבון.

בועז טופורובסקי: זה ההרוג היחיד בששת הימים האחרונים.

בועז טופורובסקי: שלא תחשבו שהמצב השתנה איכשהו; השבוע עוד לא נגמר, יש לנו עד מחר, ועדיין אנחנו עם 354 הרוגים מתחילת השנה – עלייה של 21%.

בועז טופורובסקי: אנחנו עכשיו בעיצומה של הסופה כרמל, ואני רוצה לנצל את הבמה הזאת בשביל להגיד לכולם: אנא סעו בזהירות.

בועז טופורובסקי: היזהרו.

בועז טופורובסקי: שנייה של חוסר תשומת לב בכביש יכולה לשנות לרעה את החיים שלכם ושל הסובבים אתכם.

בועז טופורובסקי: תודה.

מיקי לוי: תודה רבה.

מיקי לוי: חבר הכנסת ארבל, בבקשה.

משה ארבל: אדוני היושב-ראש, כבוד השר, חבריי חברי הכנסת, ביולי 2017, בזמן לוויית שלושה מחבלים, אמר ראאד סלאח מול אלפי אנשים אמירות קשות מאוד, ועל מעשיו ואמירותיו הוא קיבל והורשע בשלושה כתבי אישום – הוא פרסם דברי שבח, אהדה ועידוד למעשי טרור, תמיכה והזדהות עם טרור, ועל פי תוכנם של הפרסומים והנסיבות ישנה אפשרות ממשית שמעשיו הביאו לעשיית מעשי טרור.

משה ארבל: היום, חבר קואליציה – כן, אדוני שר המשפטים גדעון סער, אני יודע שאתה לא חי בשלום עם זה, אבל חבר קואליציה שלך, וגם אתה, אדוני היושב-ראש, היית מפקד מחוז ירושלים וראית טרור מהו – הלך וביקר בביתו את השייח' ראאד סלאח.

משה ארבל: סעיף 7א לחוק-יסוד: הכנסת קובע אמירה ברורה לגבי תמיכה בטרור ועידוד טרור.

משה ארבל: אני לא יודע איך אתם שמים את הראש על הכרית בלילה ואתם ישנים טוב כאשר חבר קואליציה הולך ותומך בטרור.

משה ארבל: במוצאי שבת, כשהם לא הלכו לשם, הוצאתי הודעה ממלכתית ומכבדת לחברי רע"מ, שכיבדו את עצמם ואת הקואליציה ואת הממשלה הזאת ולא הלכו לעודד את ראאד סלאח.

משה ארבל: היום זה נפרץ.

משה ארבל: חבר הכנסת מאזן גנאים עשה מעשה חמור.

משה ארבל: תודה רבה.

מיקי לוי: תודה רבה לחבר הכנסת ארבל.

מיקי לוי: חבר הכנסת מעוז, בבקשה.

אבי מעוז: תודה, אדוני היושב-ראש.

אבי מעוז: נאום הנדסת התודעה מס' 36, והפעם על הטרור הערבי.

אבי מעוז: שוב ושוב אנחנו שומעים בתקשורת ומפוליטיקאים חסרי אחריות דיבור על טרור הבודדים, טרור הסכינים, טרור הבלונים ועוד כל מיני ביטויים מכובסים.

אבי מעוז: גם המניעים שמספרים לנו, הסיבות לטרור, הם מגוונים, מאהבות נכזבות דרך בעיות בקשר מול ההורים, וכמובן – מצב כלכלי.

אבי מעוז: הגדילו לעשות השבוע בהנדסת תודעה ועיוות התודעה: יש גם אלימות מתנחלים שמביאה לטרור הערבי.

אבי מעוז: די לעיוות התודעה.

אבי מעוז: יש טרור אחד, וזה הטרור של אויבינו שגרים בארץ ישראל ובמאה השנים האחרונות, ללא הפסקה, עושים כל שביכולתם כדי לפגוע בכמה שיותר יהודים, מתוך מחשבה שכך יצליחו לסכל את שיבת ציון ולגרש את העם היהודי מארצו.

אבי מעוז: אני ממליץ לתקשורת ולפוליטיקאים להפסיק לרקוד על הדם, ולאזרחי ישראל – לאטום אוזניהם מהנדסת התודעה הזאת ולהסתכל במציאות נכוחה.

אבי מעוז: תודה.

מיקי לוי: תודה רבה, חבר הכנסת מעוז.

מיקי לוי: חברת הכנסת שפק, בבקשה.

נירה שפק: בחרתי לשתף ולספר היום על תוכנית שהגעתי אליה.

נירה שפק: מצד אחד אני מאוד גאה בה, ומצד שני, אני חושבת שאנחנו חייבים להיות בה.

נירה שפק: אני לא יודעת כמה מכם מכירים את התוכנית "פותחים עתיד", אבל במסגרת הסיורים שלי הצלחתי להיות מופתעת שאפילו בעוטף עזה יש דברים שאני לא מכירה.

נירה שפק: תוכנית "פותחים עתיד" היא תוכנית של הסוכנות היהודית.

נירה שפק: היא מטפלת בנוער בסיכון ב-37 יישובים בעזרת גברים ונשים שעוברים הכשרה להיות נאמנים ולתמוך בצעירים האלה, בעיקר בבית הספר היסודי.

נירה שפק: הם נותנים להם תמיכה אישית, חברתית, לימודית ומשפחתית גם בשעות בית הספר וגם אחר הצוהריים.

נירה שפק: לכל נאמן ונאמנה כזאת יש 16 תלמידים שהם מטפלים בהם.

נירה שפק: אני התרגשתי בשבוע שעבר לשמוע מורים שמסבירים לי כמה קשה להם להגיע לכל ילד וכמה הנאמנים האלה עוזרים לתווך.

נירה שפק: פגשתי אימא שעברה טרגדיה של ילדה שנפטרה ולא הצליחה להיות פנויה לילדים שלה, ובעזרת אותה נאמנה, שהייתה צמודה אליה, הילדה הצליחה להשתלב חברתית בכיתה ולהגיע להישגים, אפילו שנשרה.

נירה שפק: אני מאוד גאה בתוכנית הזאת, גאה בה מאוד, ובמה שזה עושה, אבל אני שואלת:

נירה שפק: איך תקציב כזה לדבר כל כך נפלא ממומן אך ורק על ידי יהדות התפוצות?

נירה שפק: אז קודם כול, תודה ליהדות התפוצות, תודה לנאמנים ולנאמנות, ואני חושבת שיש לנו חשיבה לעשות על ההשתלבות שלנו.

נירה שפק: תודה.

מיקי לוי: תודה רבה.

מיקי לוי: חבר הכנסת אבוטבול, ואחריו – חברת הכנסת ברק.

משה אבוטבול: ברשות היושב-ראש, כנסת נכבדה, כולנו יודעים שאנחנו במאבקים לא פוסקים בכל הדבר שקשור לרוחניות, לדברים שקשורים לצביונה של מדינת ישראל, אז אני רוצה רק להודות על הידיעה האחרונה, שחב"ד מצטרפת למאבק נגד מסירת הכותל לרפורמים, דבר שבשבוע שעבר נגזר אצלם בתוך מפגש שהיה, חוב קדוש למנוע ככל שביכולתנו פגיעה בכותל.

משה אבוטבול: זה לא שייך לשום פשרה, וזה ממש לקראת המאבק שאנחנו אמורים לקדש, שראש בית הדין העליון של חסידי חב"ד וזקן רבני ארץ ישראל, הגאון הרב יצחק יהודה ירוסלבסקי, פנה לכל נציגי היהדות הדתית והחרדית, גם בכנסת, למנוע בכל מחיר כל פשרה בנושא הכותל המערבי עבור הרפורמים.

משה אבוטבול: במכתבו כותב הרב שחוב קדוש למנוע מסירה של חלק הכי קטן ממקום מקדשנו כדי לחללו בעניינים שהם הפך הקדושה, ולא שייך כאן שום פשרה וכיוצא בזה, רחמנא לצלן.

משה אבוטבול: בהמשך כותב הרב נגד כת הרפורמים: מספיק חורבנות גרמו לעם ישראל, וחוב קדוש לעשות כל שביכולתנו למנוע פגיעה בקודש, וחוב לכל מי שיכול לעשות הכול כדי למנוע חילול הקודש.

משה אבוטבול: כך נכנסו אליו, אל הרב הגאון, ראשי מרכז ליב"ה, ובראשם המנכ"ל אורן עיני, שנלחמים ברפורמים, בכל מה שקשור לזהות היהודית בארץ ישראל, שוחחו איתו ארוכות, עם הרב, על הניסיונות של הרפורמים, שהתגברו בתקופה האחרונה, להכניס את התכנים שלהם, לקעקע כל דבר שבקדושה.

משה אבוטבול: הרב חיזק את ידיהם על הפעילות המבורכת, ואנחנו כמובן שמחים שעוד כוח מצטרף אלינו להילחם על הדבר הקדוש הזה, שזה הכותל המערבי.

משה אבוטבול: תודה רבה.

מיקי לוי: תודה רבה.

מיקי לוי: חברת הכנסת ברק, בבקשה.

קרן ברק: זה הכי קרוב לשאילתה שהייתי מציגה לך, אדוני היושב-ראש.

קרן ברק: התחושה שלי היא שמה שקורה היום בכנסת זה אחד הצעדים החמורים ביותר שיכולים להתקיים.

קרן ברק: אנחנו נמצאים בעוד אירוע מביש ומצער של הרס הדמוקרטיה ושל סתימת פיות האופוזיציה.

קרן ברק: אנחנו נמצאים במצב שבו כל מדינת ישראל פתוחה.

קרן ברק: אני חוזרת מכנס באילת שבו כל האולמות מלאים במאות אנשים.

קרן ברק: רק בסוף השבוע הזה היה גם פסטיבל של מוזיקה קלאסית של מאות אנשים בגילים הכי מסוכנים שנמצאים ביחד בחדר אחד מראשון עד חמישי, מחמישי עד שבת.

קרן ברק: כל בתי המלון מפוצצים, חדרי האוכל מפוצצים באנשים, אלפי אנשים, הופעות, אירועים, חתונות, כנסים – הכול הכול הכול עובד.

קרן ברק: אבל איפה לא עובד?

קרן ברק: איפה הכניסו את התו הירוק המחמיר היחיד בכל מדינת ישראל?

קרן ברק: כאן, בכנסת ישראל.

קרן ברק: אין הוראות של משרד הבריאות.

קרן ברק: רופא הכנסת וקצין הכנסת אינם מוסמכים.

קרן ברק: כל מדינת ישראל עובדת, חיה ונושמת; אנחנו היחידים שסגורים כאן.

קרן ברק: והשאלה שלי היא אחת ויחידה: אוקיי, ראיתם שאנחנו, חלקנו פה, אלה שיושבים פה חרוצים ומגיעים גם לוועדות הכנסת, אבל ישנם אנשים שלא מגיעים לוועדות הכנסת.

קרן ברק: הדרך היחידה שלהם לקידום האג'נדה, לקידום האידיאולוגיה שלשמה הם נבחרו על ידי הציבור, היא על ידי השדולות.

קרן ברק: ראיתם שאנחנו מסוגלים לקיים שדולות לקידום אג'נדה ולקידום אידיאולוגיה, ראיתם שזה עובד, ראיתם שאנחנו עושים זה, ועושים את זה מצוין, והחלטתם: לא, עד כאן.

קרן ברק: נסתום את הפה של האופוזיציה גם בפעולה הפרלמנטרית היחידה של האופוזיציה, שאלו השדולות, כנסים מיוחדים, דיונים מיוחדים.

קרן ברק: גם את זה סגרתם לנו.

קרן ברק: באופן אבסורדי, כנס שאני הייתי צריכה לעשות, עם 300 מוזמנים ומנחים ותערוכה, שהיה אמור להיות פה, באודיטוריום הכנסת, יכול היה להתקיים כאן, שני מטר מכאן, בבנייני האומה, ללא הפרעה.

קרן ברק: מי שאני רוצה, כמה שאני רוצה, כמה מוזמנים שאני רוצה – שם אני יכולה לקיים; פה בכנסת לא.

מיקי לוי: תודה רבה.

קרן ברק: יושב-ראש הכנסת החליט שהוא סוגר.

קרן ברק: בימים הכי – כשכל מדינת ישראל הייתה סגורה, הכנסת עבדה.

קרן ברק: הכול היה סגור, הכנסת עבדה.

קרן ברק: עכשיו כל המדינה פתוחה והכנסת סגורה.

קרן ברק: אני חושבת שזה הרס הדמוקרטיה, ואני מציעה לכם לחשוב על זה שוב.

קרן ברק: תודה.

מיקי לוי: תודה רבה.

מיקי לוי: חבר הכנסת אופיר כץ.

אופיר כץ: קרן, שכחת את הכנס של יש עתיד – 400 אנשים בחלל סגור.

קרן ברק: יש עתיד – מותר להם הכול.

קרן ברק: גם אתה יכול, אבל פה בכנסת יסגרו לך את הפה.

אופיר כץ: זכותו לעשות מה שהוא רוצה.

אופיר כץ: הוא נבחר בבחירות דמוקרטיות, יאיר לפיד.

משה אבוטבול: מיקי, מיקי - - - לדמותו של המאבק.

מיקי לוי: אופיר, חבר הכנסת כץ, אתה מוכן?

אופיר כץ: כן.

אופיר כץ: אני רוצה לעדכן על - - -

מיקי לוי: בבקשה.

אופיר כץ: אני זוכר שלפני חודשיים או שלושה אמר שר האוצר אביגדור ליברמס שלא יהיו העלאות מיסים, שזה הכול פיקציה של האופוזיציה.

אופיר כץ: בינתיים, בוועדת הכספים כמעט כל מה שאנחנו מתעסקים בו זה אך ורק העלאות מיסים.

אופיר כץ: היום הגיעה העלאת מיסים על שמנים ודלקים, ואני שאלתי בדיון את אנשי רשות המיסים – בסופו של דבר אף אחד מאיתנו בוועדה לא מומחה למתכות או לדלקים מסוימים; שאלתי: בסוף, תכל'ס, איך זה מגיע לאזרח?

אופיר כץ: מה הוא ישלם יותר?

אופיר כץ: כמובן שהם לא ענו לי.

אופיר כץ: לא יודע מאיזו סיבה, אבל לא נתנו לנו דוגמאות מהסוג הזה שזה יפגע בכיס של האזרח.

אופיר כץ: ואז עלתה נציגת חברת חשמל, ושאלו אותה על ההשלכות של אותו מס שמטילים עכשיו על שמנים ודלקים, והיא אמרה באופן חד וברור שברגע שהצו הזה עובר, מחירי החשמל במדינת ישראל יעלו.

אופיר כץ: המס הזה שהם הולכים לעשות ישפיע על כל בית במדינת ישראל.

אופיר כץ: מרגע שאביגדור ליברמס מעביר אותו אצלנו בוועדה, כל אזרח ישלם תשלום חשמל הרבה יותר גבוה.

אופיר כץ: זו ממשלת השינוי.

אופיר כץ: תודה.

מיקי לוי: תודה רבה.

מיקי לוי: חבר הכנסת סלאלחה.

עלי סלאלחה: אדוני היושב-ראש, חברי הכנסת, מצאתי לנכון היום לברך את המרצה היית'ם שאהין מהכפר בית ג'ן על כך שנבחר למרצה מצטיין הצטיינות יתרה טכנית במקצוע הנדסה אזרחית.

עלי סלאלחה: לצד זאת מצאתי לנכון לברך ילד מהכפר ג'ת שבמשולש שייצג את מדינת ישראל בתחרות בתי ספר תיכוניים במקצוע מאוד מאוד חשוב וקיבל מקום חמישי במדעי המוח לתיכוניסטים.

עלי סלאלחה: הוא הביא כבוד למדינת ישראל.

עלי סלאלחה: עם זאת, אני רוצה גם לשתף אתכם בבעיה של מחסור במגרש כדורגל לילדי הכפר בית ג'ן.

עלי סלאלחה: הכפר בית ג'ן מונה 13,000 תושבים; 5,000 ילדים, אין להם מגרש כדורגל זה 15 שנה.

עלי סלאלחה: זה לא נשמע הגיוני.

עלי סלאלחה: למה?

עלי סלאלחה: שמורת טבע לא מאפשרת ולא נותנת, וגורעת עשרה דונם ממגרש כדורגל לילדי הכפר בית ג'ן.

עלי סלאלחה: זה מצער מאוד, ואני חושב שיש לעשות הכול על מנת לשנות את המצב הזה ולאפשר ל-5,000 ילדים שכן יהיה להם מגרש כדורגל, ועוד השנה.

עלי סלאלחה: תודה רבה.

מיקי לוי: תודה רבה.

מיקי לוי: חבר הכנסת אבוטבול, בטרם נמשיך – עדכון בדבר פעולות משכן הכנסת בשבוע הקרוב, ועדת הכנסת, מליאת הכנסת, הרבה מאוד נושאים.

מיקי לוי: אחד הנושאים, מפגשים ואירועים – לא יתקיימו אירועים או מפגשים בכנסת.

משה אבוטבול: את זה אנחנו יודעים.

משה אבוטבול: הוא רק שאל למה איפה ואיפה.

מיקי לוי: רק שלא אני חתום על זה.

קרן ברק: מי חתום?

מיקי לוי: חבר הכנסת יריב לוין והמנכ"ל סחרוביץ'.

קרן ברק: לא היו חיסונים אז.

מיקי לוי: תודה רבה.

קרן ברק: לא היו חיסונים אז, והמדינה הייתה סגורה כולה - -

מיקי לוי: תודה רבה.

קרן ברק: - - ואנחנו פתוחים.

מיקי לוי: הבנתי.

קרן ברק: עכשיו המדינה פתוחה ואנחנו סגורים.

מיקי לוי: אנחנו ממשיכים בסדר-היום.

משה אבוטבול: מתעלמים מזה שאז לא היו חיסונים.

מיקי לוי: לפני כן – הודעה.

קרן ברק: הכול היה סגור ורק הכנסת הייתה פתוחה.

מיקי לוי: חברת הכנסת ברק, את מפריעה לי.

ולדימיר בליאק: - - - הכנסת הייתה סגורה, והיו חיסונים.

עידית סילמן: מה קרה?

עידית סילמן: מה קרה?

מיקי לוי: הודעה מטעם ועדת הכנסת.

מיקי לוי: חברת הכנסת סילמן, בשם יושב-ראש הוועדה, בבקשה.

): היושב-ראש, חברי הכנסת, ועדת הכנסת החליטה בישיבתה היום כי הצעות החוק הבאות יועברו לדיון בוועדות כמפורט להלן: ועדת החוקה, חוק ומשפט תדון בהצעת חוק איסור שימוש בחקירה של מי שנפגע מינית, בממצאי טיפול נפשי וביומנים אישיים (תיקוני חקיקה), התשפ"א–2021, פ/1860/24, של חברת הכנסת מיכל רוזין.

): ועדת הכספים תדון בהצעת חוק לתיקון פקודת העיריות (קיצור תקופת הפטור מתשלום ארנונה לבניין שנהרס או ניזוק), התשפ"ב–2021, פ/2271/24, של חברי הכנסת מיכל שיר סגמן ובועז טופורובסקי.

): היושב-ראש, חברי הכנסת, ועדת הכנסת החליטה בישיבתה היום כי חברת הכנסת שרן מרים השכל תכהן כממלאת מקום קבועה בוועדת הכספים ובוועדת ביטחון הפנים מטעם סיעת תקווה חדשה.

): אלה ההודעות.

): תודה.

מיקי לוי: תודה רבה לחברת הכנסת סילמן.

מיקי לוי: [רשומות (הצעות חוק, חוב' מ/1480).

מיקי לוי: ]

מיקי לוי: אנחנו ממשיכים בסדר-היום – הצעת חוק הנכים (תגמולים ושיקום) (תיקון מס' 31 והוראת שעה), התשפ"ב–2021, לקריאה ראשונה.

מיקי לוי: יציג את הצעת החוק שר הביטחון בנימין גנץ, בבקשה.

בנימין (בני) גנץ: אדוני יושב-ראש הכנסת, חבריי חברי הכנסת, אני מתכבד להביא לאישור מליאת הכנסת לקריאה ראשונה את הצעת חוק הנכים (תגמולים ושיקום) (תיקון מס' 31 והוראת שעה), התשפ"ב–2021.

בנימין (בני) גנץ: מטרתו של החוק שאני מביא בפניכם היום היא להקטין את התלות בין הכנסת הנכה מעבודתו, ככל שישנה כזאת, לבין תגמולי המחיה שאותם הוא מקבל וזכאי לקבל.

בנימין (בני) גנץ: התיקון שמשרד הביטחון מבקש לקדם היום בשיתוף עם ארגון נכי צה"ל יוביל לשינוי מהפכני במבחני ההכנסה.

בנימין (בני) גנץ: הוא יקל באופן משמעותי על היכולת של נכי צה"ל לקבל תגמולים, לצאת לשוק התעסוקה ולשפר את שיקומם תוך הקטנת הביורוקרטיה.

בנימין (בני) גנץ: במרכזו של התיקון אנו מבקשים לקבוע כי הכנסות שאינן מעבודה, ובכלל זה קצבאות שונות שזכאים להן נכי צה"ל מהביטוח הלאומי, כגון פנסיות ומקורות הכנסה נוספים, לא יובאו בחשבון במסגרת בחינת הזכאות לתגמול למחיה.

בנימין (בני) גנץ: במילים פשוטות, המטרה היא לתת את התגמולים בלי קשיים ובלי ביורוקרטיות מיותרות.

בנימין (בני) גנץ: אנו מבקשים גם לאפשר לנכי צה"ל לצאת ולעבוד ועדיין לקבל תגמולי מחיה עד לשכר הממוצע במשק.

בנימין (בני) גנץ: כל זאת – מתוך תפיסה שיקומית שמעלה על נס עידוד ושילוב של נכי צה"ל בחברה הישראלית ובשוק העבודה.

בנימין (בני) גנץ: זהו צעד שממשיך את המהלך שיזמנו במסגרת רפורמת "נפש אחת" – לבטל את התלות בין קבלת קצבה חלקית לבין עבודה כדי שכמה שיותר מנכי צה"ל יצאו לעבוד.

בנימין (בני) גנץ: התיקון לחוק שעליו נצביע היום ישנה מציאות עבור אלפים מנכי צה"ל, והוא אבן דרך ברפורמת "נפש אחת" שאנו מקדמים בשנה האחרונה ושתוקצבה במסגרת תקציב המדינה על ידי הממשלה הנוכחית, ועוד לפני כן על ידי הממשלה הקודמת, בתקציב ייעודי.

בנימין (בני) גנץ: "נפש אחת" היא רפורמה שמטרתה לתת גב ולתמוך באילו שהקריבו מגופם ומנפשם למען ביטחון המדינה.

בנימין (בני) גנץ: זוהי רפורמה שיש לה אמירה חברתית משמעותית, ויש בה גם צורך ביטחוני של שמירה על אתוס השירות.

בנימין (בני) גנץ: צעדים נוספים רבים נעשים בימים אלו למען נכי צה"ל, והראשון שבהם, שעליו החלטתי מייד אחרי המקרה הטרגי של איציק סעידיאן – שנאחל לו בריאות טובה – הוא לא לבחון את עברם של לוחמים שנפגעו בקרב.

בנימין (בני) גנץ: אנחנו שלחנו אותם לקרב ואנחנו נעמוד מאחוריהם אחרי הקרב.

בנימין (בני) גנץ: אנחנו מבצעים רפורמה גדולה בשירותים המשלימים, במסלול ירוק לפוסט-טראומטיים, בהפעלת מוקד 24/7 ובקיצור שער הכניסה.

בנימין (בני) גנץ: חברים, עבודה רבה עוד לפנינו, וחלקה יצריך חקיקה וגם את הסיוע שלכם, חברי הכנסת מכל צידי הבית.

בנימין (בני) גנץ: מכובדיי, כל השינויים במבחני ההכנסה לתגמולי המחיה מוגשים עתה כהצעה להוראת שעה לשנה.

בנימין (בני) גנץ: במקביל אנו מקדמים את יישום המלצות הוועדה בראשות תת-אלוף במילואים ראם עמינח, שעיקרן קביעת תגמול חדש במקום תגמולי המחיה הקיימים כיום, שיינתן לפי הפגיעה בכושר העבודה עקב הנכות וללא תלות במבחני ההכנסה או בשאלה אם הנכה עובד בפועל.

בנימין (בני) גנץ: לצד זאת אנחנו מייצרים מנגנון שיתוף פעולה והעברת מידע מרשות המיסים לצורך פישוט התהליכים, וממשיכים כל העת להנגיש את השירות לנכי צה"ל באמצעים שונים ולעשות זאת בדחיפה אליהם.

בנימין (בני) גנץ: נושא השירות והיחס כלפי הנכים ימשיך להיות הדגל של רפורמת "נפש אחת", והוא חשוב לא פחות מהתגמולים עצמם.

בנימין (בני) גנץ: אני מבקש להודות לצוות במשרד הביטחון בהובלת המנכ"ל וראש אגף שיקום נכים, שעובד כל הזמן על הרפורמה הענקית הזו, ולארגון נכי צה"ל ולעומד בראשו, עידן קליימן, על שיתוף הפעולה.

בנימין (בני) גנץ: תודה גם לכל משרדי הממשלה השותפים לקידום כלל מרכיבי הרפורמה החשובה הזו – לביטחוננו, לכם, חברי הכנסת, ולסולידריות הישראלית בכללותה, שכל כך חסרה לנו בכלל ובתוך הבית הזה בפרט.

בנימין (בני) גנץ: תודה.

מיקי לוי: תודה רבה לשר הביטחון.

מיקי לוי: [הצעת חוק פ/220/24; נספחות.

מיקי לוי: ]

מיקי לוי: להצעת חוק זו מוצמדת הצעת חוק פרטית של חבר הכנסת אופיר כץ.

מיקי לוי: בבקשה.

אופיר כץ: אדוני היושב-ראש, אל תפריע.

מיקי לוי: אני צוחק על האירוע הקודם שמאשימים אותי.

אופיר כץ: אדוני השר, היום קיים אי-צדק בחוק.

אופיר כץ: נכי צה"ל והצמודים להם, אלו אשר איבדו את יכולתם להתפרנס, זכאים לתגמולים שונים, אך כיום, כאשר נכה מקבל הכנסה ממקורות נוספים, מתעורר קושי, קושי גדול בקבלת התגמולים.

אופיר כץ: קבלת התגמול בליווי הכנסה נוספת לרוב מלווה במחיר של קיזוז הכנסתם, כולה או חלקה, מהתגמול שהם אמורים לקבל.

אופיר כץ: כלומר, נכי צה"ל המקבלים תגמולי מחיה נאלצים להסתפק בתקציב מחיה מצומצם מאוד ואינם יכולים להגדיל את הכנסתם מעבר לסכום מסוים.

אופיר כץ: מבחן ההכנסה חסר היגיון.

אופיר כץ: אילו הנכה לא היה נפצע ומאבד את היכולת להתפרנס בכוחות עצמו, ההכנסות השוטפות שלו היו כוללות גם את ההכנסות מעבודתו וגם את ההכנסות ממקורות נוספים שהוא זכאי להן.

אופיר כץ: הכנסות נוספות של אדם, ובמיוחד של נכה צה"ל ונלווים, לא אמורות לשמש תחליף להכנסות הבסיסיות.

אופיר כץ: הצעת החוק הזו באה לבטל את עקרון מבחן ההכנסה ומבטיחה כי נכי צה"ל שאינם יכולים להשתכר בכוחות עצמם יוכלו לחיות בכבוד.

אופיר כץ: אני מברך אותך, אדוני שר הביטחון, על הרפורמה שאתה מקדם עוד מהממשלה הקודמת ועל הצעת החוק הממשלתית שהבאת לפה.

אופיר כץ: אני מבטיח לך שבכל מה שקשור לנכי צה"ל אנחנו נסייע ונתמוך.

אופיר כץ: ידוע לי כי עובדים על רפורמה רחבה, אך הצעד המיידי של החלת החוק עד שהרפורמה תהיה מוכנה הוא מבורך ונכון.

אופיר כץ: בעצם ההצמדה אני מתחייב להיות כפוף להצעת החוק הממשלתית ולהתאים את נוסח ההצעה שלי להצעה שלכם.

אופיר כץ: אנחנו עושים פה היום משהו טוב ונכון: דואגים למי שדאג למדינה שלנו, מסייעים להם לחיות חיים טובים יותר, להתפרנס בכבוד ולהשתלב טוב יותר בחברה הישראלית.

אופיר כץ: נכי צה"ל הקריבו, הם הקריבו למען המדינה.

אופיר כץ: אנחנו צריכים להפסיק לתת לנכי צה"ל לרדוף אחרי מה שמגיע להם בזכות, והגיע הזמן שאנחנו נרדוף אחרי נכי צה"ל כדי להעניק להם את מה שמגיע להם.

אופיר כץ: אנחנו צריכים להקל עליהם ולא להקשות עליהם.

אופיר כץ: תודה רבה.

מיקי לוי: תודה רבה.

מיקי לוי: אנחנו עוברים לדיון משולב בהצעת החוק ובהצעת החוק המוצמדת.

מיקי לוי: ראשון הדוברים – חבר הכנסת אייכלר, בבקשה, ואחריו – חבר הכנסת פינדרוס.

מיקי לוי: ננסה לצמצם את הזמנים בגלל הסערה ההולכת וקרבה.

ישראל אייכלר: אדוני היושב-ראש, כבוד השר, חברי הכנסת, אין צורך לומר שלדעתי כל חברי הכנסת, או רובם, יסכימו להצעה הזאת בבחינת טוב מאוחר מאף פעם לא, ולכן זה דבר חשוב מאוד.

ישראל אייכלר: אנחנו נתמוך בזה.

ישראל אייכלר: אדוני היושב-ראש, אנחנו שמענו היום שהכנסת החליטה שצריך לחזור לכלים חד-פעמיים בגלל היגיינה, וזה מאוד מאוד הגיוני.

ישראל אייכלר: אבל, אדוני היושב-ראש, באותה שעה שאנחנו מבינים שחברי הכנסת והשרים צריכים לשתות בחד-פעמי בגלל היגיינה, בגלל האומיקרון, אנחנו צריכים להקפיא מייד את המס שמר ליברמס – קראו לו, אופיר, קראת לו מר ליברמס – הטיל על כלים חד-פעמיים.

ישראל אייכלר: כשראש הממשלה בנט מזהיר את אזרחי ישראל לשמור על ריחוק וכללי בריאות, אין שום סיבה שדמם של חברי הכנסת והשרים יהיה יותר מאשר של ילדים קטנים.

ישראל אייכלר: בבניין הכנסת סגרו את הישיבה במזנונים וחייבו את המפעילים להשתמש אך ורק בכלים חד-פעמיים, ולילדים בגנים, בבתי הספר ובבית יגזרו מיסים גבוהים על שימוש בכלים חד-פעמיים.

ישראל אייכלר: הגל החמישי של הקורונה כבר כאן, אומרים לנו, והאפידמיולוגים מזהירים כי זה מידבק יותר.

ישראל אייכלר: במשפט אחד: צריך להקפיא את הצו להגדלת המס על כלים חד-פעמיים עד יעבור זעם.

ישראל אייכלר: לעצם המס הזה אני רוצה לומר, אדוני היושב-ראש, שבפרשת השבוע אנחנו לומדים שכשהגיעו בני ישראל למצרים – "ובני ישראל פרו וישרצו וירבו ויעצמו במאֹד מאֹד וַתִּמָּלֵא הארץ אֹתם".

ישראל אייכלר: לא שבני השבט העבריים היו גדולים יותר במספרם מאשר המצרים, אבל ראו אותם בכל מקום.

ישראל אייכלר: ואז אמר מלך מצרים: "הבה נתחכמה לו פן ירבה" – יש יותר מדי ילדים יהודים בארץ מצרים.

ישראל אייכלר: והמדרש אומר שהם אמרו "פן ירבה", ורוח הקודש אומרת "כן ירבה", ולכן, "וכאשר יענו אֹתוֹ כן ירבה וכן יפרֹץ וַיָּקֻצוּ מפני בני ישראל".

ישראל אייכלר: עצם התזה שבמדינת היהודים, שבקושי קמה על עפרם של שישה מיליון יהודים, ומתוכם מיליון ילדים, יש יותר מדי ילדים, זה דבר מזעזע מאוד.

ישראל אייכלר: אני זוכר שהיה פה איזה חבר הכנסת שאמר להוציא את המילה "משפחות ברוכות ילדים", והחליף את זה ב"משפחות מרובות ילדים" – כולם הזדעזעו.

ישראל אייכלר: היום, לפחות בתקשורת, זה הפך למעין דבר מוסכם שיש יותר מדי ילדים.

ישראל אייכלר: הגזרה הזאת של המס על החד-פעמי, אם היא הייתה באה מהחוגים הירוקים, שכל הזמן עסוקים בסביבה יותר מאשר באדם, הייתי מבין.

ישראל אייכלר: אבל כששר האוצר, שאין לו שום רגישות לשום דבר, בוודאי שלא לסביבה, עושה את זה, אז זה ממש בבחינת "וַיָּקֻצוּ מפני בני ישראל".

ישראל אייכלר: לכן אני מבקש שלפחות בזמן הקורונה ולפחות עכשיו, כשהכנסת החליטה שאסור לשתות אלא בחד-פעמי – להקפיא מייד את הצו נגד הכלים החד-פעמיים.

ישראל אייכלר: תודה רבה.

מיקי לוי: תודה רבה.

מיקי לוי: חבר הכנסת פינדרוס, בבקשה.

יצחק פינדרוס: אדוני היושב-ראש, חבריי חברי הכנסת, אדוני השר, אין ספק, כפי שאמר קודמי: חוק ראוי, חוק נכון, חוק טוב.

יצחק פינדרוס: אני גם מקווה שהחוק הממשלתי יוצמד יותר למה שהציע אופיר כץ ופחות שאופיר כץ יוצמד למה שהציעה הממשלה, כי הנושא של מבחן הכנסה והאיסור על אדם למצוא עוד דרך להכניס כמה שקלים הוא לא הגיוני ולא נכון.

יצחק פינדרוס: אנחנו מכירים את זה, ואני מקווה שזה יהיה.

יצחק פינדרוס: אבל אני רוצה להתייחס לפרשת השבוע.

יצחק פינדרוס: אנחנו בתחילת פרשת שמות.

יצחק פינדרוס: אומר הפסוק: "ויקם מלך חדש על מצרים אשר לא ידע את יוסף".

יצחק פינדרוס: אומרים חז"ל בגמרא בעירובין, רש"י מביא אותו על המקום: מה זה מלך חדש אשר לא ידע את יוסף?

יצחק פינדרוס: חלקו שני אמוראים, רב ושמואל.

יצחק פינדרוס: רב אמר שנתחדשו – אחד אמר ש"התחדשו גזרותיו" ואחד אמר "מלך חדש".

יצחק פינדרוס: הגמרא לא אומרת מי אמר מה, אבל אחד אמר שהמלך החדש, זה היה מלך חדש, קם מישהו חדש, ומאן דאמר, אחד מהאמוראים אמר: לא, הגזרות שלו התחדשו.

יצחק פינדרוס: מה זה אומר?

יצחק פינדרוס: שלא ידע את יוסף.

יצחק פינדרוס: אומר רש"י במקום: עשה את עצמו לא יודע.

יצחק פינדרוס: אדוני היושב-ראש, מכובדי השר וחברי הכנסת, אנחנו נמצאים באיזשהו מופע שאנחנו באמת מנסים להבין איפה אנחנו נמצאים.

יצחק פינדרוס: אנחנו מנסים להבין איפה נמצאים.

יצחק פינדרוס: נמצאים שרים, חברי כנסת, ממשלה, שהצהירו ואמרו דברים לגמרי הפוכים, לא דומים.

יצחק פינדרוס: אתה יודע מה, גם אחרי שמונו אמרו דברים לגמרי אחרים.

יצחק פינדרוס: עמד פה ראש הממשלה ביום השבעתו ודיבר אל הציבור החרדי: אני אשמור עליכם.

יצחק פינדרוס: כפי שאמרתי גם בשבוע שעבר, לא הייתה הצבעה אחת, אחת, שנוגעת במשהו לסייע לציבור החרדי, שראש הממשלה אפילו התקזז.

יצחק פינדרוס: הגיע לפה, עוד טרום תקופת הקיזוזים, ונעמד כאן.

יצחק פינדרוס: אדוני היושב-ראש, אני גם זוכר את מופע האימים, מופע אימים שהיה פה כשראש האופוזיציה, ראש הממשלה בעבר במדינת ישראל – היה כזה אדם – הגישו בקשה לפטור אותו ממס על המכונית המוגנת.

יצחק פינדרוס: היום הגיעה בקשה כזאת לוועדה.

יצחק פינדרוס: הייתי לבד שם, אני והיושב-ראש.

יצחק פינדרוס: אף אחד לא הגיע.

יצחק פינדרוס: אני זוכר שלושה ימים דיונים, כל התקשורת כולה התגייסה.

יצחק פינדרוס: אתה בטח זוכר את הדיונים בוועדת כספים.

יצחק פינדרוס: היה דיון - -

מיקי לוי: הצבעתי בעד.

יצחק פינדרוס: - - ער.

מיקי לוי: הצבעתי בעד.

מיקי לוי: חשבתי שזה נכון.

יצחק פינדרוס: אבל היה אז דיון מאוד ער, אם אתה זוכר.

מיקי לוי: נכון.

יצחק פינדרוס: היום – שקט, דממה בדיון על זה.

יצחק פינדרוס: שקט, דממה בוועדת הכנסת, כאילו כלום לא קרה.

יצחק פינדרוס: איפה הדרמה?

יצחק פינדרוס: איפה הבעיה הכלכלית שהולכת להיווצר למדינת ישראל?

מיקי לוי: יש תקדים.

מיקי לוי: יש תקדים.

יצחק פינדרוס: יש תקדים.

מיקי לוי: אנחנו הצבענו בעד.

יצחק פינדרוס: כאילו כשיש תקדים הכול נהיה שקט.

מיקי לוי: לא, להזכיר לך שהצבענו בעד הורדת המס.

יצחק פינדרוס: אחרי שלושה ימים של מופע, של מלחמות - -

מיקי לוי: לא יודע, שלושה ימים.

יצחק פינדרוס: - - שכל התקשורת התגייסה אז על הדבר הזה – אני עוד זוכר את הכותרות האדומות בידיעות אחרונות, ממש דרמה – היום עבר הכול בשקט ובשלווה.

יצחק פינדרוס: אף אחד אפילו לא הגיע.

מיקי לוי: חשבנו שאז - - -

יצחק פינדרוס: יתרה מזה, עמדו כאן, ועמדו גם בבחירות, וצעקו פה נציגי ימינה על הנושא של ההתיישבות ביהודה ושומרון, ההתיישבות הצעירה, על הנושא של חוק ההתנתקות, שאוסר לעלות לצפון השומרון, עמדו וצעקו פה בפתוס וניהלו מאבק אימתני.

יצחק פינדרוס: קול דממה דקה, שקט מוחלט.

יצחק פינדרוס: הכול מותר.

יצחק פינדרוס: אדוני שר הביטחון בטח זוכר, בממשלה הפריטטית הקודמת, כשהליכוד הייתה לו עמדה ולכחול לבן הייתה עמדה, היה דיון, היה דיון ציבורי, היו אפילו ויכוחים, לפעמים אפילו עלו הטונים, אבל מישהו הציג איזושהי עמדה.

יצחק פינדרוס: היום – קול דממה דקה.

יצחק פינדרוס: אין כלום.

יצחק פינדרוס: הכול בסדר, הכול עשר מעלות - -

מיקי לוי: משפט לסיום, בבקשה.

יצחק פינדרוס: - - שמאלה, הכול עשר מעלות ימינה.

יצחק פינדרוס: אומרים חז"ל: "ויקם מלך חדש אשר לא ידע את יוסף" – עשה את עצמו לא יודע, לא זכר.

יצחק פינדרוס: אבל זאת הנחמה שלנו.

יצחק פינדרוס: משפט סיום, אדוני היושב-ראש: זאת הנחמה שלנו.

יצחק פינדרוס: כשעברנו בכור ההיתוך במצרים, הלכנו בשביל ללמוד את הדבר הזה.

יצחק פינדרוס: אני מציע לכולנו ללמוד בדיוק ממה שקורה היום, זה כור ההיתוך.

יצחק פינדרוס: כן, כל הדיבורים האלה – יש להם משמעות יום אחר כך.

יצחק פינדרוס: תודה רבה.

מיקי לוי: תודה רבה.

מיקי לוי: חבר הכנסת פרוש, בבקשה.

בנימין (בני) גנץ: צריך לזכור שגם ב"ונתנה תוקף" נאמר קול דממה דקה יישמע.

משה אבוטבול: אוה, יפה.

מיקי לוי: אתה רואה, סוף-סוף מגיע שר ביטחון תלמיד ישיבה, יודע גם ללמד אתכם.

משה אבוטבול: נכנסנו לאווירת כיפור.

קריאה: לא, הוא צודק.

משה אבוטבול: ברוך השם.

משה אבוטבול: מה אתה רוצה?

משה אבוטבול: התחלה טובה.

מיקי לוי: בבקשה.

מאיר פרוש: אדוני היושב-ראש, חבריי חברי הכנסת, מכובדי השר, לכאורה, כשאתה קורא את הצעת החוק שהוגשה כאן על ידי השר, והצטרף אליה גם חבר הכנסת אופיר כץ, הרי אין סיבה להתנגד ואין סיבה גם לקחת את הזמן של הכנסת.

מאיר פרוש: בכל אופן, למה אני עולה?

מאיר פרוש: אני עולה לדוכן כדי להביע כאב ולהביע צער ולומר דברים שאמרתי גם בשבוע שעבר.

מאיר פרוש: סיפרתי בשבוע שעבר שלפני שנתיים, אחרי סבב א', כאשר הליכוד חשב שהוא הולך להקים ממשלה, וכבר נתנו ליהדות התורה לנהל משא ומתן עם פקידי האוצר – ואנחנו הרי ידענו שאין כסף בקופה, מחכים כבר שיהיה תקציב, וזה לא קל לתת דברים חדשים, מבקשים עוד כספים ועוד כספים.

מאיר פרוש: אמרנו: בואו נתמקד ונבקש שילד חריג, בעל צרכים מיוחדים במגזר החרדי, יקבל כמו ילד במגזר הכללי.

מאיר פרוש: בכלל, ילד לא צריך להיות אשם.

מאיר פרוש: גם אם הוא לומד תורה הוא לא צריך להיות אשם אם אבא שלו שולח אותו לשם.

מאיר פרוש: למה שהוא לא יקבל את המינימום שהמדינה נותנת לילד?

מאיר פרוש: אבל לפחות ילד חריג בעל צרכים מיוחדים – שהמדינה תיתן כסף במגזר החרדי לילד החריג כמו שנותנים לילד במגזר הכללי, הממלכתי.

מאיר פרוש: והתשובה הייתה שאין כסף.

מאיר פרוש: אמרתי בליבי: כל פעם שהכנסת תדון כאן בעניין של אנשים בעלי צרכים מיוחדים זה מצווה לעלות ולומר את זה.

מאיר פרוש: רבותיי, אנחנו, יהדות התורה – אני מתאר לעצמי שגם ש"ס – חווינו את ההשפלה הזו שפקידי האוצר באים ואומרים לך: אתה מייצג ציבור, והציבור שלך, יש לו גם ילדים בעלי צרכים מיוחדים, חריגים – הם לא יקבלו כסף כי אין כסף.

מאיר פרוש: אין כסף?

מאיר פרוש: הרי אנחנו יודעים שיש כאלה באוצר שבאג'נדה שלהם הם חושבים שהם צריכים לחנך את הציבור החרדי.

מאיר פרוש: הם לא כאלה שחושבים שהם צריכים להקים ממשלה עם הימין, שהוא יותר קרוב למסורת, ולכן צריכים לחבל, צריכים להכניס מקלות בגלגלים, וכך הם נוהגים לעשות.

מאיר פרוש: אז אתה יכול לחשוב – הטיעון המרכזי תמיד היה, אצל אלה מהשמאל:

מאיר פרוש: כי החרדים לא משרתים בצבא.

מאיר פרוש: אדוני שר הביטחון, החרדים לא משרתים בצבא.

מאיר פרוש: למה צריכים לתת להם כסף?

מאיר פרוש: היום יש ממשלה שחלק מהמרכיבים שלה הם מפלגת העבודה, שלא רצתה לשבת עם החרדים בשלטון; מרצ, שלא רצו לשבת עם החרדים בשלטון; יש עתיד, שלא רצו לשבת עם החרדים בשלטון.

מאיר פרוש: למה?

מאיר פרוש: כי שוויון בנטל.

מאיר פרוש: איך אמר יאיר לפיד?

מאיר פרוש: שוויון בנטל.

מאיר פרוש: היום הממשלה הזו פשוט עומדת על רע"מ, שלא רק שהם לא משרתים, הם גם מדברים בציבור שלהם על לא לשרת בצבא, ובכל אופן עשו איתם הסכם על 53 מיליארד שקלים.

מאיר פרוש: אז היכן האיפה והאיפה?

מאיר פרוש: מדוע ככה לבעוט, לפגוע בציבור החרדי?

מאיר פרוש: ודרך אגב, אני רוצה לומר לך, אדוני השר – לא רציתי לעכב אותך; חברת הכנסת מיכל רוזין עיכבה אותך היום עם התפיסה שלה – מי אומר, אדוני השר, שזה מתחלק: יהודים זה דין אחד, זה מתחלק באומות, וכשזה בא לאומה הערבית – לא.

מאיר פרוש: יש יהודים שיאמרו לך שאם אין להם אפשרות לשבת וללמוד, אל תספור אותם כחלק ממך.

מאיר פרוש: אל תספור אותם.

מאיר פרוש: כל אחד אומר: זה חשוב לי.

מאיר פרוש: יש כאלה שחשובה להם המדינה לפני הכול, ויש כאלה שיגידו לך: קודם כול תורת חיים, התורה שלנו לפני הכול.

מאיר פרוש: אצלנו בציבור החרדי יש כאלה שיגידו לך שאם אתה לא יודע לתת לכל מי ששר הביטחון נותן לו דיחוי – לשר הביטחון אין סמכות - -

מיקי לוי: תודה רבה.

מאיר פרוש: - - אל תספור אותי, אל תכליל אותי באלה שאתה מחלק להם.

מיקי לוי: תודה רבה.

מאיר פרוש: ולכן, כשאתה הולך לחשוב על הדברים האחרים, חשוב שגם נדבר.

מאיר פרוש: תודה.

מיקי לוי: תודה רבה.

מיקי לוי: שרת החינוך מארחת את הילדה ליאן, שהוחרמה בבית הספר בבאר שבע, יחד עם אימה.

מיקי לוי: אנחנו מחזקים אותך ומקבלים אותך בברכה, ואני משבח את שרת החינוך על המהלך הזה.

מיקי לוי: את צריכה להיות חזקה.

מיקי לוי: בשמי, בשם חברי הכנסת, אנחנו מאחלים לך הצלחה ומחזקים אותך.

מיקי לוי: בהצלחה.

מיקי לוי: חבר הכנסת ארבל, בבקשה.

משה ארבל: אדוני היושב-ראש, כבוד השרים, חבריי חברי הכנסת, איסור הלבנת פני חברו נמנה כאחת מתרי"ג המצוות, וכך כתב הרמב"ם בספר המצוות: האזהרה שהוזהרנו שלא לבייש זה את זה, ועוון זה הוא שקוראים אותו מלבין פני חברו ברבים.

משה ארבל: האיסור חל לא רק במעמד הרבים אלא אפילו בצנעה, במעמד שני אנשים בלבד, כפי שכתב הרמב"ם בהלכות דעות – שאסור להכלים את ישראל, וכל שכן ברבים.

משה ארבל: מקור האיסור נמצא בדיני תוכחה.

משה ארבל: הרואה את חברו שחטא או שהולך בדרך לא טובה, מצווה להחזירו למוטב, שנאמר: "הוכח תוכיח את עמיתך".

משה ארבל: אלא שהמשכו של הפסוק: "ולא תִשא עליו חטא".

משה ארבל: כך נדרש בספרא: יכול אפילו מוכיחו ופניו משתנות, תלמוד לומר – "ולא תשא עליו חטא".

משה ארבל: כלומר, הציווי – שגם כאשר אדם מוכיח את חברו, עליו לעשות זאת באופן שלא יבייש את החבר.

משה ארבל: ממעשה תמר ויהודה למדנו שנוח לו לאדם שיפיל עצמו לכבשן האש ואל ילבין פני חברו ברבים.

משה ארבל: רבנו אשר, אחד הראשונים, הרא"ש, במסכת פאה כתב:

משה ארבל: כי חפץ הקדוש ברוך הוא יותר במצוות שיעשה בהן גם רצון הבריות מבמצוות שבין אדם למקום.

משה ארבל: אחד היסודות העיקריים במצוות שבין אדם לחברו הוא כבוד חברים ואהבת רעים, כמו שלמדנו בירושלמי במסכת נדרים: ואהבת לרעך כמוך, זה כלל גדול בתורה.

משה ארבל: בתלמוד ירושלמי במסכת דמאי מסופר על רבי פנחס בן יאיר, שקרע את הנהר ועבר בתוכו בחרבה.

משה ארבל: אמרו לו תלמידיו: אנחנו יכולים לעבור?

משה ארבל: אמר להם: מי שיודע בעצמו שמעולם לא הלבין פני אדם בישראל, רק הוא יוכל לעבור.

משה ארבל: אדוני היושב-ראש, בסעודת ליל שבת בביתי ישבתי לשוחח עם ילדיי המתבגרים, והם אמרו לי: אבא, אנחנו מכירים אותך בעשייה ציבורית הרבה מאוד זמן.

משה ארבל: הביוש הזה שעשית לשר הביטחון ולחברת הכנסת יעל רון בן משה לא מתאים לך.

משה ארבל: התלבטתי איך להגיב.

משה ארבל: באותה שנייה אמרתי: ילדיי, אתם צודקים, טעיתי.

משה ארבל: לכן אני עומד כאן, באותה במה ובאותו מקום, ומבקש לתקן – להישיר אליך מבט, אדוני שר הביטחון, ואלייך, חברת הכנסת יעל רון בן משה, ואליך, אדוני יושב-ראש הכנסת, ולומר: סליחה, טעיתי.

משה ארבל: כי ב"בין אדם לחברו" יש יותר "בין אדם למקום" מאשר ב"בין אדם למקום".

משה ארבל: תודה רבה.

מיקי לוי: תודה רבה.

מיקי לוי: מעריכים את זה בהחלט, מאוד.

מיקי לוי: מודה ועוזב ירוחם, איך שאומרים.

מיקי לוי: יפה מאוד.

מיקי לוי: חברת הכנסת בן משה – כל הכבוד, ראוי להערכה.

מיקי לוי: תודה רבה.

מיקי לוי: חבר הכנסת אורי מקלב – אינו נוכח.

מיקי לוי: חבר הכנסת סופר, בבקשה.

אופיר סופר: אדוני היושב-ראש, חבריי חברי הכנסת, כבוד שר הביטחון, חבר הכנסת ארבל, האמת היא שרציתי להתחיל בברכות לשר הביטחון, אבל לקחת עכשיו את התפקיד הבכיר בעניין של הברכות.

אופיר סופר: אני רוצה לברך אותך על המעשה שעשית, ואני חושב שהדבר הזה חיוני בימים אלו בכנסת, כי בסוף אנחנו צריכים כן איכשהו לראות איך אנחנו מתניעים את העגלה הזאת לכיוון אחר.

אופיר סופר: חבריי חברי הכנסת, אני רוצה לברך על חוק שבעיניי מתקן עוול היסטורי; חוק שעושה צדק עם המון מלוחמי צה"ל, עם המון מנכי צה"ל, שמאפשר להם לצאת בעצם מאיזושהי מלכודת דבש שהם מצויים בה, באיזושהי דילמה פנימית שמאוד מקשה על השיקום שלהם.

אופיר סופר: אדוני כבוד השר, אני חושב שהחוק הזה הוא נכון, הוא ראוי, והוא בהחלט מהווה מרכיב משמעותי ברפורמה החשובה שאתה מוביל.

אופיר סופר: כנראה היום זה גם יום של בשורות בכל מה שקשור לטיפול בפצועי צה"ל, בנכי צה"ל, וגם הוועדה – הבשורה על הוועדה, שאני מקווה שימיה לא יהיו ארוכים מדי, קצרים, ושפעולתה תהיה תכליתית ועניינית.

אופיר סופר: כפי שפורסם, הרי כל העבודה כבר נעשתה, ובאמת הכוונה היא לסיים את הסוגיה הזאת של הטיפול בצוללני השייטת ובצוללנים הנוספים במהרה.

אופיר סופר: אז גם על זה, כבוד השר, אני רוצה לברך.

אופיר סופר: אני חושב שהדבר הזה חשוב, משמעותי, מהווה אמירה ערכית כלפי הלוחמים שמתגייסים מדי תקופה, ואנחנו צריכים בסוף להזכיר לכולנו שתפקידנו לדאוג להם.

אופיר סופר: אני רוצה גם לברך את חברי חבר הכנסת אופיר כץ, שהגיש את ההצעה בנדון.

אופיר סופר: אנחנו בעזרת השם כולנו נצביע עליה באופן חיובי.

אופיר סופר: בשבוע שעבר סיירתי במחוז ירושלים, ביקרתי באגף במחוז ירושלים.

אופיר סופר: אני רוצה לספר לכם שבוודאי פגשתי אנשים מסורים, פגשתי אנשים שמאוד מאוד עסוקים בשיקומם של נכי צה"ל.

אופיר סופר: אני יודע שאם נשאל נכי צה"ל רבים הם יתארו מציאות הפוכה, ובגלל זה גם הוקמה רפורמת "נפש אחת".

אופיר סופר: אני רוצה שהדברים שאני אומר עכשיו, כבוד השר, יהיו "אין מזרזין", בבחינת "אין מזרזין אלא למזורזין".

אופיר סופר: יש פער שמאוד מאוד בלט לי – הפער של כוח האדם.

אופיר סופר: האנשים שם קורסים תחת הנטל, ואני חושב ששני דברים יכולים, מה שנקרא, לתת כאן פתרון בעניין הזה.

אופיר סופר: הדבר האחד זה המכרזים הקיימים, שבנוהל הרגיל כנראה שייקח עוד חודשים ארוכים עד שבאמת יצליחו לאייש שם את המשרות.

אופיר סופר: יכול להיות שצריכים למצוא דרך משפטית – ואני יודע שזה מסובך במדינתנו – לזרז את התהליכים האלה.

אופיר סופר: אני לא יודע אם יש כזה פתרון משפטי, אבל אני חושב שכדאי לנסות לעמול על פתרון משפטי שיקצר את תהליכי האיוש, ונוכל לאייש יותר תפקידים, וממילא גם לטפל ביותר אנשים בתקופה קצרה.

אופיר סופר: הנקודה השנייה שנראה לי שנכון לדבר עליה, והיא אמירה יותר ערכית – אני לא בטוח שכולם יזדהו איתה, אך בעיניי – אני חושב שאנחנו צריכים לייצר בידול ואנחנו צריכים לייצר תיעדוף ואנחנו צריכים לבכר את הלוחמים.

אופיר סופר: אנחנו צריכים לייצר איזושהי היררכיה.

אופיר סופר: גם אם אנשים יתקפו אותי על האמירה הזאת, אני אומר שההיררכיה צריכה להיות כזאת שאנשים שנפצעו בעקבות אירועי לחימה, אנשים שהם לוחמים, יקבלו טיפול מיוחד – בלי לפגוע באחרים, אבל כן, אנחנו צריכים להעלות את הלוחמים על ראש שמחתנו.

אופיר סופר: ברכות לך, כבוד השר, וברכות לנכי צה"ל ולחברי חבר הכנסת אופיר כץ.

אופיר סופר: תודה רבה.

מיקי לוי: תודה רבה.

מיקי לוי: אתה חייב לי עוד שלוש דקות, כי לא יכולתי להפסיק אותך.

מיקי לוי: תודה רבה, חבר הכנסת סופר.

מיקי לוי: חבר הכנסת מעוז – איננו; חברת הכנסת מיכל, בבקשה – איננה; חבר הכנסת בן צור – איננו; חבר הכנסת ליצמן – איננו; חבר הכנסת ישראל כץ – איננו; חברת הכנסת דיסטל – איננה; חברת הכנסת סילמן – איננה.

מיקי לוי: חברת הכנסת ברק, בבקשה.

קרן ברק: כבוד היושב-ראש, חברי הכנסת, אני אמשיך בדיוק מהמקום שהפסקתי קודם.

קרן ברק: אני, דרך אגב, לא מתכוונת להרפות מזה – יום-יום, שעה-שעה, בכל ריאיון, בכל ועדה, בכל נאום, מבוקר עד ערב.

קרן ברק: המקום הזה, כנסת ישראל, זה מעוז הדמוקרטיה.

קרן ברק: כשכל מדינת ישראל הייתה סגורה – אופיר, תקשיב לי, זה חשוב – לא היו חיסונים, היה סגר מוחלט, הכול היה סגור וחשוך, בתי מלון סגורים, חתונות סגורות, מופעים סגורים, מסעדות סגורות, בתי עסק סגורים, כשהכול היה סגור, כנסת ישראל תפקדה.

קרן ברק: היא הייתה פתוחה, עם מעט מאוד מוזמנים, בוועדות הגבילו את האנשים ולא היו כנסים.

קרן ברק: היה מספר אנשים מצומצם שיכלו להזמין.

קרן ברק: יושב-ראש הכנסת, אני לא רוצה לחשוב שאתה מנסה לעשות מניפולציה, אבל אתה הקראת הוראות שניתנו על ידי מנכ"ל הכנסת ויושב-ראש הכנסת בימים שהיה סגר מוחלט, כשכל המדינה הייתה סגורה, הכול היה סגור, שום דבר לא היה פתוח.

קרן ברק: היו הוראות תו ירוק, תו סגול – כל מה שהיה צריך להיות סגור היה סגור ומה שהיה יכול להיפתח היה תחת התנאים האלה.

קרן ברק: כך פעלו אז.

קרן ברק: לא היו חיסונים, לא היו תרופות, לא היה כלום.

קרן ברק: מה לעשות?

קרן ברק: הרי איתי אי-אפשר להתווכח על עובדות, לא בראיונות ולא בשום מקום אחר.

קרן ברק: אנחנו, הליכוד, לא היינו בשלטון בתקופה שבה כבר היו לנו חיסונים.

קרן ברק: אנחנו קנינו את החיסונים, כולל הבוסטר, אנחנו ייצבנו את הכלכלה הישראלית, אבל אנחנו לא היינו פה כשהיו חיסונים.

קרן ברק: מה שקורה היום זה שכל מדינת ישראל פתוחה: בתי המלון פתוחים, חדרי האוכל בבתי המלון פתוחים, המסעדות פתוחות, הכל-בואים פתוחים, הקניונים פתוחים, המופעים פתוחים, מופעים של אלפי אנשים, משחקי כדורגל פתוחים, כנסים פתוחים, חתונות של אלפי אנשים – הכול פתוח.

קרן ברק: המקום היחיד שסגור זה הכנסת.

קרן ברק: עכשיו, אני לא מצליחה להבין, הרי אנחנו חברי הכנסת מהאופוזיציה שאין לנו זכות הצבעה בוועדות, כי אתם פירשתם את התקנון בצורה כזאת שאסור לנו להצביע.

קרן ברק: אבל אם אני הייתי היועצת המשפטית של הכנסת או של ועדת הכנסת הייתי מפרשת אחרת וכן הייתי נותנת להצביע.

קרן ברק: זה עניין של פרשנות, ואתם החלטתם שאנחנו לא מצביעים, אז הדרך היחידה של האופוזיציה לקדם אידיאולוגיה ולקדם אג'נדות זה שדולות.

קרן ברק: ראיתם שלא הצלחתם לסרס אותנו, ראיתם שלא הצלחתם לסתום לנו את הפה, אז סגרתם לנו את הבמה היחידה: את השדולות, את הכנסים, את האירועים.

קרן ברק: אני באופן אישי בניתי על כנס.

קרן ברק: חודשיים אני עובדת עליו, חודשיים אני עובדת על כנס; מביאה תערוכה שאלוהים יודע כמה זמן לקח לי להביא את התערוכה הזאת, באחד הנושאים הכי חשובים – חטופי תימן – ואתם סגרתם לי את זה ככה, כאילו כלום.

קרן ברק: אם אני מעבירה את הכנס הזה לפה, לבנייני האומה – אין לי בעיה לקדם אותו.

מיקי לוי: משפט לסיום, בבקשה.

קרן ברק: אבל אתם סגרתם לי אותו.

קרן ברק: למה?

קרן ברק: כי הפכתם להיות גם הרופאים, גם המנתחים, גם הפסיכולוגים.

קרן ברק: הכול אתם לבד.

קרן ברק: אין פה החלטה של מדינה.

קרן ברק: כל המדינה פתוחה, רק כנסת ישראל סגורה, וזאת הדרך שלכם לסתום לנו את הפה.

קרן ברק: בכל נאום שלי, בכל מקום, בכל ריאיון אני אגיד את זה, ואני מציעה לכם להתעשת על עצמכם ומהר.

מיקי לוי: תודה רבה.

מיקי לוי: תודה רבה.

מיקי לוי: חברת הכנסת וסרמן – איננה; חבר הכנסת קושניר – איננו; חברת הכנסת אוחנה – איננו; חבר הכנסת בוסו – איננו.

מיקי לוי: חבר הכנסת עודה – טוב, הוא היה בחוץ, לא ראיתי.

מיקי לוי: הסתכלתי על מקום מושבך.

אוריאל בוסו: אדוני היושב-ראש, מכובדי השר, חבריי חברי הכנסת, היחידה לשיפור השירות הממשלתי פרסמה אתמול את איכות השירות של היחידות הממשלתיות לשנת 2020, וכאן המקום שאני רוצה לברך את שר הפנים הקודם, הרב אריה דרעי, כי רשות האוכלוסין יצאה כמעט במידה הגבוהה ביותר, ואת השר הקודם, השר לשירותי דת הרב יעקב אביטן, והשר הרב דוד אזולאי, זיכרונו לברכה.

אוריאל בוסו: אלו שרים שאומרים מעט ועושים הרבה.

אוריאל בוסו: כיום נמצא שר במשרד לשירותי דת שאמר:

אוריאל בוסו: לא היה 73 שנה שר כמוני ולא יהיה.

אוריאל בוסו: מתברר שבסוף, איכות השירות ומתן השירות במשרדים הללו, שהיו באמת מופקדים בידיה של תנועת ש"ס, בניגוד לתדמית שמנסים להגיד – שהיה שם מפעל ג'ובים, ועשו שם את כל הדברים בניגוד לרצון הציבור – שביעות רצון הציבור נמצאת במדרג הגבוה ביותר בשני המשרדים הללו.

אוריאל בוסו: זה הזמן שלו להגיד תודה לשרים הקודמים ולמי שנתן את השירות.

אוריאל בוסו: אדוני היושב-ראש, אני גם רוצה להצטרף – ליאן הייתה אצלי במשרד, הוזמנה אליי היום לכנסת עם אביה ואימה.

אוריאל בוסו: שמעתי את הסיפור ממנה, מכלי ראשון, ואחת הטענות של האימא ושלה היא שעד שזה לא הוצף בתקשורת אף אחד מהצוות הניהולי לא ראה לנכון לעשות משהו עם הסיפור הזה, והגרוע יותר – שאמרו לה: הכלי היחיד שיש לנו זה להשעות לשלושה ימים מבית הספר את אותן ילדות, יותר גרוע מהכול – שעד עכשיו היא לא חזרה לבית הספר.

אוריאל בוסו: שאלתי אותה: למה?

אוריאל בוסו: היא אמרה שעדיין היא מקבלת איומים, והחברה הדירה אותה.

אוריאל בוסו: שאלתי: איזה פעולות נעשות כרגע בבית הספר של הצוות הניהולי, החינוכי והמקצועי במקום?

אוריאל בוסו: לתת הסברה, לשים אותה בראש סדר העדיפויות, את אותה תלמידה, ולא דווקא את אותן ילדות שדאגו לביוש הנורא שעשו לה.

אוריאל בוסו: ועל כן אני שמח ששרת החינוך קיבלה אותן, לתת לה גם את הרוח הגבית, את הביטחון האמיתי.

אוריאל בוסו: אני מתכונן אפילו לפנות אל אותן תלמידות שעשו את השיימינג, שהן בעצמן יעלו באותן פלטפורמות סרטון התנצלות, לקרוא לתלמידה לחזור לבית הספר ולדעת לחבק אותה.

אוריאל בוסו: והכי חשוב – ליאן אמרה לכל הילדים והילדות במדינת ישראל: אל תסתמו את הפה.

אוריאל בוסו: כי מתברר שהיא תקופה ארוכה עוברת שיימינג ועוברת הצקות כאלה ואחרות, ועד שזה לא הגיע לכאלה פסים, היא פחדה לדבר.

אוריאל בוסו: מה עם אותם ילדים וילדות שעדיין מפחדים לדבר ועוברים את השיימינג?

אוריאל בוסו: משפט אחרון – אני רוצה לנצל את כך ששר הביטחון נמצא כאן.

אוריאל בוסו: שמענו והתבשרנו שלאחר השבעה של יהודה דימנטמן, השם ייקום דמו, יש כוונה אולי לפנות את חומש.

אוריאל בוסו: אנא מכם, אל תיתנו פרס לטרור.

אוריאל בוסו: זה בדיוק מה שהם רצו.

אוריאל בוסו: אתמול הלכתי לנחם.

אוריאל בוסו: אבא, אימא, אלמנה, ילד קטן ו-11 אחים ואחיות יושבים אבלים על כך שהוא בסך הכול רצה להתיישב בארץ ישראל בהיותו יהודי.

אוריאל בוסו: תודה רבה.

מיקי לוי: תודה רבה.

מיקי לוי: חבר הכנסת עודה – איננו; חבר הכנסת כסיף – איננו.

מיקי לוי: חבר הכנסת אבוטבול, בבקשה.

משה אבוטבול: כבוד היושב-ראש, כנסת נכבדה, כבוד השר, ראשית, אני רוצה לומר שכמובן אנחנו מברכים על הצעת החוק החשובה הזאת ולברך את ידידי היקר, חבר הכנסת אופיר כץ, על החוק הנפלא הזה, וגם ידידי אופיר הצטרף לדברים החמים.

משה אבוטבול: כי באמת היינו עדים לתופעה המבישה והמביכה, לראות את אותם אנשים חשובים מארגון נכי צה"ל, אם זה את ידידי עידן קליימן, יושב-ראש הארגון, או את אבי לרמן, המנכ"ל של הארגון, מגיעים לוועדת העבודה והרווחה ומתחננים על נפשם – עבור מי?

משה אבוטבול: עבור אותם אנשים שמגיע להם, אותם אלה, נכי צה"ל, שמסרו את עצמם, או יותר מדויק מסרו את גופם למען העם והמולדת, כדי שאנחנו נוכל בעזרת השם לחיות טוב במדינת ישראל, כדי שנוכל ללמוד טוב תורה במדינת ישראל ולהצליח בכל העניינים הכלכליים והחברתיים של המדינה.

משה אבוטבול: אז אנחנו כאן ודאי תומכים, ומחזקים את החוק החשוב הזה.

משה אבוטבול: אני רוצה כמובן לציין את זה שהייתי שם בביקור וראיתי את העבודה המסורה של המתנדבים, ויש עוד ארגונים טובים שעושים טוב לאותם נכי צה"ל.

משה אבוטבול: חשוב לחזק אותם, וזו באמת המטרה כאן בחוק החשוב הזה.

משה אבוטבול: אני רק רוצה באמת באותה הזדמנות, במעבר חד – הנביא ירמיהו אומר: "קרא דגר ולא ילד עֹשֶׂה עֹשֶׁר ולא במשפט בחצי ימיו יעזבנו ובאחריתו יהיה נבל".

משה אבוטבול: תמיד לא הבנתי למה הפנייה הקשה הזו בסוף, "באחריתו יהיה נבל", שבעצם מאמץ הנביא לאותם אלה שגונבים הישגים, שזה סוג של נוכלות ורמאות, לקחת הישגים ששייכים לאנשים אחרים, לבוא לשים את אותן נוצות ולהתפאר בהן.

משה אבוטבול: זה מה שראינו לאחרונה עם אותו מעשה מביש של שר הדתות, שפשוט יוצא דוח שמפאר ומשבח את שר הדתות הקודם שהיה, הרב יעקב אביטן, ומשבח את שר הפנים הקודם שהיה, כך בדירוג של משרדי הממשלה, והוא בא ועוטה את זה על עצמו כאילו שמדובר על תקופתו.

משה אבוטבול: בקושי הוא נמצא חצי שנה, והדוח מתייחס לשנת 2020.

משה אבוטבול: אז אני עכשיו מתחיל להבין בדיוק מה הקשר, כשרואים את החריפות של הנביא שאומר, שבסוף "ובאחריתו יהיה נבל".

משה אבוטבול: למה יהיה נבל?

משה אבוטבול: כי כשמתגלה השקר, כבוד השר, שר הדתות, תביא בחשבון שאנשים לא עיוורים ולא טיפשים ויודעים על מה מדובר.

משה אבוטבול: אתה מנסה לנכס לעצמך דברים שלא קשורים אליך.

משה אבוטבול: זו בושה וחרפה.

משה אבוטבול: אבל זה גם שוב מוכיח מעל הכול שהממשלה הזאת מנסה לקחת קרדיטים של אחרים.

משה אבוטבול: תתחילו לפעול בעצמכם, תביאו הישגים משלכם.

משה אבוטבול: תפסיקו להתבטל.

משה אבוטבול: תראו שאתם יודעים ליצור הישגים משלכם, ולא כל פעם לטפוח על דברים שעשו קודמיכם, ובראשם ראש הממשלה הקודם, מר בנימין נתניהו – בעצם למי שגם לא אוהב לשמוע את השם הזה.

משה אבוטבול: תודה רבה.

מיקי לוי: תודה רבה.

מיקי לוי: חבר הכנסת סעדי – איננו; חבר הכנסת ביטון – איננו; חברת הכנסת סטרוק – איננה; חבר הכנסת טיבי – איננו; אבו שחאדה – איננו; אשר – איננו.

מיקי לוי: חבר הכנסת רוטמן, בבקשה.

שמחה רוטמן: אדוני היושב-ראש, כנסת נכבדה, חבריי חברי הכנסת, אחת מהפעולות הפרלמנטריות הראשונות שעשיתי הייתה לפנות אליך, אדוני היושב-ראש, ולבקש ממך שלא תפלה את הכנסת לרעה לעומת המצב הנוהג בשאר המדינה בעניין הקורונה.

שמחה רוטמן: כתבתי לך מכתב, ואליי הצטרפו חברי כנסת רבים אחרים, ואני שמח שבעקבות אותה פנייה אחר כך פרסמת, נתת פומבי לדברים, חזרת בך, שינית את ההחלטה, תיקנת את ההחלטה, התאמת אותה ללוחות הזמנים, לא משנה באיזה ניסוח נגיד את הדברים.

שמחה רוטמן: אני מבין שאנו עומדים כנראה בפתחו של גל אומיקרון שמידבק אולי יותר.

שמחה רוטמן: אבל גם מבחינת הנראות וגם מבחינת המהות, לא ייתכן שהכנסת, מבצר הדמוקרטיה הישראלי, תושבת פעילותה יותר ממה שנהוג בחוץ.

שמחה רוטמן: אפשר לבוא ולדבר על כל מיני סייגים שמתאימים לכנסת, להקל על הכנסת כדי לא לפגוע בתהליך הדמוקרטי.

שמחה רוטמן: לא ייתכן שאם אני רוצה לקיים כנס בבניין ממול אני יכול לעשות את זה, ונמנע ממני כחבר כנסת לקיים כנס כאן.

שמחה רוטמן: לכנסת, בניגוד להרבה מקומות אחרים, לא ניתן להיכנס אלא בתו ירוק.

שמחה רוטמן: לכנסת, בניגוד – אז זה התפרסם, חברי הכנסת כולם מחוסנים בכל החיסונים הנדרשים, כך התפרסם, כך נעשתה אז הבדיקה.

שמחה רוטמן: בנוסף – וזו נקודה שאני נותנת את הקרדיט כמובן לחברתי קרן ברק, שהסבה את תשומת ליבי לכך – בין היתר בגלל משבר הוועדות שעדיין לא נפתר, וגם זה דבר שמונח לפתחך, אדוני - -

מיקי לוי: לא לפתחי.

שמחה רוטמן: מונח, מונח לפתחך.

שמחה רוטמן: אתה כיושב-ראש הכנסת יכול לעשות הרבה מאוד כדי לפתור אותו, ולצערי זה לא נעשה.

מיקי לוי: זו האשמת שווא, חבר הכנסת רוטמן.

מיקי לוי: זו האשמת שווא.

מיקי לוי: אינך מודע לכל המהלכים.

מיקי לוי: אני מתנצל שהפרעתי לך.

מיקי לוי: בבקשה.

שמחה רוטמן: אין בעיה.

שמחה רוטמן: זו הערת צד.

שמחה רוטמן: אני רק יכול להגיד לך, מהיכרותי עם פעולות הכנסת בעבר, שכאשר יושב-ראש כנסת רואה מציאות לא מקובלת ומשתמש בכל כוחו כדי למנוע אותה, הוא מצליח לעמוד גם נגד כוחות מאוד מאוד מאוד חזקים, ואני מחזק את ידיך כדי שתעשה זאת.

שמחה רוטמן: בכל מקרה, ההגבלות על הכנסת – נוצר מצב שכביכול חברי הכנסת מופלים לרעה לעומת מה שקורה בחוץ.

שמחה רוטמן: אני יצאתי היום מבידוד שככל הנראה, אלמלא הייתי חבר כנסת, לא הייתי נכנס אליו.

שמחה רוטמן: שוב, לא הפריע לי – זה היה בידוד בן יום, עשיתי שתי בדיקות ויצאתי ממנו – אבל יש חברי כנסת אחרים שלא נמצאים פה היום בגלל אקסטרה צעדי הזהירות.

שמחה רוטמן: אני מכבד את הצורך לשמור מפני התפרצות בבניין הכנסת.

שמחה רוטמן: אני יודע שנמצאו מאומתים, אני יודע שנמצאו אנשי משמר; כל זה לא יכול להוות עילה לפגיעה בעבודתה התקינה של הכנסת ולפגיעה בעבודת הוועדות.

שמחה רוטמן: אנחנו צריכים להחיל על עצמנו את הכללים - - -

קרן ברק: והשדולות.

מיקי לוי: אפילו לא מדייק, אבל בסדר.

שמחה רוטמן: והשדולות והכנסים.

מיקי לוי: לא, לא, לא.

מיקי לוי: לא "ו", אלא אין שום פגיעה בעבודת הוועדות.

שמחה רוטמן: בעבודת הוועדות, כאשר אתה מגביל את מספר האנשים שיכולים להיות בחדר ועדות וחלק מנציגי הממשלה מגיעים בזום, נפגעת עבודת הוועדות.

מיקי לוי: לא אמרתי את זה.

קרן ברק: כן אמרת.

שמחה רוטמן: זה בכללים.

שמחה רוטמן: זה מה שהתפרסם, אדוני היושב-ראש.

מיקי לוי: תבדוק.

מיקי לוי: יושב-ראש ועדה יכול להזמין חמישה נציגי ציבור וחמישה עובדי ממשלה.

קרן ברק: נו, אז זה מוגבל.

שמחה רוטמן: היום בדיון הקורונה היו בחדר – היו הרבה מאוד אנשים שלא היו בחדר ולא יכלו להגיד את דעתם בגלל שהם לא יכלו להיכנס, בגלל ההגבלה של אולם נגב, האולם הגדול בכנסת.

מיקי לוי: למה?

מיקי לוי: אתה יודע?

שמחה רוטמן: בגלל ההנחיה.

מיקי לוי: אתה לא יודע אפילו.

קרן ברק: מה עם השדולות - - -

מיקי לוי: בסדר, הבנתי.

מיקי לוי: חבר הכנסת רוטמן, אני מתנצל שהפרעתי לך.

מיקי לוי: יש לך עוד חצי דקה.

שמחה רוטמן: אני אסיים במשפט.

שמחה רוטמן: אני אסיים במשפט, אדוני היושב-ראש.

שמחה רוטמן: אני מבקש: "ולא תהא כוהנת כפונדקית" – אין שום הצדקה להחלת סטנדרט מחמיר יותר על הכנסת ממה שנוהג בחוץ.

שמחה רוטמן: הסמכויות שניתנו ליושב-ראש הכנסת ולמנכ"ל הכנסת לקבוע נועדו להקל על מה שנוהג בחוץ ולא להחמיר, ואני מבקש שתעשה בהם שימוש כך.

שמחה רוטמן: תודה רבה, אדוני היושב-ראש.

מיקי לוי: טוב, אז אני אומר לך שהמסמך יישאר על כנו.

מיקי לוי: 139 אנשי כנסת, עובדים, נמצאים מחוץ למשכן.

מיקי לוי: קשה מאוד.

מיקי לוי: אנחנו מנסים בכל כוחנו לנהל את המליאה - - -

קרן ברק: סתם הם בחוץ.

קרן ברק: אתה החלטת.

קרן ברק: הם לא חולים.

שמחה רוטמן: זה בידודים.

מיקי לוי: אל תפריעו לי, בבקשה.

קרן ברק: הם לא חולים, זו החלטה שלך.

שמחה רוטמן: אלה הבידודים, זו החלטה של רופא מחוזי.

מיקי לוי: חבר הכנסת רוטמן, תודה רבה לך.

שמחה רוטמן: תודה רבה, אדוני היושב-ראש.

מיקי לוי: גם להשיב בניחותא לא יכולתי, אז תודה.

מיקי לוי: חבר הכנסת כהן – איננו; חבר הכנסת מלכיאלי – איננו; חבר הכנסת קרעי – איננו; חברת הכנסת תלם – איננה; מולא – איננו; גולן – איננה.

מיקי לוי: חבר הכנסת אזולאי.

ינון אזולאי: כן, אדוני.

מיקי לוי: בבקשה.

ינון אזולאי: ברשות אדוני היושב-ראש, כבוד השר, חבריי חברי הכנסת - - -

משה אבוטבול: השוטר אזולאי.

ינון אזולאי: חבר הכנסת אבוטבול, ראשית, אני באמת רוצה לברך את חברי החרוץ חבר הכנסת אופיר כץ.

ינון אזולאי: זה לא החוק הראשון שמתחיל ומתקדם שאתה יוזם אותו.

ינון אזולאי: מבחינתי, אתה היוזם, כי אני יודע עד כמה זה קרוב לליבך, ועל כן אני מברך אותך שזה גם יתקדם מהר ולא ייתקע.

ינון אזולאי: אבל זה אחד משיתופי הפעולה החשובים למען נכי צה"ל.

ינון אזולאי: אגב, גם אני ביקרתי בארגון, ואני חושב שזה ארגון – ארגון נכי צה"ל, שזה אחד הארגונים, אבל הוא הגדול שמוביל – ארגון חשוב מאוד, ןצריך לעזור ולסייע לו.

ינון אזולאי: לצערי, אנחנו חייבים לעבור למציאות הקשה שאנחנו נמצאים בה: ממשלת ישראל, ממשלה רומסת ודורסת.

ינון אזולאי: ראינו אתמול את בנט – מסיבת עיתונאים בשעה 20:00.

ינון אזולאי: אגב, נראה לי שהוא צחק על נתניהו אז כשהוא היה עושה את זה בשעה 20:00.

אופיר כץ: צחק, צחק.

ינון אזולאי: צחק על נתניהו.

אופיר כץ: פה, איפה שאתה עומד, הוא צחק.

ינון אזולאי: בדיוק.

אופיר כץ: כן.

ינון אזולאי: הוא גם היה סוגר את נתב"ג למוטציות.

ינון אזולאי: כל מה שהוא אמר שהוא לא יעשה ויעשה – בדיוק הפוך כל דבר קורה אצלו.

ינון אזולאי: אבל אני רוצה להתחבר באמת למסיבת העיתונאים שלו, שהוא, אתה יודע, הוא הסתכל באמת – הישיר מבטו למצלמות, רק שהוא לא ידע לאיזו מצלמה להישיר מבט, ולכן זה מה שקרה איתו.

ינון אזולאי: פשוט עומד ראש הממשלה ומייעץ לעם ישראל הצעות, שכמו שראינו עם אשתו – אה, סליחה, דנה ויס ביקשה לא להזכיר את המשפחה בשנת 2021, אז אני לא אזכיר.

ינון אזולאי: אבל אנחנו רואים את ראש הממשלה שעומד ומציע לעם ישראל: תעברו לעבוד מהבית.

ינון אזולאי: הצעה – תשמע, אני רוצה להגיד לך, קודם כול, הוא חייב לקחת על זה פטנט רשום.

ינון אזולאי: זו פעם ראשונה שמציעים דבר כזה.

ינון אזולאי: אבל, אדוני נפתלי בנט, אני מתחבר לדברים שלך, ראש הממשלה, ואני אומר לך: אתה צודק, צריך לעבור לעבוד מהבית.

ינון אזולאי: ממשלת ישראל הכושלת, תעברו לעבוד מהבית.

ינון אזולאי: ואפילו אם לא תעבדו, עם ישראל יסלח לכם.

ינון אזולאי: אז תעברו לבית ותעזבו את הממשלה הזאת ורק תעשו טובה למדינת ישראל.

ינון אזולאי: תודה רבה.

אביר קארה: תודה רבה לך.

מיקי לוי: תודה רבה.

מיקי לוי: חבר הכנסת גלנט – איננו; יברקן – איננו; רגב – איננה; סמוטריץ' – איננו.

מיקי לוי: חבר הכנסת אקוניס.

אופיר אקוניס: אדוני היושב-ראש, כנסת נכבדה, לאחר שעל הדוכן הזה, כאן, פה ממש, לגלג ובז וביטל נפתלי בנט את מסיבות העיתונאים של קודמו בנושא הקורונה, הוא כינס אתמול, אדוני היושב-ראש, מסיבת עיתונאים מיוחדת; לא רק שהיא לא הייתה מיוחדת, היא הייתה מיותרת, מסיבת עיתונאים מיותרת, מיותרת ומביכה, שהפגינה חוסר מנהיגות שמשליך על כל הציבור.

אופיר אקוניס: אדוני היושב-ראש, זוהי ממשלה שלא מסוגלת לקבל החלטות בנושא היסודי ביותר – חיי אזרחיה.

אופיר אקוניס: תחליטו כבר, תחליטו, תצילו חיים.

אופיר אקוניס: אבל אין לכם יכולות.

אופיר אקוניס: שר המשפטים – אין יכולות.

אופיר אקוניס: אם בנט ממליץ לא לטוס לחו"ל ובתוך 72 שעות טס בעצמו לחו"ל, מה צריך הציבור להבין, אדוני היושב-ראש?

אופיר אקוניס: אם שר האוצר מתדרך שבכל מקרה לא תהיה כל עזרה ממשלתית, לא מענקים, לא דמי אבטלה – אני חייב להגיד לך, אדוני, באיזה סוג של רוע, של נבזות; אני יכול לתאר את ליברמן יושב בחדרו כאן, לא רחוק, אפוף עשן סיגרים וצוחק עם פקידי משרדו, שאגב, גם בעבר התנגדו למענקים.

אופיר אקוניס: ומה הפלא?

אופיר אקוניס: ממשלה מעופפת, כל הזמן בחו"ל – עכשיו הם לא יכולים, אבל כשאפשר היה – מנותקים מהציבור ומתעמרים בציבור.

אופיר אקוניס: שערוריית משרד החינוך, אדוני היושב-ראש, בראשות השרה והמנכ"ל המפוטר – אני שמח ששר המשפטים נמצא כאן – לא מעבירים נתונים לממשלה.

אופיר אקוניס: שר המשפטים, האם הדבר הזה תקין?

אופיר אקוניס: האם זה חלק ממינהל תקין?

אופיר אקוניס: האם זה בכלל חלק מן האפשרות שיכולה שרה בממשלה – טוב, היינו בסיפורים שלא מעבירים נתונים לממשלה לפני כמה עשורים, סיפור אחר, הוא נגמר בוועדות חקירה; שר המשפטים, בוועדות חקירה זה נגמר, וגם כאן תהיה חקירה רצינית מאוד, יסודית מאוד.

אופיר אקוניס: לא מעבירים נתונים לממשלה.

מיקי לוי: השר.

אופיר אקוניס: חברי הכנסת, חברי הכנסת, זו לא ממשלת ריפוי, זו ממשלת חולי; ממשלה בתרדמת, בקומה, שמובילה רק לדבר אחד: סגר מלא כבר בחודש ינואר.

אופיר אקוניס: הם לא עושים כלום, ולכן זה יגיע, לדאבון הלב.

אופיר אקוניס: החוק הזה, אדוני היושב-ראש – ובכך אני מסיים – חוק הנכים, שאושר בתקציב מיוחד בשלהי הממשלה הקודמת, זה חוק טוב, זה חוק ראוי, שעושה לכוחותינו צדק היסטורי.

אופיר אקוניס: אנחנו תמיד צריכים להתייצב לימינם של כוחותינו.

אופיר אקוניס: אנחנו ודאי ננהג כך ונתמוך בחוק החשוב הזה.

אופיר אקוניס: תודה, אדוני היושב-ראש.

מיקי לוי: תודה רבה.

מיקי לוי: חבר הכנסת אשר, בבקשה.

תודה, אדוני היושב-ראש.

אני רוצה דווקא להמשיך בנקודה שאמר אותה קודם – אני כבר לא זוכר מי, אבל אתה ודאי זוכר, אדוני היושב-ראש – ולנצל קצת את ההפוגה היום בלחץ כאן במליאה, ולומר לך – אמר פה חבר הכנסת, אני לא זוכר איזה, שבסופו של דבר הרוחות הרעות שנושבות היום בכנסת זה לא רק אופוזיציה–קואליציה, זו באמת הרגשה שמישהו מנסה – ואני חושב שהדבר הזה לא יסתיים ולא יגיע לסיומו עד שבאמת הדבר הזה יטופל – ההרגשה הזאת של הוויכוח על הוועדות ומסביבן.

אני רוצה לומר לך באופן אישי, מאחר שאנחנו בארבע עיניים, אז אני אגיד את זה.

אני מכיר אותך ומוקיר אותך לא מהיום ולא מאתמול.

אני יודע כמה ממלכתי אתה, ואני יודע גם כמה רגיש אתה.

אני חושב שמה שקורה היום, שלא מאפשרים לך – לטעמי, ככה אני רואה את זה, ואני אומר את זה כל הזמן – להגיע באמת להסכמות עם האופוזיציה על דרכי עבודה סבירות ונורמליות והגיוניות – אתה חוטף את הביקורת כאן, ולא בצדק.

אני אומר את זה – ולא בצדק.

אני רק מקווה ומתפלל שהאנשים בממשלה ובקואליציה יאפשרו לך לנהל את הגוף הממלכתי הזה כמו שאתה יודע לעשות.

אתה יודע לעשות הרבה דברים, אבל הנושא הממלכתי חשוב לך.

לי כואב לראות את כל הדברים שקורים מסביב, אבל אני אומר לך מידיעה אישית: זה לא ייפתר אם הדבר הזה לא ייפתר, וחבל, וכאן אני שם נקודה.

הנושא השני שאני רוצה לדבר עליו – בגלים הראשונים של הקורונה הייתי חלק מניהול הקרב, מה שנקרא, בוועדה, ועדת החוקה, חוק ומשפט, לילות וימים ארוכים ארוכים.

אבל אני רוצה לומר בכנות: אין מה להשוות את מה שקרה אז למה שקורה היום; אין מה להשוות קודם כול אובייקטיבית בהרבה מאוד דברים – מדינה בלי חיסונים ובלי שום דבר, והתמודדה.

אבל כשאני רואה את ההתנהלות, כשאני רואה את מסיבת העיתונאים, כשעולה ראש ממשלה וממליץ לנו המלצות – ואני בטוח שהוא היה שמח לבוא ולתת החלטות.

בממשלה הקודמת היו אנשים – הייתה ממשלה פריטטית, בעייתית, קשה, אבל היו אנשים, היו מנהיגים, אמרו את דעותיהם, התווכחו, שמענו את זה עד לכאן.

אופיר אקוניס: מדויק.

הם התווכחו - - -

אופיר אקוניס: מדויק.

הם התווכחו לגופו של עניין, לגופן של החלטות, אבל היו החלטות בסוף - -

אופיר אקוניס: כל הכבוד.

- - והיה ביצוע בסוף.

אופיר כץ: פה שרים בורחים - - -

פה אני רואה את בנט מנסה לרקוד, לרקוד - -

אופיר אקוניס: מצוין.

- - כדי לא להכעיס את זה, לא להכעיס את ההוא.

ועל מי הוא יכול להיות חזק?

לא על חבריו בממשלה; על הציבור: תעשו ככה, תעשו ככה, ואנשים מבולבלים, אנשים לא יודעים.

אני כן משבח אותך על מה שאתה עושה פה בכנסת, כי אנחנו דוגמה אישית, אבל תלך לרחוב, תשאל את האנשים מה קורה, מה ההגבלות, מה מותר, איך מותר, מה אסור.

המצב גרוע?

המצב טוב?

אין, אתה לא יודע.

וגם חוסר הבהירות – הרי מה שמחזיק אותם לא לתת הגבלות מסוימות – כל היום אומרים: סגר, סגר.

אנחנו ביקשנו סגר?

בין סגר לאי-סגר יש גם הגבלות נקודתיות, אבל אתה יודע למה לא עושים אותן?

כי ליברמן לא רוצה שזה יעלה כסף.

אני רואה את זה במו עיניי.

אני לא העברתי החלטות בוועדת החוקה כשלא ידעתי שמיקי לוי ואחרים עובדים בוועדת הכספים במקביל על חבילת הפיצוי.

לא היה.

זה מה שמונע, זה מה שעוצר, וכל מיני דעות – כן שב"כ, לא שב"כ.

חבר'ה, תריבו פעם אחת, יצאו כל ההקלטות מהממשלה, כמו שהיה בימי השר גנץ ונתניהו, יצאו כל ההקלטות, אבל היה ויכוח, והוויכוח הוכרע, ותושבי ישראל קיבלו הכרעות והוראות, לא המלצות.

המלצות זה טוב כשמישהו בא, מה שנקרא, לכוס קפה.

תודה רבה, אדוני.

מיקי לוי: לא יכולתי לעצור את הלהט, אז אתה חייב לי איזה שלוש דקות בערך, חבר הכנסת אשר.

אופיר אקוניס: גם הלהט וגם התוכן.

- - - אני חייב לך, אדוני.

מיקי לוי: תודה רבה.

מיקי לוי: חברת הכנסת אבקסיס – איננה; מרגי; גמליאל; ביטן; חבר הכנסת דרעי; חברת הכנסת יעל רון בן משה – מוותרת; חבר הכנסת סובה – איננו; חבר הכנסת גפני – איננו; חבר הכנסת אמסלם – איננו; חבר הכנסת עבאס – איננו; חבר הכנסת לוין – איננו.

מיקי לוי: אם כך, נזמין את השר לדברי סיכום.

מיקי לוי: מוותר.

מיקי לוי: אם כך, חברים, אנחנו ניגשים לשתי הצבעות: הצבעה אחת על הצעת חוק הנכים, שהציג שר הביטחון בנימין גנץ, ולאחר מכן ההצמדה – החוק של חבר הכנסת כץ.

מיקי לוי: הצבעה.

מיקי לוי: בעד ההצעה להעביר את הצעת החוק לוועדה – 21

מיקי לוי: נמנעים – אין

מיקי לוי: אם כך, בעד – 21, נגד – אין, אין מתנגדים.

מיקי לוי: הצעת החוק התקבלה בקריאה ראשונה ותועבר להמשך חקיקה בוועדת העבודה והרווחה.

מיקי לוי: אנחנו עוברים להצבעה השנייה, בבקשה.

מיקי לוי: בעד ההצעה להעביר את הצעת החוק לוועדה – 21

מיקי לוי: נמנעים – אין

מיקי לוי: אם כך, 21 בעד, אין מתנגדים.

מיקי לוי: גם ההצעה המוצמדת עברה, ותעבור לוועדת העבודה והרווחה לדיון משותף ומשולב.

מיקי לוי: בהצלחה.

מיקי לוי: ראוי בהחלט.

מיקי לוי: [רשומות (הצעות חוק, חוב' מ/1486).

מיקי לוי: ]

מיקי לוי: עוברים להמשך סדר-היום – הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (מימון מקום לבידוד מטעם המדינה), התשפ"ב–2021, לקריאה ראשונה.

מיקי לוי: היא קיבלה פטור מחובת הנחה, בכפוף להנחה על שולחן הכנסת.

מיקי לוי: יציג את הצעת החוק סגן השר במשרד ראש הממשלה אביר קארה.

מיקי לוי: בבקשה, סגן השר.

אביר קארה: אדוני היושב-ראש, אני לא יודע אם אני אעלה לפה שוב עוד מעט, כי אנחנו כנראה בהסכמות היום, אז רק להגיד לחבר הכנסת ארבל, שכבר יצא החוצה, שהוא עשה פה כבוד גדול.

אביר קארה: אני חושב – לנוכח האירועים האחרונים שקורים פה בכנסת בחצי השנה האחרונה, האירוע הזה הוא אירוע שריגש אותי בצורה יוצאת דופן.

אביר קארה: המקרים האלה שקורים בין אדם לחברו הם לא מובנים מאליהם.

אביר קארה: אז ברכות היום לאופוזיציה ולחברי לאופוזיציה משה ארבל, שידע לחזור פה אחרי סיפור של הילד שלו, וגם ברכות לחבר הכנסת אופיר כץ, שמעביר חוק היום.

אביר קארה: כשאפשר לעשות דברים בהסכמות, אז ברוך השם, דברים טובים קורים, ואני מקווה שככה הדברים יימשכו בבית הזה.

אביר קארה: חבריי וחברותיי חברי הכנסת, מונחת בפני הכנסת הצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (מימון מקום לבידוד מטעם המדינה), התשפ"ב–2021.

אביר קארה: חוק סמכויות מיוחדות להתמודדות עם נגיף הקורונה החדש (הוראת שעה), התשפ"א–2020, אשר נחקק בחודש יולי 2020, הוא התשתית החקיקתית העיקרית שמקנה לממשלת ישראל את הכלים להתמודדות עם האתגר המיוחד שפשט בישראל ובעולם כולו – פנדמיה כתוצאה מהתפרצות והתפשטות הנגיף SARS-CoV-2, הגורם למחלה COVID-19, ועם תוצאותיה מסכנות הבריאות.

אביר קארה: סימן ד' לחוק קובע נסיבות שונות שבהן ניתן לחייב אדם שחזר לישראל ממדינה אחרת או שאין לו מקום בידוד ראוי, לשהות בבידוד במלונית או באכסניה מטעם המדינה.

אביר קארה: בסעיף 22א לחוק נקבע בהגדרה "מקום לבידוד מטעם המדינה" כי מדובר ב"בית מלון או אכסניה שנקבעו בידי המדינה כמקום המיועד לבידוד במימונה".

אביר קארה: מוצא לבטל את הדרישה כי מקום לבידוד מטעם המדינה יהיה בהכרח במימונה של המדינה, ולהסמיך את הממשלה לקבוע בתקנות או בהכרזה מקרים שבהם השהייה במקום לבידוד מטעם המדינה תהיה במימון השוהה במקום לבידוד כאמור.

אביר קארה: בשל האמור, ובהתאם להחלטת הממשלה, אבקש מחבריי חברי הכנסת לתמוך בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (מימון מקום לבידוד מטעם המדינה), התשפ"ב–2021.

אביר קארה: תודה רבה.

מיקי לוי: תודה רבה לסגן השר.

מיקי לוי: חבר הכנסת מעוז – איננו; חבר הכנסת אייכלר – איננו.

מיקי לוי: מקלב, בבקשה.

מיקי לוי: חבר הכנסת אורי מקלב.

אורי מקלב: מכובדי היושב-ראש, תודה רבה.

אורי מקלב: מכובדי השר, חברי הכנסת, אנחנו נמצאים בהוראת חוק בנושא הקורונה, והיינו בטוחים שבאים לכאן לדבר על סמכות מיוחדת להתמודדות עם נגיף הקורונה, בטח באים להגיד לנו איך אנחנו יכולים להוסיף לנו סמכויות, כדי לדעת באמת, בגלל התפרצות האומיקרון: אנחנו עכשיו נעשה דברים שלא עשינו עד עכשיו, למשל תו ירוק – זה נקרא שאנחנו עכשיו – והיה מתנהל כאן ויכוח, כן נכון, לא נכון לעשות.

אורי מקלב: היה מתנהל איזה ויכוח, ונכון לעשות את הוויכוח הזה.

אורי מקלב: מה אנחנו רואים?

אורי מקלב: מה עומד לפנינו?

אורי מקלב: אם שמנו לב לדברי סגן השר בנושא הזה של הצעת החוק הזאת, אנחנו לא מממנים בידודים, ויש לנו את האפשרות, אף שאנחנו רוצים לחייב מישהו, אנחנו רוצים לחייב אזרחים לשהות בבידוד; לא יספיק מה שהוא אומר: אני רוצה להיות מבודד בבית.

אורי מקלב: אתה צריך ללכת למלונית, אבל לא אנחנו נשלם את זה.

אורי מקלב: אז באופן כללי אנחנו התרענו, וגם בזמן התקציב דיברנו על זה שאין שום כסף בתקציב – אני מתכוון סכומים באמת כמו שצריכים להיות – כדי להתמודד עם הקורונה.

אורי מקלב: ואם עכשיו אנשים יאבדו את מקומות העבודה, אם בתיירות, אם במקומות אחרים שאנחנו צריכים, גם בענפים אחרים, אין ספק שהדברים האלה ימנעו, יהיו לזה השלכות, ואנחנו נגביל את האנשים.

אורי מקלב: לא יהיה מימון לאנשים.

אורי מקלב: אפשר להפוך את האי-מימון ואת חוסר הכסף – מה שאנחנו צריכים לשלם מס לעבאס או למקומות אחרים, אנחנו צריכים לשלם, אפשר להגיד את זה, אפשר לקרוא לזה בכל מיני שמות, אבל האמת היא שבגלל שאין כסף, אנחנו ניצור את זה ונעטוף את זה בגלל שלא צריך, שאנחנו לא מממנים.

אורי מקלב: ואנחנו עדים לכך שאנחנו נמצאים בהתפרצות חזקה מאוד, אבל החשש הגדול של אזרחי מדינת ישראל הוא שאין מי שמוביל את המאבק, ולא רק שאין מי שמוביל את המאבק – גם הממשלה עצמה לא מובילה את עצמה.

אורי מקלב: אם הממשלה לא יודעת לקבל החלטות לבד, במחלוקות שבתוך הממשלה אין מי שמכריע, יש רק מי שנכנע, אני חושב שזה מאוד מאוד פתטי, מאוד מאוד עצוב ומבדח, שעומד ראש המשלה ומכריז מה הוא חושב שצריך לעשות ואיך צריך לעשות – צריך לחסן ילדים וצריך לעשות תו ירוק ולהיכנס להגבלות – והוא לא מסוגל לבצע את זה.

אורי מקלב: זאת בעיה אמיתית של משילות.

אורי מקלב: יכולות להיות מחלוקות בממשלה, וראש הממשלה יכול להכריע ולצדד בצד אחד, אבל כשראש הממשלה אומר מה הצד שלו, מה הוא חושב, מה מערכות הבריאות חושבות, מה המערכות המקצועיות חושבות והוא לא מסוגל לבצע את זה – אם זה לא היה שלנו, אפשר היה להתבדח.

אורי מקלב: כמו שאומר נער עמד וכולם צחקו עליו, נער שהשתטה, והיה אחד שעמד בצד ולא צחק ולא שמח.

אורי מקלב: שאלו אותו: למה אתה לא נהנה מההשתטות של הנער הזה?

אורי מקלב: הוא אמר: אם זה לא היה שלי, גם אני הייתי צוחק, אבל מה לעשות שזה שלי, הנער הזה, אז זה עצוב לי.

אורי מקלב: ומה אנחנו יכולים לעשות שאנחנו רואים את זה ואנחנו לא יכולים לצחוק, אבל זה פוגע בנו.

אורי מקלב: אמר ראש הממשלה כשהיה באופוזיציה: אנחנו נביס את הקורונה בתוך ארבעה שבועות.

אורי מקלב: ארבעה שבועות ייקח לנו.

אורי מקלב: אני לא רוצה לא לשכה, לא כיבודים, לא רוצה שום תואר של שר.

אורי מקלב: יש לי את המרשם – אנחנו נעשה את זה בארבעה שבועות.

אורי מקלב: יש לך עכשיו גם לשכה וגם שר וגם ראש ממשלה חלופי ויש לך מכוניות, ויש לך כמה לשכות, יכול להיות, אולי, גם כן, ואתה לא מצליח לעשות את זה.

אורי מקלב: ואתה הסברת: כי הציבור יבוא.

אורי מקלב: הציבור לא בא.

אורי מקלב: אין אמון לציבור.

אורי מקלב: אני רוצה להגיד ממקום של אמת – אני נמצא עם האופוזיציה.

אורי מקלב: אני משתתף בהרבה מהישיבות של ועדת חוקה, ובאים לשם רוב החוקים של ההגבלות.

אורי מקלב: אפשר לבדוק – אני לא מתנגד לכל דבר בגלל שאני באופוזיציה.

אורי מקלב: אנחנו שותפים, ביחד מנסים – נמצא כאן חבר הכנסת בגין, שגם הוא שותף בהרבה מהדיונים – אנחנו מנסים לשפר.

אורי מקלב: אנחנו לפעמים גם מנסים להחמיר.

אורי מקלב: אנחנו בסופו של דבר גם הצבענו בעד חלק מהחוקים האלה, מההגבלות האלה, אבל זה בגלל שאנחנו חושבים שזה באמת אמיתי.

אורי מקלב: לא צריך להיות כאן קואליציה ואופוזיציה, אבל כשהשיקולים שאתה רואה, כשאין עם מי לעבוד, אין מי שבאמת מוביל ואין באמת שקיפות בנתונים, ומשחקים עם הדברים, ואי-אפשר להעביר בחינוך, וכל שר חושב אחרת וכל אחד מוביל אחרת – זה גורם לחוסר אמון בציבור.

אורי מקלב: אחרי זה מתפלאים למה לא רוצים לחסן ילדים.

אורי מקלב: אין כאן לא את התקציב ולא את היכולת באופן אמיתי להתמודד עם זה, ואין מי שאוסר את זה.

אורי מקלב: אני באמת רוצה לאחל לראש הממשלה החלופי – משפט אחרון – יאיר לפיד על הזכייה הגדולה שלו, לאחר מאמצים ולאחר מאבק קשה, שהוא נבחר כיושב-ראש תנועת יש עתיד, כיושב-ראש התנועה או המפלגה יש עתיד.

אורי מקלב: הוא נבחר – באמת, לא היו לו מתמודדים, וזה חשוב מאוד, אבל לאחד כזה אני כן רוצה להגיד שלבוא ולהתנגד לתו ירוק, ושהדברים, הוויכוחים האלה יוצאים מתוך הממשלה, זה גורם לחוסר אמון בציבור.

אורי מקלב: תודה.

מיקי לוי: תודה רבה.

מיקי לוי: חברת הכנסת תלם – איננה; כסיף – איננו; כהן – איננו; אבו שחאדה – איננו; וולדיגר – איננה; בן צור.

מיקי לוי: חבר הכנסת בצלאל סמוטריץ', בבקשה.

בצלאל סמוטריץ': אדוני היושב בראש, גברתי השרה, חבריי חברי הכנסת, רק לפני כמה שבועות עליתם לכאן כמו במסדר, אחד אחרי השני, וחגגתם ביהירות את הניצחון על הקורונה.

בצלאל סמוטריץ': ניצחתם את הגל הרביעי בלי יום אחד של סגר.

בצלאל סמוטריץ': חגגתם עד כדי כך שאילת שקד ציינה בטוויטר: קורונה זה פייק.

בצלאל סמוטריץ': חגגתם למעלה מ-1,800 הרוגים אז, ועוד הלך וטיפס, למרבה הצער; כן, ספיחים של אותו גל רביעי.

בצלאל סמוטריץ': חגגתם כמעט קריסה של מערכת הבריאות, במחירים קשים ששילמנו בכל תחומי הבריאות כתוצאה מהעומס הגדול על מערכת הבריאות ועל בתי החולים.

בצלאל סמוטריץ': עמדנו כאן אז, אני באופן אישי, והזהרתי שאנחנו על סיפו של גל חמישי.

בצלאל סמוטריץ': קורונה עובדת בגלים, לכן קוראים לזה גל.

בצלאל סמוטריץ': גל, טבעו שהוא בא והולך, בא והולך.

בצלאל סמוטריץ': וההצלחה איננה בזה שהגל מסתיים, מכיוון שהוא מסתיים.

בצלאל סמוטריץ': יש איזשהו טריגר שמרים את הגל: בגל הרביעי זה היה הווריאנט הזה של הדלתא יחד עם היחלשות המערכת החיסונית; עכשיו זה הזן החדש, שגם החיסון מועיל פחות כלפיו.

בצלאל סמוטריץ': ניהול נכון של גל נקבע בהתאם לגובה הגל ומה המחירים הכבדים שאנחנו משלמים כשהגל הזה נמצא בשיאו, לא בעובדה שהוא יורד בסוף, כי כל גל, מטבעו כגל, עולה ויורד; השאלה היא לאיזה גבהים הוא מגיע ומה המחירים שהוא גובה מאיתנו.

בצלאל סמוטריץ': הזהרנו אז שהיהירות הזאת וההתעלמות הזאת מגובה הגל ומחיריו תביא אותנו לגבהים עוד הרבה יותר גבוהים בזנים הבאים, והינה, זה קורה עכשיו.

בצלאל סמוטריץ': וראש הממשלה, במסיבת עיתונאים היסטרית ומבולבלת, מודיע אתמול לציבור שלשם אנחנו הולכים, ומה הוא עושה מול זה?

בצלאל סמוטריץ': כלום.

בצלאל סמוטריץ': והסיבה היא פשוטה: כאשר אנחנו הזהרנו שראש ממשלה עם שישה מנדטים זה לא דמוקרטי, לא הזהרנו רק מאיזה היבט רעיוני, תיאורטי; זה לא בסדר, זה נוגד את רצון הציבור.

בצלאל סמוטריץ': הזהרנו שזה לא יכול לעבוד.

בצלאל סמוטריץ': ראש ממשלה לא יכול להיות לוביסט, לא יכול להיות איזה אינטגרטור כזה שמנסה לשכנע.

בצלאל סמוטריץ': אין בישראל היום ראש ממשלה.

בצלאל סמוטריץ': יש אולי תואר, יש איזו שיירה, יש גינוני כבוד; אין מנהיג שמסוגל לקבל החלטות, שיש לו איזו סמכות טבועה מתוקף היותו ראש ממשלה שמביאה לשיתוף פעולה ולציות של יתר שותפיו.

בצלאל סמוטריץ': נכון, בשיטה הפרלמנטרית שלנו, אדוני היושב בראש, אין ראש ממשלה שהוא כל-יכול; תמיד הוא תלוי גם בשותפים הקואליציוניים שלו וצריך להידבר ולהגיע להסכמות.

בצלאל סמוטריץ': אבל כשראש ממשלה הוא איש המפלגה הגדולה ביותר, מפלגת שלטון, ונבחר כדי להיות ראש הממשלה, יש לו סמכות טבועה.

בצלאל סמוטריץ': לכולם ברור שהוא ראש ממשלה והוא מקבל החלטות.

בצלאל סמוטריץ': אין יכולת לבנט לאכוף שום החלטה, לא על שרת החינוך, שרוצה או לא רוצה חיסונים בבתי הספר, לא על שר האוצר, שרוצה או לא רוצה לתת פיצוי, לא על שר הבריאות, שרוצה או לא רוצה הגבלות, או על שר החוץ, שרוצה או לא רוצה תו ירוק בקניונים.

בצלאל סמוטריץ': והתוצאה היא בלבול, השתהות בקבלת החלטות, זיגזג – מקבלים החלטות, מבטלים החלטות; עושים מסיבת עיתונאים כדי לא לומר כלום.

בצלאל סמוטריץ': לשדר היסטריה לציבור ולבקש מהציבור לקחת אחריות – אדוני היושב בראש, אני כבר מסיים – ונכון, הציבור חייב לקחת אחריות, כי בסוף אלה החיים שלנו, של היקרים לנו ושל עם ישראל כולו.

בצלאל סמוטריץ': יש לנו אחריות לעם ישראל כולו.

בצלאל סמוטריץ': צריך להתחסן, צריך לחסן את הילדים, צריך לשמור על היגיינה, לחבוש מסכות, לשמור על ריחוק, להימנע מהתקהלויות, אבל גם הממשלה צריכה לעשות את הצעדים שלה, והיא לא עושה, כי אין ממשלה.

בצלאל סמוטריץ': איש הישר בעיניו יעשה, והתוצאה, אדוני היושב בראש, זה שאין אמון לציבור, כי הוא רואה את הזיגזג, הוא רואה את ההשתהות, הוא רואה את הוויכוחים, את חוסר המנהיגות, וכשאין אמון אז אין שיתוף פעולה וחוזר חלילה.

בצלאל סמוטריץ': אני אומר לך, אני אומר לכל חברי הבית הזה ואזרחי ישראל: זה לא חשוב מאיזה צד אתם – זאת ממשלה מסוכנת, כי אם זה עובד ככה בקורונה, זה עובד ככה ביחסי החוץ והביטחון והכלכלה.

בצלאל סמוטריץ': כל אחד מהווקטורים האלה צריך מנהיגות קוהרנטית - -

מיקי לוי: תודה.

בצלאל סמוטריץ': - - עקבית, שיודעת לקבל החלטות ושכולם מתכנסים סביבה, כי יש לה סמכות, כיוון שהוא ראש ממשלה.

בצלאל סמוטריץ': בנט התמודד, אגב – אני נזכר בזה עכשיו ומסיים – התמודד על ראשות הממשלה, העמיד את עצמו כמועמד – קיבל בעיטה.

בצלאל סמוטריץ': הציבור הישראלי זרק אותו מכל המדרגות עם שישה או שבעה מנדטים.

בצלאל סמוטריץ': הוא התמנה באיזה קומבינה פוליטית הזויה לחלוטין, והוא לא באמת ראש ממשלה.

בצלאל סמוטריץ': אני מוטרד מאוד מהגל החמישי, מעוצמתו, מגובהו וחלילה מהמחירים הכבדים שנשלם עליו, וכך גם מהגלים הבאים, ולכן טוב יעשה אם יפנה את מקומו ותקום כאן ממשלה - -

מיקי לוי: תודה.

בצלאל סמוטריץ': - - שבראשה עומד ראש ממשלה לגיטימי, שנהנה מאמון הציבור, יכול לקבל החלטות ולזכות לשיתוף פעולה ולאמון של הציבור.

בצלאל סמוטריץ': תודה.

מיקי לוי: חבר הכנסת סמוטריץ' חייב לי שתי דקות.

בצלאל סמוטריץ': תודה שלא הפסקת.

מיקי לוי: חברת הכנסת ברק – איננה.

מיקי לוי: חבר הכנסת בוסו, בבקשה.

אוריאל בוסו: אדוני היושב-ראש, מכובדיי השרים, חבריי חברי הכנסת, חבר הכנסת סמוטריץ', הגיע הזמן אולי שמר נתניהו יפנה את כיסאו מראשות הממשלה.

בצלאל סמוטריץ': מר נתניהו?

אוריאל בוסו: ראש הממשלה יפנה את כיסאו וייתן למר נפתלי בנט להיות ראש ממשלה לארבעה שבועות ולהרוג את הקורונה – ככה הוא אמר.

אוריאל בוסו: אז אנחנו מחכים לארבעת השבועות הללו.

אופיר כץ: הוא לא אמר מתי מתחילה הספירה.

אוריאל בוסו: עוד לא התחילה הספירה.

שמחה רוטמן: ארבעה שבועות לדלתא, ארבעה שבועות לאומיקרון, ארבעה שבועות – כל הזמן יש עוד וריאנטים.

שמחה רוטמן: עכשיו הוא צריך עוד ארבעה שבועות.

אוריאל בוסו: טוב, עכשיו זה על חשבוני.

אוריאל בוסו: אדוני היושב-ראש, אנחנו עכשיו נמצאים בהצבעה על אחד מסעיפי הקורונה: מימון, מלונית, על חשבון מי, לא על חשבון מי.

אוריאל בוסו: אזרחי ישראל צריכים בסופו של דבר לתת אמון בממשלה כדי לקיים את ההנחיות.

אוריאל בוסו: ואתה אומר לעצמך: אין בעיה, אנחנו רוצים לדעת שמתקיים בממשלה דיון מקצועי עם אנשי מקצוע ממשרד הבריאות, מהמל"ל, ממשרד ראש הממשלה, מכל הגורמים המקצועיים, ובסופו של דבר מתקבלת החלטה.

אוריאל בוסו: נכון, ישנם שרים שהתנגדו או לא התנגדו, אבל כשמתקבלת החלטה בממשלה זה מגיע לכנסת, והחוק הזה עובר ככתבו וכלשונו.

אוריאל בוסו: בשבוע שעבר, למשל, ראינו דוגמה הכי קטנה: ראש הממשלה דיבר על תו ירוק, כן צמידים, לא צמידים בקניון – זה לא משנה מה דעתנו – ואז חבר הכנסת אביר קארה, שהציג כאן את חוק הקורונה, אמר:

אוריאל בוסו: אני לא נכנס למליאה להצביע עד שמורידים את זה מעל הפרק – והינה, זה ירד מהפרק.

אוריאל בוסו: מספיק חבר כנסת אחד.

אוריאל בוסו: ואז אתה אומר לעצמך: ריבונו של עולם.

אוריאל בוסו: לפני כן אמרתם: יש פה עניין מקצועי, כל כך רציני, מציל חיי אדם.

אוריאל בוסו: לא לכל ההחלטות שהיו בכנסת הקודמת הסכמנו, אבל ידענו שאם מתקבלת החלטה, ככה צריך לעשות, כי זה הדבר הנכון לאזרחי מדינת ישראל.

אוריאל בוסו: כשהשר אריה דרעי קיבל החלטה, בלב קשה, לסגור בתי כנסת, הוא עמד בחזית מול המיקרופונים וחטף אש מהמחנה שלו, אבל הוא הבין שכך צריך לעשות.

אוריאל בוסו: אז עכשיו, מה אתה אומר לאזרחי ישראל?

אוריאל בוסו: מקבלים החלטות לסגירת השמיים – סגרו את השמיים בלי לקבל החלטה אמיתית.

אוריאל בוסו: בשבוע שעבר אחותי הגיעה ממיאמי עם גיסי לחתן את הבת שלה.

אוריאל בוסו: הם אזרחי ישראל במקור, אז יש להם פחות בעיה, אבל הם ראו שהשמיים עומדים להיסגר, אז הם כבר הגיעו ביום שישי, והכלה הגיעה היום, וביום שלישי תהיה החתונה; ממש מעכשיו לעכשיו, איך אומרים, יציאת מצרים בשביל לבוא להינצל.

אוריאל בוסו: ואז אני מקבל במקביל כל יום טלפונים של סבא וסבתא ודודים ואנשים שרוצים לבוא לברית, רוצים לבוא לחתונה.

אוריאל בוסו: אין בעיה, אני אפנה למשרד החוץ, למרשם האוכלוסין, למשרד הפנים, ואשאל: מה הקריטריונים שאני אתן להם בשביל לאשר?

אוריאל בוסו: אין שום דבר מוסדר ומוגדר.

אוריאל בוסו: לכן אני אומר, לפני שאתם מבקשים אמון מאזרחי ישראל בשביל לקיים את ההנחיות, דבר ראשון, תיתנו דוגמה אישית, ודבר שני, תראו באמת מי עומד מאחור.

אוריאל בוסו: אבל ככה זה כשבאמת אין לך מאחור ממשלה.

אוריאל בוסו: ואדוני היושב-ראש, נקודה אחרונה.

אוריאל בוסו: הגשתי בקשה לדיון מהיר בוועדת החינוך לגבי נושא מלגת טלדור – ואני שמח ששרת החינוך נמצאת פה – שהופסקה באחת, מלגת טלדור למימון לימודי חינוך.

אוריאל בוסו: סטודנטים רבים נכנסו ללימודים בזכות המלגה הזאת, וסטודנטים רבים ינשרו מהלימודים לאחר שהמלגה הזאת תופסק.

אוריאל בוסו: לא קיבלתי תשובה.

אוריאל בוסו: העברתי גם פנייה ישירה, וציפיתי שהנושא הזה יאושר לדיון מהיר בוועדת החינוך – הוא נושא כל כך טריוויאלי – ולהפתעתי, הוא לא אושר.

אוריאל בוסו: תודה רבה לך, היושב-ראש.

מיקי לוי: תודה רבה.

מיקי לוי: חבר הכנסת עודה – איננו; ליצמן – איננו; חבר הכנסת אקוניס – איננו; אשר – איננו; סטרוק – איננה; סלימאן – איננה.

מיקי לוי: אופיר כץ, בבקשה.

מיקי לוי: חבר הכנסת אופיר כץ.

אופיר כץ: אדוני היושב-ראש, אדוני השר, חברי הכנסת, אני ציפיתי לראות את נפתלי בנט מתמודד עם משבר הקורונה.

אופיר כץ: הרי בואו, מדובר פה באיש שכתב את רב-המכר "איך לנצח מגפה".

אופיר כץ: ציפיתי לראות איך הוא יתמודד אחרי שהתראיין תחת כל עץ רענן על היכולת היוצאת-דופן שלו להוציא את המדינה מהמשבר תוך שלושה-ארבעה שבועות.

אופיר כץ: ציפיתי, ותופתעו – התאכזבתי.

אופיר כץ: אבל מילא הדבר היה מסתכם רק באכזבה שלי – זה היה זה בר-התמודדות – אבל מדובר פה על שגרת חייהם של אזרחי ישראל; מדובר פה על בריאותם של אזרחי ישראל.

אופיר כץ: אם חשבתם שדיברנו סתם כשאמרנו שלראש ממשלה עם שישה מנדטים אין כוח להוביל מדיניות, אם גיחכתם כשאמרנו שבשביל הכיסא וההישרדות הפוליטית שלו הוא יצטרך להתקפל, אז הינה, אנחנו מקבלים את ההוכחה.

אופיר כץ: המדינה בבלגן, העסקים בהיסטריה, האזרחים מבולבלים: תו ירוק, תו סגול, תו סגול כהה, תו סגול בהיר, כן קניונים, לא קניונים, צמידים, טבעות – פשוט כאוס.

אופיר כץ: אותו בנט, שלגלג על מסיבות עיתונאים בשעה 20:00, וגם היה לו פה איזה חיקוי כושל כזה, מכנס אתמול מסיבת עיתונאים, ובאמת, אחד הדברים ההזויים היה לראות את חוסר הקשר בין השאלות שהוא נשאל לבין התשובות שהוא ענה.

אופיר כץ: מנותק, האיש.

אופיר כץ: שרים בכירים – אצלנו שרים נאבקו להיות בתוך קבינט הקורונה, להיות מעורבים, לקבל החלטות, לקחת אחריות.

אופיר כץ: פה יש שרים בכירים שמעבירים חוקים לברוח מקבינט הקורונה, לא להיות במוקד מרכז ההחלטות, בורחים מאחריות.

אופיר כץ: זה מה שמחפשים לעשות פה – להתבטל.

אופיר כץ: והקורונה זה לא המחדל היחיד שלכם.

אופיר כץ: השתתם בחודשיים האחרונים כמויות אדירות של מיסים על אזרחי ישראל: גודש, משקאות ממותקים, חד-פעמי, אינטרנט, רכישת דירה, דלקים, ממיסים, שמנים, פחמן – על כל דבר הטלתם מיסים.

אופיר כץ: אתם החלטתם שאת הכיסאות שלכם ואת הג'ובים שלכם יממנו האזרחים, ובמי התמקדתם?

אופיר כץ: בחלשים, בחרדים, בפריפריה.

אופיר כץ: אין כמעט פרויקט תחבורתי שהיה אמור להיות בפריפריה שהשרה פה לא ביטלה.

אופיר כץ: הטלתם מיסים שידעו שיפגעו בהם קשות.

אופיר כץ: למה?

אופיר כץ: כי זו המהות של הממשלה שלכם – לדרוס את כל מי שהוא לא אליטה.

אופיר כץ: אבל הבלוף שלכם נחשף, ואתם מובילים ליוקר מחיה, ולא רק להם אלא לכל אזרחי ישראל.

אופיר כץ: בגלל החובות של טייבה והמיליארדים למנסור יהיה יקר פה לכל אזרחי ישראל.

אופיר כץ: היום בוועדת הכספים, בדיון על – איך לא – מס דלקים שהביא שוב שר האוצר אביגדור ליברמס, שאלתי את אנשי רשות המיסים איך המס הזה ישפיע על אזרח בסוף, בכיס שלו.

אופיר כץ: הרי אם יש הכנסה של מיליארד שקלים מהמס הזה, איך זה בא לידי ביטוי?

אופיר כץ: מי משלם את זה וכמה?

אופיר כץ: מרשות המיסים לא ידעו לענות לי; אני לא יודע אם לא ידעו או שבחרו לא לענות, אני לא יודע, אבל לא נתנו לי תשובה.

אופיר כץ: ואז מעלים את נציגת חברת החשמל, והיא נשאלת על עמדת חברת החשמל על מס הדלקים, והיא אומרת באופן ברור וחד: המס הזה יביא לעליית מחירי החשמל, כך שכל אזרח במדינת ישראל, מרגע שהצו הזה עובר, ישלם יותר על חשמל.

אופיר כץ: זה מה שאתם יודעים לעשות – לפגוע באזרחים, להעלות את יוקר המחיה.

אופיר כץ: תודה.

מיקי לוי: תודה רבה.

מיקי לוי: חבר הכנסת פרוש – איננו; פינדרוס – איננו.

מיקי לוי: חבר הכנסת בגין, בבקשה.

זאב בנימין בגין: אדוני היושב-ראש, חברי הכנסת, בשבוע שעבר שמעתי את זעקתו של איש הנתון במצור ושוועתו עלתה השמיימה.

זאב בנימין בגין: בצר לו הוא פונה בבקשת עזרה לאומות העולם הדמוקרטיות בשפה האנגלית המובנת למנהיגיהן.

זאב בנימין בגין: אביא אותה בפניכם.

זאב בנימין בגין: ראש האופוזיציה חבר הכנסת בנימין נתניהו העלה לטוויטר בשפה האנגלית ביום חמישי - - -

מיקי לוי: לא, לא.

מיקי לוי: זה בסדר, כי הוא הגיש הוא הגיש שאילתה ולא אישרתי אותה, אז אני ביקשתי שיאזין לך.

מיקי לוי: בבקשה, חבר הכנסת בגין, תחזור שתי שורות אחורה.

מיקי לוי: אני אאפשר לך.

זאב בנימין בגין: ראש האופוזיציה חבר הכנסת בנימין נתניהו העלה לטוויטר בשפה האנגלית ביום חמישי, לפני ארבעה ימים, 16 בדצמבר 2021, בשעה 10:27, את ההודעה הזאת – וראויים דבריו בתרגום לעברית להירשם מילה במילה בדברי הכנסת לדורות, וכך אמר: אני כאן, בכנסת, הפרלמנט של ישראל, שהוא מגדלור הדמוקרטיה בשטח נרחב מאוד, אבל המגדלור הזה בסכנה, כי הממשלה הנוכחית בישראל רוצה להעביר שלושה חוקים שיכבו שלוש חירויות בסיסיות בדמוקרטיה.

זאב בנימין בגין: הראשונה היא החירות לבחור את מנהיגיך.

זאב בנימין בגין: הם רוצים להעביר חוק שימנע מהאנשים המסוגלים לנצח אותם בבחירות, כמוני – כלומר, כמוהו – להתמודד, ולשלול ממיליוני ישראלים את זכותם לבחור את הנהגתם.

זאב בנימין בגין: החוק השני שהם רוצים להעביר הוא להתערב בחופש הדיבור ברשתות החברתיות.

זאב בנימין בגין: אתם יכולים לדמיין את זה?

זאב בנימין בגין: הרשתות החברתיות הן שוק הדעות של רעיונות.

זאב בנימין בגין: זו כיכר העיר, המקום שבו מחליפים מחשבות מתחרות, ערכים, רעיונות.

זאב בנימין בגין: אבל הם רוצים לסגור את זה.

זאב בנימין בגין: למה?

זאב בנימין בגין: כי שוב, הם אינם רוצים כל תחרות.

זאב בנימין בגין: הם רוצים להשיג מונופול על כל השיח הפוליטי כדי להישאר בשלטון.

זאב בנימין בגין: החירות השלישית שבה הם רוצים לפגוע היא הזכות לפרטיות.

זאב בנימין בגין: הם עומדים להעביר חוק שמתיר לשוטר להיכנס לביתכם ללא צו שופט.

זאב בנימין בגין: כל אחד יוכל לעשות זאת.

זאב בנימין בגין: הם יוכלו לחפש בבתיהם של יריבים פוליטיים.

זאב בנימין בגין: זה אפילו איננו מדרון חלקלק; זו תהום, זהו הגרנד קניון.

זאב בנימין בגין: הזכויות היסודיות של דמוקרטיה פשוט נקברות, במורד הנחל הן זורמות ונעלמות.

זאב בנימין בגין: עכשיו הוא מתאר מאמר באקונומיסט שמתאר את נפילת הדמוקרטיות בצעדים פקידותיים קטנים, והוא ממשיך: אבל כאן אנחנו מדברים על משהו הרבה יותר גרוע.

זאב בנימין בגין: אנחנו מדברים כאן על חקיקת חוקים שלמעשה מוחקים לחלוטין את הזכויות הבסיסיות ביותר בדמוקרטיה, כדי לקיים מפלגה מסוימת או קבוצה מסוימת בשלטון.

זאב בנימין בגין: זה מתועב, ואני – כלומר הוא – נושא את קולי נגד זה, כי אני חושב שזה ישפיע על כל הדמוקרטיות האחרות.

זאב בנימין בגין: כולכם, השותפים לערכים אלה, שאו את קולכם נגד זה לפני שיהיה מאוחר מדי, כי מה שנעשה כאן יעבור במהירות רבה אליכם.

זאב בנימין בגין: עד כאן, אדוני היושב-ראש, דברי ראש האופוזיציה בישראל.

זאב בנימין בגין: כדבר הזה, אדוני, לא היה.

זאב בנימין בגין: עליי להודות שמר נתניהו ביצע את הקטע הזה באנגלית עשירה, מצוינת, ובאופן הרבה יותר דרמטי ממני כאן.

זאב בנימין בגין: ותחרד תבל כולה ומוסדות הארץ ירעשו.

זאב בנימין בגין: על פי ההיגיון של דבריו, אולי בסרטון הבא הוא יקרא גם להחרים את ממשלת ישראל, בטרם תתמוטט כאן הדמוקרטיה, חלילה.

זאב בנימין בגין: זה כבר לא יפתיע.

זאב בנימין בגין: לאן יכול עוד אדם לגלגל את עצמו, לדרדר את עצמו?

זאב בנימין בגין: המחזה הזה עוד ייכתב.

זאב בנימין בגין: תודה, אדוני היושב-ראש.

מיקי לוי: תודה רבה לחבר הכנסת בגין.

מיקי לוי: חבר הכנסת רוטמן, בבקשה.

אוריאל בוסו: - - -

מיקי לוי: חבר הכנסת בוסו, הוא רק תרגם מאנגלית לעברית.

אוריאל בוסו: אבל חשבתי שהוא בא להזדעזע מהתמונה של מאזן גנאים עם ראאד סלאח.

אוריאל בוסו: זה יותר מזעזע - - -

מיקי לוי: חבר הכנסת בוסו, תודה.

מיקי לוי: חבר הכנסת רוטמן, בבקשה.

שמחה רוטמן: אדוני היושב-ראש, כנסת נכבדה, חבריי חבר הכנסת, חברי חבר הכנסת בגין, אני ידעתי כבר מזמן שלחברי תקווה חדשה, אם מוציאים את המילה "נתניהו" מהלקסיקון, אין נאומים, אבל לא ידעתי שאתם הולכים להעתיק נאומים שלמים מביבי.

בועז טופורובסקי: ללכלך על ישראל בחו"ל מקובל עליך?

שמחה רוטמן: אני ידעתי שבלי המילה "נתניהו" אין נאומים, אבל לא ידעתי שאתם רוצים להעתיק את כל הנאומים שלו.

שמחה רוטמן: אדוני היושב-ראש, האמת היא שתכננתי לעלות לדבר מעט על משהו אחר, אבל מאחר שהזעזוע מהשחרת פניה של מדינת ישראל בעולם מאוד נוגע לחבר הכנסת בגין, ואני יודע שזה תחום שמאוד קרוב לליבו, ובצדק רב – כנ"ל, שמעתי שגם לבועז זה מפריע – לכן אני מאוד מאוד מתפלא מדוע קולם נאלם דום כאשר השר לביטחון פנים מאמץ קמפיין אנטישמי נגד מדינת ישראל, מדבר על אלימות מתנחלים, והם שותקים.

בועז טופורובסקי: אני התראיינתי ואמרתי שזה לא מקובל עליי.

שמחה רוטמן: יישר כוח, יישר כוח.

בועז טופורובסקי: מה שנתניהו אמר באנגלית מקובל עליך?

שמחה רוטמן: הדברים שנתניהו אמר לא מקובלים עליי?

שמחה רוטמן: אני מסכים איתם.

בועז טופורובסקי: כשאומרים את זה בחו"ל.

שמחה רוטמן: העובדה שהוא אמר אותם באנגלית?

בועז טופורובסקי: באנגלית, לאזרחי - - -

שמחה רוטמן: אני אוכל להתייחס לזה בעוד שנייה.

גדעון סער: לא רק שהוא אמר באנגלית, לא רק שזה נאמר באנגלית – הוא אמר שדריסת הדמוקרטיה בישראל תגיע לכל הדמוקרטיות האחרות.

גדעון סער: כזאת הוצאת דיבה על ישראל לא הייתה.

שמחה רוטמן: אדוני שר המשפטים, אני חייב לומר שבניגוד לכמה מסיעות הקואליציה, אני בדרך כלל משתדל לעשות את נאומיי בעצמי ולהזכיר את נתניהו בנאומיי פחות, אבל כל אחד ובחירתו הוא.

שמחה רוטמן: אני עוסק בדברים שיש לי לומר.

שמחה רוטמן: לכן, אני אומר, מאוד התפלאתי כאשר, בניגוד לחשש מנזק עתידי מנאומים, כאן כבר קפצו כל הגורמים ברשות הפלסטינית כמוצאי שלל רב על אמירתו חסרת האחריות של השר לביטחון פנים על אלימות מתנחלים ועשו בה שימוש לטובת קמפיין של החרמת ישראל ושל החרמת ההתנחלויות.

שמחה רוטמן: אז אני מציע, אולי תאכלו קצת גלידת בן אנד ג'ריס ותיזכרו איפה באמת הפגיעה במעמדה של ישראל בעולם.

שמחה רוטמן: אולי תוך כדי אכילת גלידה אתם תיזכרו.

מיקי לוי: אנחנו לא קונים אותה.

שמחה רוטמן: לא, לא.

שמחה רוטמן: את גלידת בן אנד ג'ריס בישראל.

מיקי לוי: בישראל קונים.

שמחה רוטמן: בישראל – חובה, כי זה בן אנד ג'ריס - - -

מיקי לוי: יצרן ישראלי.

שמחה רוטמן: בדיוק.

שמחה רוטמן: יצרן ישראלי שעומד כנגד מאמצי ה-BDS.

שמחה רוטמן: עוד נקודה שחשבתי שתזדעקו, וזה בכלל ז'אנר מאוד מעניין של קואליציה, שעושה כינוס דחוף כדי לבקר את ראש האופוזיציה.

שמחה רוטמן: זה באמת ז'אנר מאוד מעניין.

שמחה רוטמן: אני חשבתי לתומי שכחבר קואליציה תגיד איזו מילה קטנה, אתה יודע, על חבר הקואליציה שהלך והצטלם עם ראאד סלאח.

שמחה רוטמן: לא יודע, חשבתי שבזה תעסיקו את עצמכם, בתומכי הטרור שלכם מבפנים, ולא בקואליציה שתפקידה לבקר את האופוזיציה.

בועז טופורובסקי: - - -

מיקי לוי: חבר הכנסת טופורובסקי, הוא כבר דקה מעבר.

מיקי לוי: אל תפריע, בבקשה.

שמחה רוטמן: אתם התבלבלתם מעט בתפקידה של קואליציה במדינת ישראל.

שמחה רוטמן: , משום מה אתם חושבים שתפקידה של הקואליציה הוא לבקר את האופוזיציה, ולא שתפקידה של הקואליציה הוא קודם כול לעשות עבודה טובה במה שהם עושים – את זה אתם פחות מצליחים לעשות – ויותר לבדוק שנושאי המשרה מטעם הקואליציה, דהיינו השר לביטחון פנים וחברי סיעת רע"מ, לא משתפים פעולה עם קמפיין אנטישמי נגד מדינת ישראל.

שמחה רוטמן: תודה רבה, אדוני היושב-ראש.

מיקי לוי: תודה רבה.

מיקי לוי: סגן השר קארה יצא, אני מניח, ואין מי שיסכם.

מיקי לוי: אם כך, אנחנו ניגש להצבעה על הצעת חוק סמכויות מיוחדות להתמודדות עם נגיף הקורונה.

מיקי לוי: בבקשה לשבת.

מיקי לוי: הצבעה.

מיקי לוי: בעד ההצעה להעביר את הצעת החוק לוועדה – 7

מיקי לוי: נמנעים – אין

מיקי לוי: תודה רבה.

מיקי לוי: שבעה בעד, אין מתנגדים.

מיקי לוי: לפיכך, הצעת החוק תועבר לוועדת החוקה, חוק ומשפט.

שמחה רוטמן: מעמד האישה.

מיקי לוי: מעמד האישה?

מיקי לוי: הצעת החוק תעבור לוועדת הכנסת.

מיקי לוי: אתם רוצים?

שמחה רוטמן: אני ראיתי שלניר משעמם.

שמחה רוטמן: הוא לא קובע דיונים - - -

מיקי לוי: חבר הכנסת רוטמן, אין לי בעיה, אבל כשיש הסכמה – לא נהוג.

שמחה רוטמן: זה פשוט כי אני רואה שניר לא מכנס מספיק דיונים בחוק על חומש.

מיקי לוי: אבל כשיש הסכמה - - -

ניר אורבך: אין לי בעיה.

מיקי לוי: אין בעיה.

מיקי לוי: אנחנו נעביר אותה לוועדת הכנסת.

מיקי לוי: ועדת הכנסת היא הוועדה המוסמכת לקבוע לאיזו ועדה היא תגיע.

מיקי לוי: [מס' מ/1398; דברי הכנסת, חוב' ז', ישיבה 73; חוב' י"א, ישיבה 85; נספחות.

מיקי לוי: ]

מנסור עבאס: שלום, חברי הכנסת.

מנסור עבאס: אנחנו עוברים לסעיף הבא על סדר-היום – הצעת חוק לתיקון פקודת בתי הסוהר (מס' 57 והוראות שעה), התשפ"ב–2021, לקריאה שנייה ואחר כך קריאה שלישית.

מנסור עבאס: תציג את החוק יושבת-ראש ועדת ביטחון הפנים חברת הכנסת מירב בן ארי, בבקשה.

מירב בן ארי: תודה רבה.

מירב בן ארי: אדוני היושב בראש, אדוני השר, הצעת חוק לתיקון פקודת בתי הסוהר (מס' 57 והוראת שעה) – אני מתכבדת להציג בפניכם לקריאה שנייה ושלישית את הצעת החוק שיזמה הממשלה.

מירב בן ארי: בשנת 2017 ניתנה פסיקת בית המשפט העליון בעניין הצפיפות בבתי הסוהר, ובה נקבע כי מרחב המחיה לאסיר בתאו צריך לעמוד על 4.5 מ"ר לפחות.

מירב בן ארי: הממשלה נקטה כמה צעדים ליישום הפסיקה: בינוי, שבחלקו יסתיים במהלך השנה הקרובה, הרחבת השימוש בחלופות מעצר וחלופות מאסר, וכן הרחבת השחרורים המינהליים, שבהם עוסקת הצעת חוק זו.

מירב בן ארי: השחרור המינהלי ככלי לריווח מקומות הכליאה מעוגן בפקודת בתי הסוהר מאז 1990.

מירב בן ארי: החוק מסמיך את נציב בתי הסוהר לשחרר אסירים לפני תום תקופת מאסרם לתקופות הקבועות בחוק.

מירב בן ארי: משנת 2018, כחלק מהצעדים שנקטה הממשלה ליישום פסיקת בג"ץ, תוקנה פקודת בתי הסוהר, ונקבעו בה תקופות שחרור מינהלי מורחבות כהוראת שעה לשלוש שנים.

מירב בן ארי: הוראת שעה זו הוחלה על כלל האסירים למעט על האסירים הביטחוניים, שלגביהם נותרו על כנן תקופות השחרור המינהלי הרגילות.

מירב בן ארי: מאחר שבינוי האגפים ומתקני הכליאה החדשים טרם הושלם, ביקשה הממשלה להאריך את תוקפה של הוראת השעה אך לצמצם את היקפה.

מירב בן ארי: ראשית, מוצע בהצעת החוק להקשיח את התנאים שבשלהם יוכל אסיר להשתחרר בשחרור מינהלי אוטומטי, ללא בחינת ועדת השחרורים.

מירב בן ארי: מאז 2011 קובע החוק כי אסירים שנגזרו עליהם מעל ארבע שנות מאסר ישתחררו בשחרור מינהלי רק אם קיבלו גם שחרור על תנאי, לאחר שוועדת השחרורים בחנה את עניינם באופן פרטני.

מירב בן ארי: בהצעת החוק מוצע לקבוע כי הוראה זו תחול גם על אסירים שנגזר עליהם עונש של שלוש שנות מאסר ומעלה, שעד היום השתחררו בשחרור מינהלי באופן אוטומטי.

מירב בן ארי: הסדר זה מוצע כהסדר קבוע ללא קשר להוראת השעה בעניין השחרור המינהלי המורחב.

מירב בן ארי: אשר לשחרור המינהלי המורחב, מוצע לקבוע שני שינויים מרכזיים: התיקון האחד נוגע לאסירים שהורשעו בעבירות מין, אלימות במשפחה ואלימות חמורה.

מירב בן ארי: לגבי אסירים אלה מוצע לקבוע מדרג ביניים, שלפיו אם נגזרו עליהם פחות משלוש שנות מאסר הם יהיו זכאים לשחרור המינהלי המורחב רק אם ועדת השחרורים בחנה את עניינם באופן פרטני ומצאה שהם מתאימים לשחרור מוקדם.

מירב בן ארי: לגבי אסירים שהורשעו בעבירות אלה ולא שוחררו בשחרור מוקדם יחולו תקופות השחרור המינהלי הרגילות.

מירב בן ארי: אזכיר כי בכל מקרה, לגבי אסירים שהורשעו בעבירות מין ואלימות ונגזרו עליהם שלוש שנות מאסר ומעלה, אם נמצא כי אינם מתאימים לשחרור מוקדם, אסירים אלה לא ישוחררו בשחרור מינהלי בכלל.

מירב בן ארי: מאחר שנוצרו שלוש קבוצות של אסירים לעניין השחרור המינהלי – אסירים ביטחוניים, מורשעים בעבירות מין ואלימות ויתר האסירים – קבענו כי אם אסיר הורשע בעבירות שנכללו ביותר מקבוצה אחת, תקופת השחרור המינהלי שלו תיקבע לפי הקבוצה המחמירה ביניהן.

מירב בן ארי: תיקון שני שביצענו נוגע לאסירים שנגזרו עליהם בין 18 ל-36 חודשי מאסר.

מירב בן ארי: לפי בדיקת שירות בתי הסוהר, תקופות השחרור המינהלי שהיו קבועות עד כה במסגרת הוראות השעה היו כה ארוכות, עד כי אסירים רבים העדיפו להימנע מהליך שיקומי שהיה מקנה להם ניכוי שליש ולהסתפק בשחרור המינהלי.

מירב בן ארי: כדי לתמרץ את האסירים לבחור בכל זאת במסלול הכולל הליך שיקום, מוצע לצמצם את תקופת השחרור המינהלי המורחב לגבי אסירים אלה.

מירב בן ארי: במהלך הדיונים בהצעת החוק – חברת הכנסת וולדיגר, תשמעי את זה.

מירב בן ארי: בשבילך.

מירב בן ארי: במהלך הדיונים בהצעת החוק עלו עוד כמה סוגיות שטרם סיימנו את הדיון בהן: גיבוש החלופות הנוספות לשחרור המינהלי כאמצעי לריווח מקומות הכליאה, הודעה מקדימה לנפגע העבירה על השחרור המינהלי הצפוי – מה שביקשת, גם את וגם אורית סטרוק – בתוך זמן סביר בטרם השחרור, ותחולת ההסדר כלפי מי שמרצה מאסר כתחליף לקנס שהוטל עליו.

מירב בן ארי: מאחר שהוראת השעה פוקעת היום – היום בלילה, ב-24:00 – ויש חשיבות רבה בהארכתה ובתחילת יישומם של הסייגים שתיארתי, החלטנו לנצל את הצעת החוק ולאשר בשלב זה את הארכת הוראת השעה, בשינויים שפירטתי.

מירב בן ארי: בצד זאת, אישרנו את הארכת הוראת השעה בשבעה חודשים בלבד, עד סוף יולי 2022, ולא בשלוש שנים כפי שביקשה הממשלה.

מירב בן ארי: במהלך החודשים הקרובים נמשיך לדון בוועדה בסוגיות שטעונות ליבון, ובמהלך דיונים אלה נבחן גם את הצורך בהארכה נוספת של הוראת השעה.

מירב בן ארי: אני רוצה להגיד תודה לחברי הכנסת מהאופוזיציה, שמגיעים באופן קבוע לדיונים בוועדה לביטחון הפנים, והיום, אחרי דיונים ארוכים – שעשיתי אותם בעיקר מתוך הבידוד – הסכימו לבוא לקראתנו, הבינו את חשיבות השעה, שהיום בלילה פוקעת הוראת השעה, ולכן הסכימו להסיר את ההסתייגויות שלהם ולהצביע על החוק כנוסח הוועדה.

מירב בן ארי: מה שכן – ולכן גם פניתי לחברת הכנסת מיכל וולדיגר, שהייתה פעילה בוועדה – אנחנו ממשיכים את הדיונים בתוך הוועדה כדי להגיע להסכמות, כי ככה צריכה להתנהל ועדה בכנסת.

מירב בן ארי: גם אם חברים או לא חברים, אם מגיעים חברי כנסת מהאופוזיציה ומעלים נושאים חשובים, אנחנו צריכים להיות קשובים, והבטחתי להם את זה, וזה מה שיקרה.

מירב בן ארי: ואני מתחייבת מעל הדוכן – אני יודעת שיש חברי כנסת מהאופוזיציה שמאוד פעילים בנושא, ואנחנו נעשה כל מה שאפשר כדי להגיע להסכמות.

מירב בן ארי: ולכן, אני מודה להם מאוד על הסרת ההסתייגויות – כך יכולנו להעלות את החוק.

מירב בן ארי: אני רוצה להודות במיוחד גם לחבר הכנסת בני בגין – בגין, תודה רבה, גם על הפעילות שלך בוועדה והעלאת הנושא.

מירב בן ארי: אני יודעת שהגענו איתך להסכמות, ואני מודה לך על זה.

מירב בן ארי: אני קוראת לחברי הכנסת להבין את גודל השעה: הוראת השעה מסתיימת ב-24:00.

מירב בן ארי: אני הגעתי לפה רק כדי שהחוק הזה יעבור, כי יש לו חשיבות עליונה, כי יש משפחות שלמות שמחכות ויודעות שהשחרור המינהלי – ואנחנו כחברי כנסת צריכים להצביע בעד ולאפשר לשב"ס להמשיך תוך כדי שאנחנו ממשיכים את הדיונים בוועדה לביטחון הפנים.

מירב בן ארי: הבנתי שיש בקשות רשות דיבור, אז תודה רבה לך, אדוני היושב-ראש.

מירב בן ארי: אני קוראת לכם לתמוך ולהצביע בעד.

מירב בן ארי: תודה.

מנסור עבאס: תודה, חברת הכנסת מירב בן ארי.

מנסור עבאס: הודעה למזכירת הכנסת, בבקשה.

אלינור ימין: ברשות יושב-ראש הישיבה, הינני מתכבדת להודיעכם, כי הונחו היום על שולחן הכנסת – לקריאה שנייה ולקריאה שלישית: הצעת חוק גיל הפרישה (הורה שילדו נפטר) (הוראת שעה) (תיקון), התשפ"ב–2021, שהחזירה ועדת העבודה והרווחה; הצעת חוק לתיקון פקודת העיריות (מס' 150), התשפ"ב–2021, שהחזירה ועדת הפנים והגנת הסביבה.

אלינור ימין: עוד אבקש להודיעכם כי על פי סעיף 96 (ה)(2) לתקנון הכנסת, עקב המינוי של חבר הכנסת מאיר יצחק הלוי לסגן שר ביום ט' בטבת התשפ"ב, 13 בדצמבר 2021, הוא הודיע כי חברת הכנסת מיכל שיר סגמן תהיה היוזמת של הצעות החוק שמספרן פ/155/24, פ/2157/24, פ/2317/24, פ/2651/24 ופ/2652/24 במקומו.

אלינור ימין: כמו כן, על פי סעיף 96(ה)(1) לתקנון הכנסת, הצעות החוק שמספרן פ/2484/24 ופ/2495/24, שהוגשו מטעמו כמציע יחיד, הוסרו מסדר-היום, ושמו נמחק מהצעות חוק שהיה שותף להן עם מציעים אחרים.

אלינור ימין: תודה.

מנסור עבאס: תודה, גברתי המזכירה.

מנסור עבאס: (קריאה שנייה וקריאה שלישית)

מנסור עבאס: אנחנו מתחילים עם רשימת הדוברים.

מנסור עבאס: ראשון הדוברים – חבר הכנסת שמחה רוטמן, בבקשה.

מנסור עבאס: אחריו – חברת הכנסת מיכל וולדיגר.

מירב בן ארי: נתנו להם בקשות רשות דיבור והם הסירו את ההסתייגויות.

מירב בן ארי: אלה בקשות רשות דיבור.

שמחה רוטמן: שעה-שעתיים, לא הרבה.

מנסור עבאס: יש לך 55 דקות.

שמחה רוטמן: לא, לא, אינני מתכוון לנצל 55 דקות, אדוני היושב-ראש.

מנסור עבאס: כמה אתה רוצה?

מנסור עבאס: בבקשה.

אוסאמה סעדי: שמחה.

שמחה רוטמן: כן.

אוסאמה סעדי: - - -

שמחה רוטמן: שחרר אותי מינהלית, תן לי לדבר.

שמחה רוטמן: תן לי לדבר.

אוסאמה סעדי: - - -

שמחה רוטמן: אל דאגה.

אוסאמה סעדי: אנשים מחכים להשתחרר - - -

שמחה רוטמן: אני משחרר אותך עוד שנייה לאיפטאר, שנייה.

אוסאמה סעדי: תן לנו להצביע וללכת.

מנסור עבאס: שמחה, על החשבון שלך.

מירב בן ארי: תדע לך שהם באו במיוחד.

מירב בן ארי: אני רק אומרת שהרבה בזכותם אנחנו מצליחים להעביר את החוק הזה.

מיכל מרים וולדיגר: כבר יכולנו להיות אחרי.

שמחה רוטמן: אדוני היושב-ראש, כנסת נכבדה, חבריי חברי הכנסת, האמת היא שהנושא שאני רוצה לדבר עליו הוא לעשות איזושהי הכנה – או יש שיגידו פרומו – ליום רביעי, אבל אני לא יכולתי שלא להתייחס להודעות שהודיעה מזכירת הכנסת על סגן השר.

שמחה רוטמן: סגן השר מאיר יצחק הלוי, זו כמובן הזדמנות טובה לברך אותו, אבל אני רוצה להזכיר לכולנו שהוא נכנס לתפקידו מתוך איזושהי טענה – אני בכלל תמה לעצמי כיצד כל מיני גופים שעוסקים באיכות שלטון או במינהל תקין, קולם נדם בהקשר הזה, אבל הוא נכנס לכנסת מתוך איזושהי תפיסה, שאני מכבד אותה ומעריך אותה, וכשהיא נכתבה אפילו שחור על גבי לבן בהצעת החוק חשבתי שיש בה ממש – ששר מתקשה להקדיש את זמנו לעבודה הפרלמנטרית, ועל כן צריך לאפשר לו להכניס במקומו חבר כנסת שיעשה את העבודה הפרלמנטרית.

שמחה רוטמן: ועכשיו לקחת את אותו חבר כנסת, מה שמכונה "חבר כנסת נורבגי", למנות אותו לסגן שר ולהודיע ברוב טקס – תודה רבה, גברתי – על כך ששמו נגרע ממציעי הצעות החוק, הוא איננו יכול לקדם הצעות חוק, הוא איננו יכול להציע הצעות חוק חדשות, הוא איננו יכול להיות שותף בעבודת הכנסת בשום צורה ודרך כמעט, ולמען האמת גם בעבודת הממשלה הוא די מוגבל, כי סגן שר – כידוע אין לו זכות הצבעה בממשלה.

שמחה רוטמן: למעשה, יש פה איזשהו – אולי השלב הבא – ואני זורק פה רעיון, אדוני שר המשפטים.

שמחה רוטמן: מקורותינו מדברים על "ערבך ערבא צריך" – הערב שלך זקוק לערב מטעמו.

שמחה רוטמן: אז אני אומר, אולי נור

שמחה רוטמן: בגך נורבגי צריך; נעשה נורבגי לנורבגי, נורבגי בריבוע, כדי שחס ושלום סגן השר מאיר יצחק הלוי לא יהיה בטל מעבודת סגן השר בגלל שהוא ח"כ שאיננו עושה עבודת ח"כ נורבגי במקום שר שעליו הוא התפטר.

בועז טופורובסקי: אנחנו מתייחסים למה שאתה אומר.

בועז טופורובסקי: לא התייחסת לנתניהו באנגלית.

שמחה רוטמן: אני אמרתי באופן עקרוני שאני לא מתייחס לנתניהו.

שמחה רוטמן: אני מתייחס - - -

בועז טופורובסקי: אנשים שנואמים נגד מדינת ישראל באנגלית.

שמחה רוטמן: תפקידי באופוזיציה – אופוזיציה זה מלשון oppose, להתנגד.

שמחה רוטמן: למה מתנגדים באופוזיציה?

שמחה רוטמן: לקואליציה.

בועז טופורובסקי: זאת אומרת, אם חבר - - -

שמחה רוטמן: התפקיד של הקואליציה איננו להתנגד לאופוזיציה, התפקיד של הקואליציה הוא לקדם את מדיניותה.

שמחה רוטמן: התפקיד של האופוזיציה הוא להתנגד.

שמחה רוטמן: אני חייב לומר שבאמת מפתיע מאוד כיצד קרה, כיצד קרה - -

בועז טופורובסקי: - - -

שמחה רוטמן: - - שהממשלה, הקואליציה - -

בועז טופורובסקי: סמל מדינה נגד מדינת ישראל?

שמחה רוטמן: - - הקואליציה וגם התקשורת, המעצמה השביעית, מאז חילופי השלטון הגיעו למסקנה שתפקידם הוא לבקר את האופוזיציה.

שמחה רוטמן: זה באמת חידוש ישראלי, ואולי באמת, אולי לזה - - -

בועז טופורובסקי: - - - דמוקרטיות העולם להתגונן מפני הרס הדמוקרטיה הישראלית.

שמחה רוטמן: אולי לזה התכוון אדוני ראש האופוזיציה כאשר הוא קבע שהדבר יאיים על הדמוקרטיה בכל העולם.

שמחה רוטמן: אני אגיד לך למה.

בועז טופורובסקי: לא רוצה לפגוע באוסאמה סעדי, אבל הוא הזכיר לי - - -

שמחה רוטמן: כי החידוש הישראלי – בועז, אני מנסה לענות לך.

שמחה רוטמן: החידוש הישראלי של חוקי פייסבוק וחוקי חיפוש, שאני מתנגד להם ואמרתי את דעתי בעניינם כבר פעמים רבות, הם - - -

גדעון סער: שניהם לא חידוש, לא בישראל ולא בעולם.

בועז טופורובסקי: זה חוקים של נתניהו.

בועז טופורובסקי: נתניהו היה יותר קיצוני.

שמחה רוטמן: החידושים - - -

גדעון סער: לא בישראל ולא בעולם, אבל גם השקרים שלכם הם כבר לא חידוש.

שמחה רוטמן: טוב, אני לא תכננתי לנצל את כל ה-55 דקות, אבל אם תתעקש, אדוני השר, אני אעשה זאת.

גדעון סער: לי זה לא מפריע, אני בתורנות מליאה.

גדעון סער: אתה תדבר, מישהו אחר ידבר - -

שמחה רוטמן: אין בעיה.

גדעון סער: - - אחת היא מבחינתי.

שמחה רוטמן: אין בעיה.

שמחה רוטמן: אני אתייחס גם לזה, ברשותך, אדוני השר, אבל אני רק אומר שהחידושים הללו, כפי שאומר שר המשפטים, הם אומנם חידושים, ויש איתם בעיות, אבל - - -

גדעון סער: לא, לא.

גדעון סער: אני אומר שהם לא חידושים, לא בארץ ולא בעולם, וגם השקרים שלכם הם לא חידושים.

גדעון סער: אתם כל הזמן משקרים.

שמחה רוטמן: שנייה, תכף נתייחס, תכף נתייחס.

בועז טופורובסקי: מה עם נבחר ציבור - -

שמחה רוטמן: רבותיי - - -

בועז טופורובסקי: - - שפונה לחו"ל - -

שמחה רוטמן: אדוני היושב-ראש, אני מבקש את ההגנה.

בועז טופורובסקי: - - ואומר שישראל - - -

שמחה רוטמן: אדוני היושב-ראש.

בועז טופורובסקי: למה אתה מתחמק - - -

שמחה רוטמן: אני מנסה לענות לך אבל אתה לא נותן.

בועז טופורובסקי: - - -

שמחה רוטמן: בועז, אני מנסה לענות לך.

שמחה רוטמן: אני אומר, הסכנה מחוקי החיפוש והפייסבוק שמקדמת סיעת תקווה חדשה, כבודה במקומם מונח, אבל הסכנה האמיתית לדמוקרטיה בישראל ובכל העולם זה שמא חס ושלום הדמוקרטיות בעולם יאמצו את השיטה הישראלית החדשנית של התקשורת ושל הקואליציה לבקר את האופוזיציה.

שמחה רוטמן: רק במשטרים שאינם דמוקרטיות השלטון רואה לעצמו את התפקיד להילחם באופוזיציה, וזו סכנה באמת מאוד גדולה ליסודות הדמוקרטיה בישראל ובעולם.

בועז טופורובסקי: תרשה לי לשאול אותך אחרת.

בועז טופורובסקי: אם תפנה – יש לך הרבה זמן דיבור – אם תדבר באנגלית לתקשורת זרה, האם תדבר נגד מדינת ישראל?

בועז טופורובסקי: האם עולה על - - -

שמחה רוטמן: מה תקנון הכנסת אומר לגבי שיחות באנגלית מעל הדוכן?

שמחה רוטמן: זה מותר או שזה רק בעברית ובערבית, אדוני היושב-ראש?

קריאה: - - -

בועז טופורובסקי: מה הקשר?

בועז טופורובסקי: עוד פעם אתה מתחמק.

שמחה רוטמן: לא.

שמחה רוטמן: בערבית גם מותר?

מנסור עבאס: מותר - - -

שמחה רוטמן: ובאנגלית לא.

בועז טופורובסקי: עוד פעם אתה מתחמק מהשאלה.

בועז טופורובסקי: עוד פעם אתה עושה אוסאמה סעדי.

קריאה: מה אתה רוצה?

שמחה רוטמן: אז אני אבקש ייעוץ משפטי אם מותר לדבר באנגלית מעל הדוכן.

שמחה רוטמן: אבל אני אינני מתכוון לפנות כרגע באנגלית, ולו רק בגלל מגבלות הז'אנר.

שמחה רוטמן: אני כן רוצה להגיד שהביקורת שמופנית מהקואליציה לאופוזיציה, בעיניי איננה במקומה.

שמחה רוטמן: אני באמת ממליץ שכקואליציה תתמקדו בהסתה לטרור שחבריכם בקואליציה עושים - -

בועז טופורובסקי: האם כשבצלם - - -

שמחה רוטמן: - - ושתתמקדו בהשחרת פניה של ישראל - -

בועז טופורובסקי: בצלם - - -

שמחה רוטמן: - - השחרת פניה - - -

בועז טופורובסקי: ארגון אחר, ארגון בצלם, משחיר את מדינת ישראל בחו"ל.

בועז טופורובסקי: זה בסדר מבחינתך?

שמחה רוטמן: אבל מי הרים את הקמפיין שלו, בועז?

שמחה רוטמן: מי שהרים את הקמפיין שלו זה השר לביטחון פנים שלך.

שמחה רוטמן: הוא הרים את הקמפיין של בצלם.

בועז טופורובסקי: כלומר זה לא בסדר שבצלם - - -

שמחה רוטמן: הוא הרים את הקמפיין.

בועז טופורובסקי: זה לא בסדר שבצלם משחיר את מדינת ישראל?

שמחה רוטמן: אבל אתה מבין מה המשמעות שהשר לביטחון פנים שלך - - -

בועז טופורובסקי: אפילו על בצלם אתה לא מוכן, אפילו על בצלם אתה לא מוכן להגיד ביקורת.

שמחה רוטמן: אתה מבין מה המשמעות שהשר - - -

בועז טופורובסקי: זאת אומרת, אתה בעד בצלם.

שמחה רוטמן: אתה מבין מה המשמעות שהשר לביטחון פנים של מדינת ישראל לוקח את קמפיין הכזב שבצלם עושה במימון אירופי ומפיץ אותו ברבים?

שמחה רוטמן: אתה מבין את הנזק שבזה?

שמחה רוטמן: אתה יודע שכל זמן שאתה לא מתייחס לנזק הזה, קשה לי לקבל את הכנות שבה אתה מתרגש ושמתרגש חברך שחזר אלינו, חברך לקואליציה חבר הכנסת בגין – קשה לי לקבל את הכנות שלכם מדאגתה לתדמיתה של ישראל בעולם כאשר חברי הקואליציה שלכם משתפים פעולה עם קמפיין אנטישמי נגד ישראל.

בועז טופורובסקי: אני מדבר על צביעות.

שמחה רוטמן: זה קשה לי לקבל את הכנות.

בועז טופורובסקי: אני מדבר על צביעות, אבל אם אתה מקבל את הצביעות - - -

שמחה רוטמן: אני אומר לך בכנות, אדוני היושב-ראש, אני חושב שאתה מבין אותי.

בועז טופורובסקי: אם אתה מקבל את הצביעות שלך ושל - - -

מנסור עבאס: חבר הכנסת בועז טופורובסקי, אנחנו נשמח תמיד לשמוע אותך, אבל - - -

שמחה רוטמן: אתה רשום?

שמחה רוטמן: אתה הסתייגת, בועז?

בועז טופורובסקי: - - -

מנסור עבאס: אני אצטרך להוסיף לו זמן, כי - - -

מירב בן ארי: איזה זמן, איזה זמן.

שמחה רוטמן: יש זמן.

מירב בן ארי: שמחה, יאללה.

מיכל מרים וולדיגר: יש לך עוד 47 דקות.

שמחה רוטמן: אין בעיה, אני בסדר.

מיכל מרים וולדיגר: - - -

שמחה רוטמן: אין בעיה.

שמחה רוטמן: האמת היא, אדוני השר, שלא תכננתי להתייחס לסוגיה הזאת, אבל מאחר שביקשת, אז אעשה זאת.

שמחה רוטמן: החוק שאתה מקדם על חיפוש ללא צו, לא היה כדוגמתו בתולדות מדינת ישראל.

שמחה רוטמן: אינני מכיר כדוגמתו במדינות אחרות בעולם, ואני מתייחס דווקא למה שאתה כתבת ברשת הטוויטר לפני ארבעה ימים.

שמחה רוטמן: כתבת שהחוק, חוק החיפוש ללא צו שופט, שהופץ על ידי ממשלת ישראל כאשר ציפי לבני הייתה שרת המשפטים ובנימין נתניהו היה ראש הממשלה – אתה כתבת שהנוסח הוא לא מאוזן, והרבה יותר – ציטוט: לא מאוזן, הרבה יותר קיצוני מהחוק שהבאתי השבוע כחלק מהמערכה נגד הפשיעה בחברה הערבית.

שמחה רוטמן: בחוק של ביבי זה בלי אישור קצין משטרה, ללא תיעוד וכהוראה קבועה בחוק.

שמחה רוטמן: וכהוכחה לטענה הזאת שמת צילום ממורקר מהחוק, רק שאתה שמת את סעיף 20 ומרקרת את סעיף 20, ומה לעשות שכל הסייגים, לרבות הסייגים בנוגע לתיעוד, לרבות הסייגים בנוגע לגורם המוסמך להורות על החיפוש, מופיעים בהמשך החוק.

גדעון סער: גם הוראת שעה - - -

שמחה רוטמן: מופיעים – שנייה, שנייה.

גדעון סער: אני שואל אם גם הוראת שעה מצאת, או שהוצעה הוראה קבועה.

שמחה רוטמן: קודם כול נעבור שלב-שלב, אדוני השר.

גדעון סער: לא - - -

שמחה רוטמן: אדוני השר, שנייה.

שמחה רוטמן: אני מבטיח לך, אני אגע בכל נקודה.

שמחה רוטמן: דבר ראשון, הסייגים, לרבות חובת התיעוד המפורטת, מופיעים בחלק הכללי.

שמחה רוטמן: החלק הכללי בסעיף 38, סעיף 39, סעיף 40 לחוק – אתה מרקרת אך ורק את סעיף 20 מתוכו – הסייגים הללו של חובת התיעוד וגם לגבי הגורמים המוסמכים להורות מתי קצין ומתי לא מופיעים בהמשך החוק.

שמחה רוטמן: לגבי הוראת שעה, זה השטר ושוברו בצידו.

שמחה רוטמן: כמובן שכאשר מציגים חוק שהוא הסדר כולל – אגב, חס ושלום שלא יצא מפה שאני חושב שהחוק שקודם בזמנו על ידי שרת המשפטים ציפי לבני היה חוק טוב.

שמחה רוטמן: לא רק שאני לא חשבתי שמדובר בחוק טוב, גם מי שהיה אז - - -

גדעון סער: קודם כול, אני אוהב את הדרך שבה אתם מבדילים בין שרת המשפטים לבין הממשלה.

גדעון סער: אבל יש לי שאלה אליך: לא ביקשו עליו דין רציפות בממשלה שלאחר מכן?

גדעון סער: לא ביקשו עליו דין רציפות?

שמחה רוטמן: אדוני השר, אדוני השר, תשים לב - - -

גדעון סער: אני שואל.

שמחה רוטמן: אני אענה לך על הכול.

גדעון סער: לא, אמרת "חסר תקדים".

גדעון סער: עד עכשיו רק אמרת שהיה תקדים, רק שהתקדים היה בהוראת קבע ולא בהוראת שעה.

שמחה רוטמן: אדוני השר, האם החוק שהוגש על ידי הממשלה של בנימין נתניהו – כדי שתהיה מבסוט – כששרת המשפטים הייתה ציפי לבני ולאחר מכן שרת המשפטים הייתה אילת שקד, האם החוק אמר שאפשר לחפש ללא תיעוד?

שמחה רוטמן: אתה צייצת שאפשר ללא תיעוד.

שמחה רוטמן: האם החוק הזה אפשר את זה ללא תיעוד – כן או לא?

שמחה רוטמן: התשובה היא לא.

שמחה רוטמן: אז חובת התיעוד מפורטת בחלק הכללי של אותו פרק שאותו החלטת שלא למרקר.

שמחה רוטמן: האם אין שם הגבלה לגבי מי מוסמך להורות על זה – רק קצין, לא רק קצין?

שמחה רוטמן: גם זה מופיע בחלק אחר של החוק, שאותו לא מרקרת.

שמחה רוטמן: עכשיו לגבי הוראת השעה.

שמחה רוטמן: אכן, החוק ההוא איננו הוראת שעה.

שמחה רוטמן: דווקא בגלל היותו הסדר שלם ומפורט, עם פרקים רבים שעוסקים גם בהגבלות על שיקול הדעת, גם בהוראות רבות אחרות שמופיעות באותו הסדר כולל ושלם, לא היה צריך הוראת שעה.

גדעון סער: אז תקדים מצאת.

גדעון סער: בניגוד למה שאמרת - - -

שמחה רוטמן: לא, לא מצאתי תקדים ללא תיעוד.

שמחה רוטמן: לא מצאתי ללא תיעוד.

שמחה רוטמן: לא מצאתי תקדים.

גדעון סער: לא, להוראה - - -

שמחה רוטמן: עד כאן לגבי הציוץ.

שמחה רוטמן: אני מתייחס לחוק ולא לציוץ.

שמחה רוטמן: הציוץ שהעלית אינו נכון.

שמחה רוטמן: עכשיו לגבי החוק.

גדעון סער: אמרת שלא היה תקדים, לא בארץ ולא בעולם.

שמחה רוטמן: עכשיו לגבי מה שאני אמרתי.

שמחה רוטמן: עד עכשיו לגבי הציוץ שלך – עכשיו לגבי מה שאני אמרתי.

שמחה רוטמן: החוק שאתה מראה מדבר על חפץ הקשור לעבירה – שמותר לחפש כאשר יש חשד סביר לחפץ הקשור לעבירה, העשוי לשמש ראיה לביצוע העבירה.

שמחה רוטמן: זאת אומרת, נדרשים שני תנאים.

שמחה רוטמן: האמת היא שיש פה טעות בהגדרה בחוק וכפילות, כי חפץ הקשור - - -

גדעון סער: למה לא תגיד מעל הבמה שהצעת לי להחיל את זה רק בחלקים מסוימים בארץ?

שמחה רוטמן: לא, לא, זה לא מה שהצעתי.

שמחה רוטמן: אני אגיד מעל הבמה.

שמחה רוטמן: אתה רוצה שאני אגיד מעל הבמה מה שאמרתי?

שמחה רוטמן: אני אגיד.

גדעון סער: הצעת להחיל את זה – אולי רק על ערבים, היית מוכן.

שמחה רוטמן: אדוני השר, יש לי יתרון: יש לי זיכרון מאוד מאוד חלש, ולכן אני לא יכול למסור גרסאות שונות בכל מיני אירועים; יש לי אותה גרסה שעליה אני חוזר בכל מקום.

שמחה רוטמן: אני אמרתי לך שאם המטרה היא איסוף נשקים, המנגנון לאיסוף נשקים הוא הכרזה אד-הוק בצו על אזור מסוים לזמן של 24 עד 48 שעות, לאחר שיש עליו מידע מודיעיני, ורק שם לבצע את מבצע איסוף הנשקים.

שמחה רוטמן: לא להחיל את החוק על אזורים מסוימים בארץ; זה דבר שמעולם לא הצעתי ולא אמרתי.

שמחה רוטמן: אמרתי - - -

גדעון סער: עכשיו אמרת את זה.

שמחה רוטמן: מעולם לא אמרתי.

גדעון סער: עכשיו אמרת את זה עוד פעם.

שמחה רוטמן: לא, לא, אמרתי - - -

גדעון סער: עכשיו אמרת את זה עוד פעם.

גדעון סער: אמרת "בצו", לא "בחוק", אבל באופן דיפרנציאלי.

שמחה רוטמן: אדוני השר, אני מאוד מדויק בדבריי.

שמחה רוטמן: אמרתי שאם הרצון והרציונל בחקיקת החוק הוא לצורך מבצע של איסוף נשקים, הדרך לעשות זאת היא להוציא צו, להסמיך את השר, מבחינתי – את השר לביטחון פנים או שר המשפטים או שילוב כלשהו של שניהם – להכריז על אזור מסוים, על בסיס מידע מודיעיני, בצו, לתקופה קצרה וקצובה של 24–48 שעות, לצורך המבצע, ואז לעשות שם את החיפוש.

שמחה רוטמן: לא לאפשר פגיעה גורפת - - -

גדעון סער: בלי צו של שופט.

שמחה רוטמן: לא לאפשר פגיעה גורפת, לא לאפשר פגיעה גורפת בכל בית בישראל.

שמחה רוטמן: זו הייתה אמירתי, מאחוריה אני עומד, ואמרתי אותה גם בוועדת החוקה.

שמחה רוטמן: אני לא אמרתי לך שום דבר בשקט שלא אמרתי לפרוטוקול בוועדת החוקה, ואין - - -

גדעון סער: אבל אתה מציע - -

שמחה רוטמן: לא אמרתי בשום שלב - - -

גדעון סער: - - להחיל באופן דיפרנציאלי על אזורים שונים בארץ.

שמחה רוטמן: לא אמרתי בשום שלב לחוקק אותו על אזורים בארץ.

שמחה רוטמן: יש הבדל מאוד גדול בין הסמכה לקבוע צו על בסיס מידע מודיעיני לבין לחוקק חוק על אזור מסוים בארץ.

שמחה רוטמן: זה שני דברים שונים לחלוטין, כידוע לכל משפטן, ואדוני משפטן.

שמחה רוטמן: אבל עכשיו אני אגיד דבר נוסף.

שמחה רוטמן: החוק שהיה בזמנו – שוב, שנתקע, וטוב שכך, על ידי הכנסת, בין היתר בגלל הקשיים שאנחנו מדברים עליהם כעת – החוק הזה, שהכנסת לא התקדמה בחקיקתו בדיוק בגלל הקשיים הללו, אומר: יש חשד סביר כי במקום מצוי חפץ הקשור לעבירה מסוג פשע העשוי לשמש ראיה לביצוע העבירה.

שמחה רוטמן: כאן זה מראה קצת את הבעייתיות של הניסוח, בגלל שההגדרה בחוק לחפץ הקשור לעבירה מסוג פשע כוללת בתוכה גם את "העשוי לשמש ראיה לביצוע העבירה", ולכן יש פה כפילות.

שמחה רוטמן: אבל המשמעות הפשוטה של הסעיף – תקלה בניסוח של מי שניסח את הצעת החוק הממשלתית הזאת – המשמעות הפשוטה של הסעיף היא שכדי להיכנס למקום אתה צריך שיתבצעו שני דברים: שיש שם חפץ שהוא קשור לעבירה, והוא גם עשוי לשמש ראיה.

שמחה רוטמן: דהיינו, לצורך העניין, חיפוש אקדח; דהיינו, לצורך העניין, חיפוש כלי רצח מסוג אחר או כלי עבירה אחר או סמים או דברים כאלה, שהם - -

קריאה: לא, פשע חמור - - -

שמחה רוטמן: - - שהם חפץ הקשור לעבירה העשוי לשמש ראיה.

שמחה רוטמן: מופיעים שני תנאים בסעיף הזה בחוק, אחרת אתה מייצר כפילות שלא ברורה בחוק.

שמחה רוטמן: שנייה, אדוני השר, תן לי לסיים.

גדעון סער: עבירות פשע חמור ועוד עבירות של פרוטקשן ונשק בלתי חוקי.

שמחה רוטמן: לא, אני מקריא מהצעת החוק הישנה, לא מהצעת החוק שלך.

גדעון סער: אה, הישנה.

שמחה רוטמן: שאתה טענת שכבר הייתה.

שמחה רוטמן: הרי אתה טענת, אדוני השר, אתה טענת שטענתי שמעולם לא היה חוק כזה במדינת ישראל היא טענה מופרכת.

שמחה רוטמן: אז לכן - - -

גדעון סער: קודם כול, יכול להיות שהצופה לא יודע שגם היום יש עילות בחוק שמאפשרות כניסה לבית פרטי בלי צו חיפוש.

שמחה רוטמן: ארבע עילות.

גדעון סער: יש ארבע עילות, אבל אתם מספרים לעם ישראל את אגדות עלי באבא - -

שמחה רוטמן: לא, אנחנו - - -

גדעון סער: - - וחושבים שכולם אידיוטים.

שמחה רוטמן: אדוני השר, נכון - - -

גדעון סער: אז יש לזה תקדים בארץ ובעולם.

שמחה רוטמן: לא, לא, לא.

שמחה רוטמן: כאשר יש סמכות לכניסה לבית ללא צו בארבע עילות ואתה מוסיף עילה חמישית, העילה החמישית שאתה מוסיף – עליה אנחנו דנים.

שמחה רוטמן: אנחנו לא דנים על מה שיש בחוק קודם לכן, אנחנו דנים על העילה החמישית, והעילה החמישית שלך, בניגוד לעילות הקיימות:

שמחה רוטמן: גם כאשר לא התבצע פשע זה מכבר וגם כאשר האדם עצמו והבית שאליו אתה נכנס – יכול להיות שאין שם חפץ הקשור לפשע והאדם שנמצא שם לא היה מעורב בכלל בפשע, אלא אתה נכנס לרשות הפרט של אדם בגלל שלדעתך יש שם איזושהי מצלמה שאתה רוצה להחרים.

שמחה רוטמן: העוון החמור שבגינו אתה מתפרץ לבית ללא צו הוא שאדם התקין מצלמה בביתו.

שמחה רוטמן: זה העוון החמור שבגינו זכות הפרט שלנו נרמסת ללא צו שופט, והדבר הזה, אין לו תקדים.

שמחה רוטמן: אני לא מכיר תקדים לו בעולם.

שמחה רוטמן: יכול להיות שיש, אבל אני לא מכיר תקדים לו בעולם, אני לא מכיר תקדים לו בישראל, והצעת החוק הזאת עושה את זה.

שמחה רוטמן: בהצעת החוק הזאת, גם חפץ שאיננו קשור לפשע, אם הוא רק יכול לשמש ראיה, אתה כולל בתוכה.

שמחה רוטמן: הצעת החוק הזאת, מאחר שהיא לא צמודה בעקביה להוראה של פסילה גורפת של ראיות שהושגו למטרות אחרות – דמיין לעצמך סיטואציה: אדם מחזיק בביתו מצלמה שמצלמת את המרחב הציבורי.

שמחה רוטמן: נכנס שוטר – למרות שהאדם לא פשע ולא חטא במאומה, התרחש איזשהו פשע במרחב הציבורי – נכנס השוטר אליו לצורך החרמת המצלמה.

שמחה רוטמן: תוך כדי שהוא נכנס לצורך החרמת המצלמה, הוא רואה איזושהי ראיה לעבירה אחרת.

שמחה רוטמן: אולי אותו אדם מחזיק עציץ קנביס, חברתי חברת הכנסת מיכל וולדיגר, אולי הוא מחזיק בבית עציץ קנביס, ונכנסת לבית כדי להחרים מצלמה, ומאחר שהכניסה שלך הייתה מותרת, אתה תעמיד אותו לדין למרות שזו בכלל עבירה מאוד קלה, אבל הכניסה שלך הייתה בהיתר, והחוק שלך לפסילת ראיה לא נותן מענה לזה.

שמחה רוטמן: לכן יכול להיות מצב שהחיפוש הזה יוכשר מלכתחילה.

שמחה רוטמן: החוק מלא חורים.

שמחה רוטמן: צריך לתקן אותו.

שמחה רוטמן: צריך לתקן אותו בהידברות, אבל לא באמצעות הפצת מידע כוזב.

שמחה רוטמן: וכן, לבוא ולהגיד שבעבר בהצעת החוק הממשלתית לא הייתה חובת תיעוד זה אמירה לא נכונה; לבוא ולהגיד שלא הוגבל מי שמוסמך לתת את צו החיפוש זה לא נכון.

שמחה רוטמן: החוק הזה, של החיפוש ללא צו, הוא חוק מאוד מאוד בעייתי – הוא פוגע בזכויות אזרח, הוא פוגע בחופש הפרט.

שמחה רוטמן: הדבר הזה צריך להיות מוגבל ותפור היטב לבעיה שאותה אתה מעוניין לפתור.

שמחה רוטמן: אם אתה מעוניין לפתור את בעיית המצלמות – תפתור את בעיית המצלמות; אם אתה מעוניין לפתור את בעיית חיפוש הנשקים – תפתור את בעיית חיפוש הנשקים.

שמחה רוטמן: אל תיתן צ'ק פתוח למשטרה.

שמחה רוטמן: ומאחר שבכל זאת, כאשר יש דו-שיח ביני לבין אנשי תקווה חדשה, פטור בלא נתניהו כנראה אי-אפשר, אני חושב שמה שנחשף לנו כעת לגבי התנהלותה הסופר-תקינה של משטרת ישראל במשפט נתניהו – אני רוצה לחשוב שאתה לא מהאנשים שחושבים שאפשר לתת צ'ק פתוח למשטרה והיא לא תנצל אותו לרעה.

שמחה רוטמן: ונקודה אחרונה חביבה – ותראה, אדוני היושב-ראש, איך אני אקצר את 55 הדקות שנתת לי ברוב נדיבותך.

מנסור עבאס: זו זכותך.

שמחה רוטמן: תודה רבה.

מיכל מרים וולדיגר: - - -

שמחה רוטמן: כן כן, נקודה אחרונה, ופה אני רוצה – לצערי, אני לא רואה פה באולם את חברי מפלגת העבודה ואת חברי מפלגת מרצ, שגם קשורים לנושא שדיברתי עליו קודם לכן עם שר המשפטים, לגבי החיפוש, ולא ברור לי כיצד הם הצביעו בעד הדבר הזה.

שמחה רוטמן: אבל גם כפרומו ליום רביעי, הצעת חוק שבוועדת השרים לחקיקה נדחתה בשישה חודשים – שבעצם כל מי שמבין במה מדובר יודע שלמעשה הפירוש הוא להתנגד; אין משמעות לדחייה של שישה חודשים, מאחר שאחרי שישה חודשים ניתן להעלות את ההצעה בכל מקרה פעם נוספת – הצעת החוק לשקיפות חוות הדעת המוגשות לוועדת שרים לחקיקה.

שמחה רוטמן: מדובר בהצעת חוק שבאופן עקבי ושיטתי הגישו אותה – לא תמכו בה, הגישו אותה – חברי כל סיעות הבית.

שמחה רוטמן: סיעת מרצ, כבר ארבע כנסות, בתחילת כל כנסת מגישה אותה, חותמים כל חברי הסיעה; הגישו אותה אילת שקד, חברת ועדת שרים לחקיקה; הגישה אותה מרב מיכאלי, חברת ועדת שרים לחקיקה; הגישה אותה תמר זנדברג.

שמחה רוטמן: הגישו אותה כמעט כל חברי הכנסת הוותיקים.

גדעון סער: מרב מיכאלי לא חברה בוועדת השרים לחקיקה.

שמחה רוטמן: מרב מיכאלי איננה חברה?

שמחה רוטמן: אז סליחה.

שמחה רוטמן: אבל נציגי מפלגתה חברים?

גדעון סער: מאחר שאתה מקפיד - - -

שמחה רוטמן: אז תודה על התיקון, אדוני השר.

שמחה רוטמן: מאחר שזו הוועדה שלך אתה מן הסתם בקי.

שמחה רוטמן: תודה על התיקון.

שמחה רוטמן: הגישו אותה כמעט כל חברי הכנסת הוותיקים, שאינם נורבגים וחדשים, של סיעות הקואליציה, ולמרות זאת נראה שדברים שרואים מכאן לא רואים משם, ובשנייה שהם החליפו מקומות – האמת היא שאני תמה קצת על אילת שקד.

שמחה רוטמן: היא לא החליפה מקומות, היא הציעה את זה כשהיא הייתה בקואליציה, אבל כנראה שגם – טוב, האמת היא שאני לא מתפלא על אילת שקד, קבלו ביטול.

שמחה רוטמן: הם החליפו מקומות, ופתאום הצעת החוק שהם עצמם הגישו פעם אחר פעם אחר פעם – הם מתנגדים לה.

שמחה רוטמן: אז אני חושב שאולי השקיפות בוועדת שרים לחקיקה הלכה בדרך כל הארץ, בדרך כל בשר, בדרך שבה הלכו הכספים הקואליציוניים שחברי יש עתיד כל כך התנגדו להם עד שהם היו בקואליציה; בדרך שבה הלכו הגבלת מספר השרים ל-18 שרים ועוד כל מיני הבטחות בחירות ולפני-בחירות של חברי הקואליציה.

שמחה רוטמן: וכנראה שהיא הלכה בדרך כל בשר יחד עם ההבטחה – ובזה אסיים, אדוני היושב-ראש – עם ההבטחה שהייתה שאתה לעולם לא תהיה ראש הממשלה; שלא יקימו ממשלה עם מפלגת רע"מ, מפלגת תומכי הטרור.

שמחה רוטמן: למרות שהייתה הבטחה כזאת, גם היא הופרה.

שמחה רוטמן: כנראה שהשקיפות בוועדת שרים לחקיקה הופרה גם היא.

שמחה רוטמן: ואדוני היושב-ראש, אני מתנצל שאני נאלץ לקרוא בפניך למפלגה שלך מפלגת תומכי הטרור, אבל חבר מפלגתך הצטלם בגאווה עם השייח' ראאד סלאח אך היום או אתמול, כך שלמעשה אפילו את הברירה הזאת לא הותרתם לי.

שמחה רוטמן: תודה רבה, אדוני היושב-ראש.

מנסור עבאס: חברת הכנסת מיכל וולדיגר, בבקשה.

מיכל מרים וולדיגר: כבוד יושב-ראש הישיבה, כבוד השר, כנסת נכבדה, אז אצלי זה יהיה יותר קצר, לא כזה ארוך.

מיכל מרים וולדיגר: אני כן רוצה לדבר על שני נושאים, האחד זה הפרעות אכילה, ואני רוצה לדבר על הדבר הזה כי כבר במשך חודש אני מנסה לעזור לאימא - - -

מנסור עבאס: משלים לך ל-55 דקות.

מיכל מרים וולדיגר: לא לא לא, אל דאגה, אתה יכול להמשיך את אותו שעון, אני לא אגיע אפילו לחצי שעה.

מיכל מרים וולדיגר: זה בסדר, אפשר להירגע.

מיכל מרים וולדיגר: בכל אופן, אני מלווה משפחה, זוג הורים שיש להם בת בת 16, והם מרגישים שמשהו לא טוב קורה עם הבת שלהם כבר זמן ממושך, ולפני כחודש וחצי, חודשיים, הם אף דיברו עם העובדת הסוציאלית של בית הספר שבו היא לומדת, וגם שם העובדת הסוציאלית התריעה ואמרה שהיא חוששת שהמצב של הבת לא טוב – אנורקסיה, חשש גבוה להידרדרות, והיא חייבת, חייבת מענה.

מיכל מרים וולדיגר: אתם יודעים, המצב של הפרעות אכילה במדינת ישראל הוא לא טוב, בוודאי לנוכח הקורונה.

מיכל מרים וולדיגר: לפחות על פי הנתונים שיש בידי, מספר הפניות למיון ולמרפאות שעוסקות בהפרעות אכילה – ולצערי הרב אין מספיק כאלה – גדל פי שלושה בגלל הקורונה.

מיכל מרים וולדיגר: בכלל יש בארץ בסך הכול שני בתי חולים שיש בהם מחלקות ייעודיות להפרעות אכילה, וההמתנה כדי להתקבל אליהן היא חצי שנה, שזה פשוט קטסטרופה, סכנת נפשות אמיתית.

מיכל מרים וולדיגר: בקיצור, הלוואי שזה היה רק שם, כי אותה משפחה שפנתה אליי ואני עוזרת ומסייעת לה, ולצערי הרב גם ידיי קצרו מלהושיע – אחרי שהם קיבלו את הדיווח מהעובדת הסוציאלית הם לא ישנים ולא נחים, וניסו לחפש פסיכיאטר.

מיכל מרים וולדיגר: הפנו אותם מבית הספר לפסיכיאטר לילדים ונוער שמתעסק עם הפרעות אכילה.

מיכל מרים וולדיגר: הלכו לקופות, קופות החולים, שאמורות לתת לנו את השירות הזה, חיפשו וחיפשו בכל אזור מגוריהם, וגם שם, כשהם לא מצאו, הלכו למרכז הארץ.

מיכל מרים וולדיגר: פשוט לא הצליחו לאתר אלא המתנה של חצי שנה.

מיכל מרים וולדיגר: אבל חצי שנה אי-אפשר להמתין, כי כל עיכוב עלול להיות סכנת חיים.

מיכל מרים וולדיגר: המצב באנורקסיה הוא לא טוב, היכולת להשתקם ולהירפא היא מאוד קטנה, וככל שמקדימים לטפל בה כך ייטב.

מיכל מרים וולדיגר: הם פנו גם לשוק הפרטי, אבל גם בפרטי הם לא מצאו אלא המתנה הכי קצרה של ארבעה חודשים.

מיכל מרים וולדיגר: פנו אליי.

מיכל מרים וולדיגר: אני פניתי – באמת יש לי לא מעט מכרים וחברים שהם פסיכיאטרים, וביקשתי את עזרתם: תנו לי בבקשה שמות של פסיכיאטרים, גם בשוק הפרטי.

מיכל מרים וולדיגר: חיכיתי יום, חיכיתי יומיים, וכמה מחבריי הפסיכיאטרים חזרו אליי עם אותה תשובה בדיוק: אין לנו מענה.

מיכל מרים וולדיגר: שתפנה לדיאטנית, שתתחיל שם, ותוך כדי כך יהיה אפשר לקבוע תור.

מיכל מרים וולדיגר: אז טוב, התחלנו בחיפוש אחרי דיאטנית, אבל גם זה לא היה כזה פשוט.

מיכל מרים וולדיגר: רק אתמול הודיעה לי האם שהם מצאו דיאטנית באופן פרטי, שילמו לה, אבל הדיאטנית אמרה: המצב של הבת לא טוב, היא צריכה ללכת למרפאה להפרעות אכילה.

מיכל מרים וולדיגר: היא שלחה אותם למרפאה להפרעות אכילה – אין מספיק כאלה בארץ.

מיכל מרים וולדיגר: המרפאה שהם הצליחו להגיע אליה והתור שם היה הכי קצר זה ארבעה חודשים מהיום.

מיכל מרים וולדיגר: אני לא יודעת אם מי מכם מבין מה הכוונה ומה זה אומר, מה המשמעות של להמתין ארבעה חודשים לתור למרפאה להפרעות אכילה אצל בחורה בת 16.

מיכל מרים וולדיגר: זה באמת באמת סכנת נפשות.

מיכל מרים וולדיגר: אז כן, אני רוצה – ופה אני אקצר ואני אעבור לנושא הבא – אני קוראת שוב לממשלת ישראל, למדינת ישראל: חברים, יש לנו כאן בעיה אקוטית עם בני נוער.

מיכל מרים וולדיגר: זה העתיד שלנו.

מיכל מרים וולדיגר: אפשר לטפל בזה.

מיכל מרים וולדיגר: אנא, טפלו בנושא של הפרעות אכילה, שיהיו לנו גם מענים בבתי החולים, אבל בוודאי ובוודאי מענים בקהילה – יותר פסיכיאטרים, יותר מרפאות יום, יותר מקומות ומסגרות שאפשר לטפל בבעיה הזאת, ואפשר לטפל בה.

מיכל מרים וולדיגר: אנחנו פשוט עוצמים עיניים, לא מטפלים.

מיכל מרים וולדיגר: סכנת נפשות.

מיכל מרים וולדיגר: הנושא השני שאני רוצה לדבר עליו הוא הצעת החוק שאנחנו עומדים ממש להצביע עליה, של חברתי יושבת-ראש הוועדה לביטחון פנים מירב בן ארי.

מיכל מרים וולדיגר: אני כמובן אצביע בעד, אני חושבת שזאת הצעת חוק חשובה.

מיכל מרים וולדיגר: אני כן רוצה להעלות כאן שתי נקודות שלצערי הרב לא נכנסו להצעה הזו.

מיכל מרים וולדיגר: אני מאוד מקווה שהן ייכנסו בעוד שבעה חודשים, כשהצעת החוק הזו – לא הצעת החוק - - -

מירב בן ארי: בכוונה גם עליתי למליאה - - -

מיכל מרים וולדיגר: שמעתי, מירב, שמעתי, ואני מודה לך על כך.

מיכל מרים וולדיגר: אני חושבת שזה חשוב, ולכן אני רוצה להדגיש את שתי הנקודות האלה.

מיכל מרים וולדיגר: הנקודה הראשונה שחסרה בהצעת החוק הנוכחית היא ההודעה המוקדמת, ואני אסביר.

מיכל מרים וולדיגר: האסיר נכנס לכלא כי כך פסק בית המשפט.

מיכל מרים וולדיגר: זה לא פרס שמגיע לו, זה לא שליש על התנהגות טובה, כי זה חוץ מזה.

מיכל מרים וולדיגר: אחרי שהוא קיבל שליש על התנהגות טובה, קבע בג"ץ את מה שקבע – שצריך תקן של כמה מטרים לכל אסיר – ובתי הסוהר לא יכולים להכיל את כל האסירים האלה.

מיכל מרים וולדיגר: לכן יוצאים האסירים נשכרים מזה שאין מקום, ולכן משחררים אותם.

מיכל מרים וולדיגר: האסיר היה אמור – זה לא שאני עכשיו גורעת מזכותו – הוא היה אמור להיות בכלא עוד x חודשים, והמדינה משחררת אותו כי אין מספיק מקום על פי התקן שנקבע.

מיכל מרים וולדיגר: אבל מה שקורה זה שנפגעי העבירה שנפגעו בידי אותו אסיר לא מקבלים שום הודעה על כך.

מיכל מרים וולדיגר: אני רוצה למקד את הנושא במיוחד בנפגעי ונפגעות עבירה מינית.

מיכל מרים וולדיגר: הצעירים הללו, בדרך כלל הפוגעים, נמצאים במרחב הקרוב אליהם, ואז, בלי הודעה מוקדמת, לא מודיעים להם כלום – במקרה הטוב מודיעים להם שבוע או שבועיים אחר כך, אבל גם זה לא קורה – הם פשוט הולכים ברחוב או בחדר המדרגות והם פוגשים את הפוגע שפגע בהם, וזה פשוט שערורייה.

מיכל מרים וולדיגר: כלומר, על הדרך שאנחנו רוצים לדאוג לאסירים כי הם צריכים תקן כליאה, אנחנו פוגעים באותם נפגעים שנפגעו מהעבירות הללו, וזה לא יעלה על הדעת.

מיכל מרים וולדיגר: צריך לשלוח הודעה מוקדמת לאותם נפגעי עבירה כדי שיתארגנו וידעו מה הולך לקרות, כדי שיתמודדו עם המציאות הזאת.

מיכל מרים וולדיגר: עכשיו, נפגעי עבירה, לא רק הם אלא גם בני המשפחה, לכאורה הם רוצים בשחרור, אבל לא תמיד, כי לא מעט – ואני מכירה את זה בעיקר מתחום בריאות הנפש, תחלואה כפולה, התמכרויות – הרבה פעמים המשפחה, בצר לה, כי אין לה לאן לפנות, מגישה תלונה נגד הבן או הבעל או האח או האחות – לא משנה כרגע מה – על כך שהם מפחדים, כי הבן אדם לא מקבל טיפול והוא אלים, ואחרי שמצאו אותו כשיר לעמוד לדין מכניסים אותו לכלא.

מיכל מרים וולדיגר: עכשיו, בבית הכלא הוא אמור לעבור סוג של שיקום כזה או אחר, סדנאות לבלימת כעסים ועוד כהנה וכהנה.

מיכל מרים וולדיגר: מה שקורה הוא שאותן משפחות שיודעות שכרגע הבן נמצא בכלא חצי שנה, שנה, פתאום מודיעים להן כרעם ביום בהיר: היום הוא משתחרר, עוד שעה הוא משתחרר.

מיכל מרים וולדיגר: רגע, מה הוא משתחרר?

מיכל מרים וולדיגר: אין לו פתרון דיור, אין פתרון תעסוקה, אין כלום.

מיכל מרים וולדיגר: לאן הוא ישתחרר?

מיכל מרים וולדיגר: איך נתמודד עם זה?

מיכל מרים וולדיגר: – המצב הזה הוא מסוכן, וצריך לפתור אותו על ידי הודעה מראש לפחות.

מיכל מרים וולדיגר: הדבר השני, סליחה – תודה, כבוד היושב-ראש, יש פה בקבוקים ולא ראיתי.

מנסור עבאס: אין בעיה.

מיכל מרים וולדיגר: הדבר השני זה תוכניות שיקום.

מיכל מרים וולדיגר: האסירים הללו, שאמורים היו להיות בכלא עוד כמה חודשים, היו אמורים לעבור שם סוג של שיקום כזה או אחר, ואז הם משתחררים לקהילה בלי שום תוכנית.

מיכל מרים וולדיגר: העובד הסוציאלי ברשות המקומית לא יודע על זה בכלל.

מיכל מרים וולדיגר: אין שום דרך לבוא ולהביא אותו ולהגיד לו: אוקיי, תקשיב, אתה צריך לעשות את זה; בוא, תבוא אלינו לבדיקות כאלה ואחרות.

מיכל מרים וולדיגר: פשוט כלום.

מיכל מרים וולדיגר: Out of the blue הוא מגיע לקהילה, לא משוקם, עלול לפגוע שוב, והדבר הזה מוביל לדלת מסתובבת, שאותם אסירים יחזרו שוב לבית הכלא ובדרך יפגעו בקהילה.

מיכל מרים וולדיגר: ולכן מה שביקשתי – ואני באמת אמשיך להגיע לוועדה של חברתי מירב כדי לדאוג לכך שזה ייכנס לתוך התיקון הבא – שמי שמשוחרר מינהלית, א.

מיכל מרים וולדיגר: יצטרכו להודיע כשבוע מראש למשפחה ולנפגעי העבירה; ב.

מיכל מרים וולדיגר: שהאסירים הללו יצטרכו לקבל תוכנית שיקום כזאת או אחרת.

מיכל מרים וולדיגר: כמובן שאפשר להתנות את זה שאם רש"א תחליט שהוא פטור מתוכנית שיקום אז כמובן, מנימוקים מיוחדים שיירשמו, לא יצטרכו לתת לו תוכנית שיקום, אבל באופן רגיל וברור הוא יצטרך לקבל תוכנית שיקום, כי בלי זה לא יהיה אפשר לשחרר אותו.

מיכל מרים וולדיגר: תודה רבה.

מנסור עבאס: תודה רבה, חברת הכנסת מיכל וולדיגר.

מנסור עבאס: תודה רבה.

מנסור עבאס: חברי הכנסת, יש עוד חברי כנסת?

מנסור עבאס: חבר הכנסת אוסאמה סעדי; חברת הכנסת עאידה תומא, את רוצה לדבר?

אוסאמה סעדי: אני אדבר.

מנסור עבאס: חבר הכנסת אוסאמה סעדי, בבקשה.

עאידה תומא סלימאן: ואחריו אני.

מנסור עבאס: כולם מדברים על חשבונו של שמחה רוטמן.

אוסאמה סעדי: לא, לא, לא, לא, אדוני היושב-ראש, יש לנו זמן משלנו.

מנסור עבאס: הינה, יש לך 20 דקות.

אוסאמה סעדי: רק 20?

מנסור עבאס: כן.

אוסאמה סעדי: אדוני היושב-ראש, כבוד השר, חבריי חברי הכנסת, אנחנו בוועדה אצל היושבת-ראש מירב הגשנו הסתייגויות לחוק הזה, ואני אסביר לחבריי מה זה החוק הזה.

אוסאמה סעדי: זה חוק, כבוד היושב-ראש, שנכנס לתוקף ממרץ 2022 עד יולי 2022.

אוסאמה סעדי: כל החוק הזה, שאנחנו כבר קיימנו עליו כמה דיונים, זה לארבעה חודשים, אבל מה?

אוסאמה סעדי: למעשה הוא בא לפגוע בזכויות אסירים.

אוסאמה סעדי: אדוני השר, שר המשפטים, אני קראתי את המכתב שלך לראש הממשלה, וזה בדיוק מה שאמרתי בוועדה.

אוסאמה סעדי: החוק הזה של השחרור המינהלי המוגבר, מי שהביאה אותו זה הממשלה, המדינה, זה לא אנחנו.

אוסאמה סעדי: אתם באתם ואמרתם: אנחנו לא יכולים לעמוד בבג"ץ שטח המחיה, להבטיח שטח של 4.5 מ"ר לכל אסיר; אנחנו לא נוכל לבנות בתקופה הקרובה בתי סוהר, ולכן אנחנו מחפשים חלופות.

אוסאמה סעדי: ואז הבאתם חלופה – לי הייתה הצעת חוק פרטית, אדוני שר המשפטים, על עבודות שירות משישה חודשים לתשעה חודשים; אתם הבאתם את החוק הזה, שדיבר על שחרור מינהלי מוגבר, שמי שנשארה לו תקופת מאסר, משתחרר, וזאת על מנת לעמוד בפסיקת בג"ץ.

אוסאמה סעדי: עכשיו, מה עושים כאשר המדינה לא עומדת בפסק דין בג"ץ, על אף שבג"ץ, חברי אבו שחאדה, נתן לה ארכה אחת וארכה שנייה וארכה שלישית, ועכשיו נתן לה, לפי בקשת המדינה, עד סוף 2022, אבל המדינה מצהירה שעד סוף 2022 היא תעמוד רק ב-80% מבתי הכלא?

אוסאמה סעדי: ואני שאלתי, ואני שואל כאן, אדוני היושב-ראש: הכיצד?

אוסאמה סעדי: אם מדינת ישראל לא בונה בתי סוהר חדשים, אין בינוי חדש – אולי חוץ מהתכנון של הרחבת כלא מגידו – אין בנייה חדשה, כיצד יגיעו ל-80% ?

אוסאמה סעדי: לא 100%, 80%.

אוסאמה סעדי: אתם יודעים מה הפתרון – עיר אוהלים.

אוסאמה סעדי: זה מה שקורה בכלא אנצאר, קציעות, אל-נקב: בונים עוד אוהלים ועוד אוהלים לאסירים הפלסטינים הביטחוניים, שמים אותם, ואז אומרים: הינה, יש 4.5 מטר.

אוסאמה סעדי: אבל תארו לעצמכם עכשיו, אדוני היושב-ראש, במזג אוויר כזה, להיות עכשיו באוהל בקציעות – איזה תנאים אלה?

אוסאמה סעדי: ועכשיו, אדוני שר המשפטים, אתה כתבת, ואני בירכתי על זה שאתה כותב:

אוסאמה סעדי: מדינת ישראל צריכה לבנות, והיא לא ערוכה לקיים פסק דין של בג"ץ.

אוסאמה סעדי: אז במקום שיבואו ויגידו: אנחנו מנסים, יש לנו חלופות, אנחנו ננסה – עכשיו מביאים לנו את החוק הזה, שמצמצם עוד ועוד את השחרור המינהלי.

אוסאמה סעדי: קודם כול הם מורידים את זה מארבע שנים לשלוש שנים, אדוני שר המשפטים.

אוסאמה סעדי: שאלתי בוועדה: למה?

אוסאמה סעדי: זה היה ארבע שנים?

אוסאמה סעדי: ארבע שנים, אדוני היושב-ראש, זאת אומרת שמי שנגזר דינו ומרצה עונש מעל ארבע שנים אז הוא צריך לעבור לוועדת השחרורים, ואם ועדת השחרורים – ועדת שליש, מה שאנחנו קוראים – מנכה לו שליש, אז הוא מקבל את השחרור המוגבר.

אוסאמה סעדי: מתחת לארבע שנים לא צריך.

אוסאמה סעדי: עכשיו מורידים את זה לשלוש שנים.

אוסאמה סעדי: ומה עשו עכשיו?

אוסאמה סעדי: עשו הבחנה בין אסירים פליליים רגילים לבין אסירים ביטחוניים.

אוסאמה סעדי: למה?

אוסאמה סעדי: הבג"ץ של שטח המחיה דיבר על כלל האסירים – כל אסיר מגיע לו שטח מחיה של 4.5 מטר.

אוסאמה סעדי: למה?

אוסאמה סעדי: כאשר המשנה לנשיא בית המשפט העליון דאז, השופט רובינשטיין, הלך וביקר בבתי הכלא, גם בבתי הכלא הביטחוניים, הוא אמר: פסק הדין הזה יחול על כולם.

אוסאמה סעדי: עכשיו עשו הבחנה, וההבחנה הזאת לא חוקתית.

אוסאמה סעדי: אדוני שר המשפטים, יש בג"ץ על העניין של ארגון עדאלה שתוקף את ההבחנה הזאת בין אסירים פליליים לאסירים ביטחוניים.

אוסאמה סעדי: אבל אני אומר: בשטח מחיה – למה צריך?

אוסאמה סעדי: מה, זה אסיר וזה אסיר.

אוסאמה סעדי: זה מגיע לו 4.5 מטר וזה צריך בתוך מטר, בצינוק, בזינזאנה?

אוסאמה סעדי: עכשיו ניסו גם לעשות החרגה – על זה תדבר חברתי עאידה תומא – על עברייני מין ואלימות במשפחה, שצריך להחריג אותם.

אוסאמה סעדי: אנחנו אמרנו: כמובן שקודם כול שלום הציבור הוא החשוב, אבל אין הבחנה פה.

אוסאמה סעדי: מה שהבנתי – זה רק הקשחה בלי הבחנה, אבל את זה אני משאיר לך, עאידה.

אוסאמה סעדי: עוד דבר: הרי הענישה, אדוני היושב-ראש, מטרתה היא גם הרתעה, נכון, אבל גם שיקום, וכאשר לא משקמים את האסיר שנכנס ומרצה את התקופה שלו, אז הוא יחזור לעבריינות.

אוסאמה סעדי: יש תופעה כזאת של – איך זה נקרא, בני בגין, "רצידיביזם"?

אוסאמה סעדי: אמרתי נכון?

זאב בנימין בגין: מועדות.

אוסאמה סעדי: מועדות, אבל בשם הידוע "רצידיביזם".

זאב בנימין בגין: שור מועד.

אוסאמה סעדי: כן.

אוסאמה סעדי: ואז חוזרים על מעשה העבירה.

אוסאמה סעדי: אבל אתם יודעים שלאסירים ביטחוניים אין שיקום?

אוסאמה סעדי: אין אפילו תקנות.

אוסאמה סעדי: ואני כבר שנים, אדוני היושב-ראש, מאז המשותפת הראשונה, פניתי פעם אחר פעם, פעם אחר פעם: תתקינו תקנות.

אוסאמה סעדי: אז אין תקנות, אין שיקום, ואז האסיר בא לוועדת השליש – אומרים לו: הבקשה שלך נדחית כי לא עשית שיקום.

אוסאמה סעדי: איך הוא יעשה שיקום אם אין שיקום?

אוסאמה סעדי: ואז מענישים אותו פעם שלישית: אנחנו לא נותנים לך את השחרור המינהלי המוגבר כי לא עמדת בוועדת שליש.

אוסאמה סעדי: כמה פעמים אפשר להעניש על אותו מעשה?

אוסאמה סעדי: אנחנו יודעים שיש מאסר; אחרי זה, לריצוי מאסר, בשב"ס צריך את אותם תנאים לכולם.

אוסאמה סעדי: צריך לתת אפשרות לשיקום.

אוסאמה סעדי: כאשר המדינה לא נותנת אפשרות לשיקום, אי-אפשר להעניש את אותו אסיר:

אוסאמה סעדי: אתה לא הולך לשיקום ולכן לא נותנים לך שליש וגם לא שחרור מינהלי מוגבר.

אוסאמה סעדי: מי שעשה את השחרור המוגבר זה המדינה.

אוסאמה סעדי: כאשר המדינה לא מיישמת פסק דין של בג"ץ, כאשר המדינה מצהירה בריש גלי שהיא לא תוכל לעמוד בפסק דין של בג"ץ ולהבטיח שטח מחיה של 4.5 מטר, כאשר המדינה, בני בגין, לא נותנת לאותו אסיר אפשרות להשתקם, היא לא יכולה לבוא בניקיון כפיים ולהגיד: אני נותנת לך הזדמנות להשתקם, ואם אתה לא משתקם אז אתה לא מקבל את התמריץ של שחרור מינהלי מוגבר.

אוסאמה סעדי: לכן אנחנו מתנגדים והגשנו הסתייגויות, אדוני היושב-ראש – לא הסתייגויות למען הסתייגויות אלא הגשנו הסתייגויות מהותיות.

אוסאמה סעדי: אמרנו: קודם כול שהמדינה ושהשב"ס יעמדו בפסק דין שטח המחיה.

אוסאמה סעדי: אם המדינה תבטיח את המינימום של שטח מחיה לכלל האסירים, אז היא יכולה לבוא ולהגיד: אני נותנת תמריצים לקבוצות כאלה, לקבוצות אחרות, מי שעומד בשיקום, מי שלא עומד בשיקום.

אוסאמה סעדי: דבר שני, ביקשנו ששב"ס יאפשר שיקום לכלל האסירים, ואז אתה יכול לבוא לאסירים ולהגיד להם: מי שמבקש שחרור מינהלי, ועדת שליש, מי שמבקש שחרור מוגבר, הוא צריך להשתקם.

אוסאמה סעדי: אבל כאשר המדינה לא מקיימת את חובתה, היא לא יכולה להעניש את האסירים.

אוסאמה סעדי: נקודה שלישית וחשובה – בג"ץ נתן ארכות למדינה, אדוני היושב-ראש, לקיים את פסק הדין של שטח המחיה.

אוסאמה סעדי: ואז המדינה באה ואמרה: יש לנו הצעת חוק לשחרור מינהלי, אנחנו עובדים על זה.

אוסאמה סעדי: אדוני היושב-ראש, בג"ץ אמר למדינה: בחוק שאתם תחוקקו, תכניסו את תקן הכליאה ותורידו אותו.

אוסאמה סעדי: היום, סמי אבו שחאדה, עאידה, תקן הכליאה הוא 14,000.

אוסאמה סעדי: זה כבר כמה שנים 14,000, לא משתנה.

אוסאמה סעדי: למרות שהמדינה לא עומדת בבג"ץ שטח המחיה, לא מורידים את זה.

אוסאמה סעדי: הדיון הראשון, אדוני היושב-ראש, בוועדת הפנים, בראשות המנוח סעיד אלחרומי, חברנו, אללה ירחמו, היה על תקן הכליאה.

אוסאמה סעדי: הוא ואני ואמרנו: אבל הבטחתם להוריד את זה ל-13,750, כדי שאנשים ישתחררו, ולרווח את שטח המחיה.

אוסאמה סעדי: אמרו לו: ממשלה חדשה, תן לנו להתארגן, תן כמה חודשים.

אוסאמה סעדי: חברנו המנוח נתן הזדמנות למשרד לביטחון פנים, ואז הביאו את הצעת החוק הזאת, והיה בתוכה שתקן הכליאה לתקופה הזאת שאנחנו מדברים בה, תקופה של ארבעה חודשים, יעמוד על 13,750, ואז, בנוסח האחרון שאנחנו מקבלים בוועדה, פתאום, אדוני היושב-ראש, הסעיף הזה יורד.

אוסאמה סעדי: אני בא ושואל: למה?

אוסאמה סעדי: זה חלק מההסכמות בבג"ץ.

אוסאמה סעדי: התחייבתם לבג"ץ, אתם באתם עם הסעיף הזה של 13,750.

אוסאמה סעדי: והם אומרים: אנחנו נביא את זה בצו בהמשך – נכון, בני בגין?

אוסאמה סעדי: השר רוצה לחשוב.

אוסאמה סעדי: אני אמרתי ואני אומר מעל הדוכן הזה, וניפגש עוד ארבעה חודשים, חברי בני בגין, ונראה שתקן הכליאה שיביא השר לביטחון פנים - - -

זאב בנימין בגין: זה דיון מחודש ומורחב.

אוסאמה סעדי: דיון מחודש ורחב, אבל אתה תראה שתקן הכליאה, אני אומר לך, יעמוד על 14,000.

אוסאמה סעדי: כי שמענו את הצליל של נציגת השר לביטחון פנים.

אוסאמה סעדי: אם יש דיון מורחב, אדוני היושב-ראש, וכולה לארבעה חודשים, מה הבעיה להכניס תקן כליאה עד יולי 2022 של 13,750?

אוסאמה סעדי: מה, ישתחררו עוד כמה מאות שנשאר להם שבוע, שבועיים, שלושה, חודש, חודשיים?

אוסאמה סעדי: אלה כבר יסכנו את שלום הציבור, יסכנו את ביטחון המדינה?

אוסאמה סעדי: עוד חודש הוא משתחרר, עוד חודשיים הוא משתחרר, עוד שלושה חודשים הוא משתחרר.

אוסאמה סעדי: ואני לא מקל ראש.

אוסאמה סעדי: כאשר המדינה תמלא את חובותיה, היא יכולה לבוא בטענות ובדרישות, אבל כאשר המדינה לא ממלאת את חובותיה והתחייבויותיה, אז או-טו-טו הוא משתחרר, והוא משתחרר בלי שיקום.

אוסאמה סעדי: מה המדינה הרוויחה?

אוסאמה סעדי: אם היה שיקום והוא יוצא עם שיקום, חוזר למוטב – אנחנו רוצים שכולם ישתקמו בתוך בתי הכלא ולא יהיו מועדים ולא יחזרו על מעשי עבריינות, אכן, אבל זה לא קיים, ואתם יודעים שזה לא קיים, ואין אפשרות שזה יהיה קיים בקשר לאסירים הביטחוניים, אז לא צריך לשחק במילים.

אוסאמה סעדי: ולכן אני אומר, אדוני היושב-ראש, הגשנו שלוש הסתייגויות מהותיות.

אוסאמה סעדי: אלו ההסתייגויות.

אוסאמה סעדי: אנחנו חושבים שכל עוד המדינה לא מקיימת את פסק הדין של בג"ץ בעניין שטח המחיה, כאשר המדינה לא מקיימת ולא מתקינה תקנות לשיקום כלל האסירים וכאשר אין תקן כליאה בתוך החוק, אנחנו לא יכולים להסכים לחוק הזה.

מנסור עבאס: תודה, חבר הכנסת אוסאמה סעדי.

מנסור עבאס: חברת הכנסת עאידה תומא סלימאן, בבקשה.

מנסור עבאס: 20 דקות.

אוסאמה סעדי: - - - פחות מעשר דקות.

אוסאמה סעדי: לא חייבים 20 דקות.

מנסור עבאס: עד 20 דקות.

עאידה תומא סלימאן: אני לא אדבר 20 דקות, לא לדאוג.

עאידה תומא סלימאן: כבוד היושב-ראש, חברי הכנסת הנכבדים, אני מסכימה לדברים שהעלה חברי חבר הכנסת אוסאמה סעדי גם בנושא של האסירים הפלסטינים, שמגיע להם יחס שבנוי על יחס של זכויות אדם אפילו כשהם אסירים.

עאידה תומא סלימאן: כאשר בג"ץ החליט מה שהחליט הוא החליט על כל בני האדם שנמצאים בתוך בתי הכלא הישראליים.

עאידה תומא סלימאן: הוא דיבר על תנאים מינימליים שזוכים להם האסירים בכל העולם, בלי להתערב בזהות של האסירים האלה או בעבירות שהם עברו.

עאידה תומא סלימאן: לצערי הרב, זה לא מה שקורה, וזה לא היחס שהמדינה מנסה כאילו תוך כדי יישום ההחלטה.

עאידה תומא סלימאן: הרי ההחלטה של בג"ץ התייחסה לשטח המחיה, וזה דבר שאם מדינת ישראל לא הייתה מוצאת את הפתרון של השחרור המינהלי היא הייתה צריכה להרחיב את מתקני הכליאה הנמצאים במדינת ישראל כדי לאפשר את שטח המחיה שקבע בג"ץ.

עאידה תומא סלימאן: נוסף לזה, אני הייתי רוצה להתייחס לנושא אחר, שטיפלתי בו מאז שהתחיל כל הנושא של שחרורים מינהליים, בקשר לאנשים שנמצאים או מרצים את עונשם על עבירות אלמ"ב ועבירות מין.

עאידה תומא סלימאן: בעבירות אלמ"ב ובעבירות מין – איפה השר?

מירב בן ארי: - - -

עאידה תומא סלימאן: את לא שרה.

עאידה תומא סלימאן: לפי התקנון צריך שיהיה שר.

עאידה תומא סלימאן: עם כל הכבוד, אני לא התכוונתי לכלום - -

מירב בן ארי: הינה, השרה פה.

עאידה תומא סלימאן: - - אבל התקנון מדבר על שר.

מנסור עבאס: הינה, השרה שאשא ביטון.

מירב בן ארי: עאידה, השרה פה.

מירב בן ארי: היא יושבת כאן.

מנסור עבאס: השרה שם, השרה שאשא ביטון.

קריאה: הינה, היא פה לידי.

עאידה תומא סלימאן: וואו, בכלל לא זיהיתי.

עאידה תומא סלימאן: זה בגלל המסכה, כבוד השרה.

עאידה תומא סלימאן: כאשר אנחנו מדברים על אסירים שמרצים את עונשם בעניין עבירות אלמ"ב ועבירות מין, אלו עבירות שכולנו יודעים שהן עבירות רצידיביסטיות מדרגה ראשונה, שבני האדם שנעצרים ואפילו נכנסים לבית סוהר יוצאים וחוזרים לאותה עבירה במהירות רבה.

עאידה תומא סלימאן: מה גם שאלו לא עבירות רכוש, זה לא שמזיקים לרכוש או גונבים בית; אלו אנשים שעלולים לרצוח, שעלולים להזיק גופנית ונפשית לנשים רבות, ויש הרבה דוגמאות על שחרורים של אנשים שחזרו, גברים, ורצחו את נשותיהם.

עאידה תומא סלימאן: כאשר אנחנו מדברים – היו ב-2019, רק כדי שתבינו, 900 אסירי אלמ"ב ששוחררו בשחרור מינהלי, 900, והרוב המוחץ שלהם לא עברו שום שיקום או טיפול בבית סוהר לפני שהם שוחררו.

עאידה תומא סלימאן: אנחנו מכניסים אנשים שיכול להיות אפילו שהשחרור שלהם התבצע כמה חודשים אחרי העבירה שהם ביצעו, הם עדיין במצב של כעס ורתיחה בגלל העובדה שהאנשים בחיים שלהם התלוננו והכניסו אותם לבית סוהר, וזה עלול להיות רצפט מאוד ברור להחמרה ברמת האלימות שהם מבצעים.

עאידה תומא סלימאן: אני חושבת שהדרישה הייתה – והיו לי כמה פניות גם לשר לביטחון הפנים הקודם, חבר הכנסת אמיר אוחנה, וגם לשר המשפטים עכשיו, מר גדעון סער – ביקשתי מהם להחריג את האסירים על עבירות מין ועבירות אלמ"ב.

עאידה תומא סלימאן: נכון שהחוק הפעם כאילו מקשיח, מצד אחד הוא מרחיב את היריעה לאנשים שהם מתחת לארבע שנים, אבל מצד שני, במקום להחריג אותם ולהגיד: אנשים שביצעו עבירות מין או עבירות אלמ"ב לא יכולים להשתחרר לפני שהם עברו איזשהו תהליך שיקומי, אנחנו רק באים ואומרים שהם לא ישתחררו באופן אוטומטי אלא שוועדת החריגים תדון במקרה שלהם.

עאידה תומא סלימאן: זה טוב, כי זה לפחות עכשיו עושה מנגנון השהיה.

עאידה תומא סלימאן: מה שהיה בעבר זה שהיו משחררים אותם באותו יום שהמכסה – הם הגיעו לתור שמשחררים אותם, ואז היו מגיעים לשטח, מגיעים למקום שבו נמצאת הקורבן שלהם, בלי שיהיה לרשויות זמן להודיע.

עאידה תומא סלימאן: אני מקווה שנגיע למצב שבו ההקשחה היא לא בפרוצדורה אלא בעצם העובדה שאנשים כאלה, אפילו אם משחררים אותם שחרור מינהלי – ואני יודעת שיש תהליך במשרד המשפטים.

עאידה תומא סלימאן: היום בצוהריים נכחתי בדיון באוניברסיטה שהתקיים סביב כל הנושא של שיקום עוברי חוק, ואני יודעת שיש ועדה - - -

בועז טופורובסקי: - - - גם בהסכמות אתם - - - תצביעו נגד, תלכו נגד ההסכמות.

בועז טופורובסקי: ככה גם אנחנו נהיה עם הסכמות איתכם, כמו עם הקיזוז עם שירלי.

עאידה תומא סלימאן: אנחנו יודעים שיש צוות בתוך משרד המשפטים שדן בכל הנושא, גם של שיקום וגם של חלופות למאסר, וחלק מזה גם מתוך גישה שאומרת שעבריינים צריכים לעבור איזשהו שיקום, אבל גם כפתרון לחלופות מאסר בגלל החלטת בג"ץ.

עאידה תומא סלימאן: אני חושבת שהיה מן הראוי לעשות עוד הגבלות על אסירים שהם אסירי אלמ"ב או אסירים על עבירות מין, לעשות עליהם עוד הגבלות ברגע של שחרור מינהלי, כמו ללכת לטיפול, כמו להיות במאסר על תנאי – יש הרבה חלופות – אבל לשחרר, אני לא בטוחה שוועדת החריגים באמת תרד לפרטי הפרטים.

עאידה תומא סלימאן: היא תהיה תחת לחץ של שחרורים בגלל החלטת בג"ץ, ולצערי הרב, שוב נראה שהמדינה משחררת לרחוב, משחררת לבית אנשים אלימים שעוד לא השתקמו, שעוד לא עברו את הטיפול שהם צריכים לעבור, ואני חושבת שנשלם על זה מחיר מאוד כבד כאזרחיות וכאזרחים.

מנסור עבאס: תודה, חברת הכנסת עאידה תומא סלימאן.

מנסור עבאס: האם יש עוד חברי כנסת שמעוניינים לדבר?

מנסור עבאס: אוקיי, אז יש סיכום?

מנסור עבאס: כן, חבר הכנסת בני בגין מסכם?

מנסור עבאס: הוא מוותר?

מנסור עבאס: הוא מוותר?

מנסור עבאס: טוב, אנחנו עוברים להצבעה בקריאה ראשונה.

מנסור עבאס: בקריאה שנייה, סליחה.

מירב בן ארי: שנייה.

מנסור עבאס: את רוצה לסכם?

מירב בן ארי: לא.

מנסור עבאס: אוקיי, אז בואו נשב, בבקשה, חברי הכנסת.

מנסור עבאס: אתם מושכים, חבר הכנסת אוסאמה סעדי, את ההסתייגויות?

אוסאמה סעדי: - - - זה מה שרציתי להגיד לך.

מנסור עבאס: אני בא לסכם.

בועז טופורובסקי: - - - הסתייגויות.

מנסור עבאס: מושכים, מסירים את כל ההסתייגויות.

מנסור עבאס: אנחנו עוברים ישירות – ברשותכם, חברי הכנסת, תודה רבה לכם.

מנסור עבאס: אוקיי.

מנסור עבאס: הוגשו להצעת החוק הסתייגויות, ואומנם אחר כך הוסרו, אבל אני חייב להקריא את השמות של חברי הכנסת המסתייגים: קבוצת סיעת הליכוד: חברי הכנסת בנימין נתניהו, יולי יואל אדלשטיין, ישראל כץ, מירי רגב, יריב לוין, יואב גלנט, ניר ברקת, גילה גמליאל, אבי דיכטר, גלית דיסטל אטבריאן, חיים כץ, אלי כהן, צחי הנגבי, אופיר אקוניס, יובל שטייניץ, דוד אמסלם, דסטה גדי יברקן, אמיר אוחנה, אופיר כץ, חוה אתי עטייה, יואב קיש, דוד ביטן, קרן ברק, שלמה קרעי, מכלוף מיקי זוהר, אורלי לוי אבקסיס, קטי קטרין שטרית, פטין מולא ומאי גולן; קבוצת סיעת ש"ס: חברי הכנסת אריה דרעי, יעקב מרגי, יואב בן צור, מיכאל מלכיאלי, חיים ביטון, משה ארבל, ינון אזולאי, משה אבוטבול ואוריאל בוסו; קבוצת סיעת יהדות התורה: חברי הכנסת משה גפני, יעקב ליצמן, אורי מקלב, מאיר פרוש, יעקב אשר, ישראל אייכלר, יצחק פינדרוס; קבוצת סיעת הרשימה המשותפת: חברי הכנסת איימן עודה, אחמד טיבי, סמי אבו שחאדה, עאידה תומא סלימאן, אוסאמה סעדי ועופר כסיף; קבוצת סיעת הציונות הדתית: חברי הכנסת בצלאל סמוטריץ', מיכל וולדיגר, איתמר בן גביר, שמחה רוטמן, אורית מלכה סטרוק, אבי מעוז ואופיר סופר.

מנסור עבאס: ההסתייגויות הוסרו.

מנסור עבאס: אנחנו מצביעים בקריאה שנייה.

מנסור עבאס: חברי הכנסת, מכיוון שכל ההסתייגויות הוסרו, גם אלו של המשותפת, שנמצאים כאן, אנחנו מצביעים על הצעת החוק בקריאה שנייה כנוסח הוועדה.

מנסור עבאס: נא להצביע.

מנסור עבאס: בעד סעיפים 1–5 – 13

מנסור עבאס: נמנעים – אין

מנסור עבאס: 13 חברי כנסת בעד, שלושה מתנגדים.

מנסור עבאס: הצעת החוק עוברת בקריאה השנייה.

מנסור עבאס: אנחנו עוברים להצבעה בקריאה שלישית על הצעת חוק לתיקון פקודת בתי הסוהר (מס' 57 והוראות שעה), התשפ"ב–2021.

מנסור עבאס: נא להצביע.

מנסור עבאס: בעד החוק – 13

מנסור עבאס: נמנעים – אין

מנסור עבאס: 13 חברי כנסת בעד, שלושה מתנגדים.

מנסור עבאס: אני קובע שהצעת החוק לתיקון פקודת בתי הסוהר (מס' 57 והוראות שעה), התשפ"ב–2021, התקבלה, ונכנסת לספר החוקים של מדינת ישראל.

מנסור עבאס: חברי הכנסת, תם סדר-היום.

מנסור עבאס: הישיבה הבאה תתקיים מחר, יום שלישי, י"ז בטבת התשפ"ב, 21 בדצמבר 2021, בשעה 16:00.

מנסור עבאס: ישיבה זו נעולה.